
BJERGETS  hvide,  forrevne  Væg  vendte  lige  mod  Øst, 
ud  mod  en  uhyre  Strækning  med  sammenrodede 
mindre  Bjergtoppe,  mørke,  slørede  Skove,  og  fjernt- 
løbende  Vandes  staalblaa  Snoninger.  Hist  og  her  var 
der  lange  vandrette  Lag  af  en  gusten  Taage,  som  syntes 
at  hvile  paa  Trætoppene,  medens  Randene  blegnede 
bort  i  den  mærkelige  Gennemsigtighed,  som  Luften 
antager  i  det  første  Daggry.  Men  det  var  i  den  nedre 
Verden.  Oppe  paa  White  Face' s  ensomme  Top  var 
Daggryet  kommen.  Bjergtoppens  takkede  Kam  udsendte 
pludselig  Straaler  af  Purpur-Flammer,  og  badede  sig  saa 
i  en  Flod  af  Rosenrødme  og  fine  ubeskrivelige  rødlige 
og  gyldne  Farver. 

Da  den  fjerne  Horisont  sprang  ud  i  lys  Lue,  spredte 
den  luftige  Flod  sig  hurtigt  afslørende  og  forandrende 
ned  ad  Bjergsiden,  og  naaede  ogsaa  Mundingen  af  en 
Hule  paa  en  smal  Afsats. 

Da  Lysglansen  strømmede  ind  i  den  mørke  Aabning, 
kom  en  brungul,  langstrakt,  smidig  og  senestærk  Skab- 
ning labbende  frem  iigesaa  lydløst  som  Lyset,  som  om 
den  vilde  møde  og  udfordre  det. 

Halvt  ude  af  Indgangen  paa  den  høje  Klippeafsats, 
som  dannede  Hulens  Tærskel,  standsede  Pumaen  med 
Hovedet  højt  hævet,  og  Forpoterne  bredt  plantede  i 
Jorden.   Med  store,  blegt  lysende  Øjne  stirrede  hun  ud 

over  det  vældige  og  mystiske  Landskab.  Eftersom 
Farveglorien  løb  ned  ad  Bjerget  og  jagede  de  blaagraa, 
gennemsigtige  Skygger  bort,  eftersøgte  hendes  uudgrunde- 
lige Øjne  hver  pludselig  afsløret  Aabning,  Bakke  og 
Bred,  hvor  en  Hjort  eller  Elg  maaske  kunde  græsse. 

Det  var  et  prægtigt  Dyr,  denne  Puma,  Hovedet  var 
massivt  og  Skuldrene  næsten  som  en  Løvindes ;  og  i 
hendes  rolige  Undersøgelse  af  Landskabet,  der  udfoldede 
sig  for  hendes  Blik,  var  der  en  vis  Herskermine,  som 
om  hendes  Overherredømme  længe  havde  været  tfom- 
tvistet.  Pludselig  forandredes  hendes  Holdning.  Øjnene 
blev  smallere,  hendes  mægtige  Muskler  spændtes  som 
Fjedre,  der  trækkes  op,  hun  krøb  halvt  sammen,  og 
vendte  Hovedet  lyttende  helt  om  mod  venstre.  Langt 
nede  paa  den  snevre  Afsats,  som  førte  Vejen  til  hendes 
Hule,  havde  hun  fanget  Lyden  af  noget,  der  nærmede 
sig. 

Medens  hun  lyttede,  krøb  hun  mere  og  mere  sam- 
men, og  hendes  Øjne  begyndte  at  brænde  med  en  smal, 
grøn  Flamme.  Ørene  lagde  sig  vildt  tilbage,  og  løftede 
sig  paany  for  at  undersøge  den  Lyd,  der  nærmede  sig. 
Hendes  Vrede  over  at  nogen  trængte  ind  paa  hendes 
private  Omraade  var  blandet  med  Ængstelse,  thi  i  en 
lun  Krog  af  Hulen  bagved  hende  laa  hendes  to  sovende 
Unger,  sammenkrøllede  i  en  blød  Pelskugle,  ligesom 
Killinger. 

Hendes  Sti  var  tydelig,  og  Færten  af  hendes  Spor 
var  stærk  ;  hun  vidste,  at  det  ikke  kunde  være  nogen 
uvidende  Dumrian,  som  nærmede  sig.  Det  var  tydelig- 
vis en  Fjende,  og  en  overmodig  Fjende,  siden  den  ikke 
gjorde  noget  Forsøg  paa  at  snige  sig  frem.  Trinene  var 
ikke  en  Jægers,  hverken  hvid  eller  Indianer,  det  var 
hun  straks  klar  over.    Med  denne  Klarhed  blev  hendes 

Ængstelse  mindre  og  hendes  Vrede  større.  Den  lange, 
svære  Hale  fordobledes  i  Tykkelse  og  begyndte  at 
svinge  heftigt  frem  og  tilbage.  Med  Bugen  mod  Jorden 
krøb  hun  helt  ud  paa  Afsatsen  og  kiggede  forsigtigt 
rundt  om  et  fremspringende  Klippestykke. 

Fredsforstyrreren  var  endnu  ikke  i  Sigte,  fordi  White 
Face's  Bjergside,  der,  naar  man  saa  den  fra  Dalen,  til- 
syneladende var  en  lodret  og  skrækkelig  Styrtning,  i 
Virkeligheden  var  fuld  af  Ujævnheder  med  Hulninger, 
Afstivere  og  Knuder  af  de  forrevne  Lag.  Men  Lyden 
af  den  kommende  skelnede  hun  nu  tydelig.  Denne 
bløde,  tunge  Gang,  denne  skødesløse  Skubben  til  Stenene, 
denne  utilslørede  Snøften  og  Mumlen,  kunde  kun  komme 
fra  en  Bjørn,  og  det  en  Bjørn  som  tydeligvis  var  ude 
efter  Spektakler.  Well,  den  skulde  finde  hvad  den 
ønskede.  Gennem  Nedarvning  fra  tusinde  Forfædre 
hadede  den  store  Puma  Bjørne. 

Mange  Mil  Nord  for  White  Face,  paa  den  anden  Side 
af  den  takkede  Bjergkam,  hvoraf  den  var  en  isoleret  og 
højthævet  Udløber,  var  der  en  frugtbar  Dal,  som  netop 
var  bleven  befolket  af  Nybyggere.  Overalt  vaagnede 
den  skarpe  Lyd  af  Økser.  Riffelskud  rejste  Ekkoet. 
Stærke  Stemmer  og  selvsikker  menneskelig  Latter  fyldte 
alle  de  vilde  Indvaanere  med  Undren  og  Forfærdelse. 
Distriktets  uomtvistede  Hersker  var  en  gammel  hvid- 
snudet  Graabjørn  af  mægtig  Størrelse  og  et  ondt  Sind. 
Rasende  over  den  uventede  Indtrængen  paa  hans  Her- 
skeromraade,  men  klar  over  sin  Magtesløshed  mod  det 
menneskelige  Væsen,  som  kunde  slaa  langt  borte  fra 
med  Lyn  og  Torden,  havde  han  straks  besluttet  at 
trække  sig  tilbage  til  et  fjernere  Omraade.  Ikkedes- 
mindre  havde  han  tøvet  nogle  Dage,  som  om  han  ven- 
tede, at  der  skulde  ske  et  eller  andet.    Disse  ubestemte 

Forventninger  blev  opfyldte  paa  den  ubehageligste  Maade, 
da  han  traf  en  Mand  som  i  Kano  paddlede  tæt  ind  til 
Søens  stejle  Kyst.  Han  havde  kastet  sig  blindt  ned  ad 
Skrænten,  rasende  efter  Hævn,  men  da  han  naaede 
Vandkanten,  var  Manden  langt  ude  af  Rækkevidde. 
Mens  han  stod  der  og  rokkede  og  ikke  vidste,  om  han 
skulde  forfølge  svømmende,  havde  Manden  talt  med 
Lynet  og  Tordenen  paa  den  rædselsfulde  Maade,  som 
hans  Slags  brugte.  Bjørnen  havde  følt  sig  stukket  paa 
Skulderbladet  som  af  en  Million  Hvepse  paa  en  Gang, 
og  den  voldsomme  Smærte  havde  bragt  ham  til  Fornuft. 
Det  var  unyttigt  at  prøve  paa  at  kæmpe  med  Mennesket, 
og  han  var  derfor  slentret  bort  ind  i  Tykningen,  og 
standsede  ikke,  før  han  havde  lagt  Mile  mellem  sig  og 
den  uforklarlige  Fjende. 

Med  tilfældige  Ophold  for  at  æde  og  sove,  vandrede 
den  vrede  Bjørn  i  to  Dage  sydpaa  med  Kurs  mod  White 
Face's  ensomme  Top.  Som  Afstanden  fra  hans  gamle 
Tilholdssted  blev  større,  dalede  hans  Frygt.  Men  hans 
Vrede  voksede  under  den  ustandselige  Gnaven  i  Saaret 
paa  Skulderen,  netop  der  hvor  han  ikke  kunde  naa  at 
slikke  og  dulme  det.  Fluerne  kunde  imidlertid  særdeles 
vel  naa  det,  og  naaede  det  ogsaa.  Som  en  Følge  deraf 
var  han,  da  han  naaede  White  Face's  Højder,  i  Humør 
til  at  kæmpe  med  hvadsomhelst.  Han  vilde  have  an- 
grebet et  Regiment,  om  han  pludselig  havde  mødt  et 
paa  Vejen. 

Naar  han  vendte  en  Sten  for  at  finde  Orme,  Biller  og 
Skorpioner,  som  skjulte  sig  derunder,  sendte  han  den 
flyvende  ud  i  Luften  med  et  rasende  Slag  af  Poten. 
Naar  han  fangede  en  Kanin,  slog  han  den  flad  i  blindt 
Raseri,  som  om  det  mere  gjaldt  om  at  sønderflænge 
end  om  at  æde. 

Omsider  stødte  han  paa  Sporet  af  en  Puma.  Da  han 
snuste  til  det,  blev  han  om  muligt  endnu  mere  rasende 
end  nogensinde.  Han  havde  aldrig  haft  Lejlighed  til  at 
tilfredsstille  sit  Nag,  for  aldrig  havde  nogen  vovet  at 
møde  hans  Angreb ;  men  de  havde  ofte  snerret  deres 
Trods  ned  over  ham  fra  en  elier  anden  Ege-  eller  Fyrre- 
gren,  som  var  udenfor  hans  Rækkevidde.  Han  kastede 
sig  ind  paa  Sporet  med  hævngerrig  Iver.  Da  han  lagde 
Mærke  til,  at  Stien  var  stærkt  benyttet  og  førte  op  mel- 
mel nøgne  Klipper,  og  derved  opdagede,  at  det  maatte 
være  Vejen  til  en  Pumas  Hule,  steg  hans  Tilfredshed. 
Han  kunde  være  sikker  paa  enten  at  finde  Pumaen 
hjemme  eller  dens  Unger  ubevogtede. 

Da  Pumaen  omsider  saa  ham  komme  tilsyne  rundt 
om  Stiens  Hjørne,  og  mærkede  sig  hans  vældige  Skik- 
kelse, sendte  hun  et  langeligt,  længselsfuldt  Blik  tilbage 
over  Skulderen  til  den  dunkle  Krog,  hvor  hendes  Unger 
laa  og  sov.  Havde  der  været  nogen  Mulighed  for  at 
faa  dem  begge  sikkert  bort,  vilde  hun  have  lusket  sig 
fra  Kampen  for  deres  Skyld.  Men  hun  kunde  ikke 
bære  dem  begge  paa  en  Gang  i  Munden  op  ad  Bjerg- 
siden, og  hun  vilde  ikke  forlade  nogen  af  dem.  Hun 
tøvede  et  Øjeblik  i  Tvivl  om,  hvorvidt  hun  skulde  af- 
vente Angrebet  i  Hulens  Munding  eller  ikke.  Saa  krøb 
hun  længere  ud,  hvor  Afsatsen  næppe  var  tre  Fod  bred, 
og  krøb  sammen  fladt  mod  Jorden,  tavs,  vagtsom  og 
stiv,  paa  Midten  af  Stien. 

Da  Graabjørnen  saa  hende,  blev  hans  smaa  ondskabs- 
fulde Øjne  pludselig  rødglødende  og  han  satte  op  med 
en  larmende  Hurtighed.  Med  sin  mægtige  pelsklædte 
Masse,  saa  det  ud  som  han  øjeblikkelig  maatte  tilintet- 
gøre det  slanke,  lette  Væsen,  der  stod  overfor  ham.  Det 
var  en  frygtelig  Kampplads,  denne  flade  Klippeafsats, 

som  hang  ud  over  en  brat  Nedstyrtning  paa  omtrent  et 
tusind  Fod.  Men  Had  og  Raseri  tilsammen  forblindede 
Bjørnens  Klogskab.    Med  et  Grynt  angreb  han. 

Den  sammenkrøbne  Puma  rørte  sig  ikke,  før  han  var 
naaet  i  omtrent  ti  Fods  Afstand.  Saa  skød  hun  som 
slynget  af  en  mægtig  Fjeder  op  i  Luften.  Hurtig  som 
et  Lyn  kastede  Graabjørnen  sig  tilbage  paa  Bagbenene 
og  langede  en  uhyre,  sort  Pote  ud  for  at  parere  An- 
grebet. Men  han  var  ikke  hurtig  nok.  Pumaens  Spring 
var  højere  end  hans  Forsvarsvaaben.  Hun  landede  lige 
paa  Ryggen  af  ham  med  Hovedet  modsat  hans,  og  i  en 
Brøkdel  af  et  Sekund  hvirvlede  hun  rundt  og  sønderrev 
hans  Nakke  og  Hals  med  Tænder  og  Kløer,  medens  de 
frygtelige  Kløer  paa  Bagpoterne  oprev  hans  Flanker. 

Med  et  Brøl  af  Smerte  og  Overraskelse  kæmpede 
Graabjørnen  for  at  ryste  hende  af,  og  greb  og  slog  efter 
hende  med  Poter,  som  med  et  eneste  Slag  kunde  knuse 
Hovedet  paa  den  stærkeste  Tyr.  Men  han  kunde  ikke 
naa  hende.  Han  rejste  sig  da  paa  Bagbenene  og  kastede 
sig  med  Ryggen  ind  mod  Klippesiden,  for  at  knuse 
hende  med  sin  enorme  Vægt.  Og  det  var  nærved  at 
lykkes  for  ham.  I  sidste  Øjeblik  vred  hun  sig  rundt  og 
ud,  men  dog  ikke  langt  nok.  Den  ene  Pote  blev  hæn- 
gende og  knustes  til  en  blød  Masse.  Men  i  næste 
Sekund  dejsede  Bjørnen  ud  over  Kanten  af  Platformen, 
slynget  tilbage  fra  Klippen  ved  sin  egen  Kraft.  Idet  han 
greb  vildt  om  sig  efter  Frelse,  fik  han  fat  i  Pumaens 
sammenbøjede  Kryds ;  endnu  engang  sænkede  hun  sine 
Tænder  i  hans  Strube,  medens  hendes  sønderrivende 
Kløer  syntes  at  flænge  ham  overalt  paa  en  Gang.  Han 
knugede  hende  i  sin  Favn,  og  i  en  frygtelig  Klump, 
skrigende,  brølende,  bidende,  flængende  af  Raseri,  styr- 
tede de  ned  i  den  taagede  Afgrund.    Mens  de  endnu 

Han  knugede  hende  i  sin  Favn,  og 
i  en  frygtelig  Klump,  skrigende,  brø- 
lende, bidende,  flængende  af  Raseri, 
styrtede  de  ned  i  den  taagede  Afgrund. 


FLAMMERNES  KONGE 


undervejs  knugedes  i  Dødsfavntaget,  stødte  de  mod  en 
fremspringende  Klippe  og  slyngedes  langt  ud  i  Rummet. 
Som  en  Kugle,  der  gaar  i  Stykker  i  Faldet,  skiltes  de, 
og  hver  for  sig,  skønt  stadig  nær  hinanden,  faldt  de  to 
sprællende  Legemer  videre  og  forsvandt  i  de  blaaskyg- 
gede  Dybder,  som  Daggryet  endnu  ikke  havde  naaet. 

Efter  denne  pludselige  og  frygtelige  Ende  paa  Kampen 
•  kom  en  skægget  Pelsjæger  tilsyne,  som  havde  været 
paa  Bjørnens  Spor  en  halv  Times  Tid  og  havde  ventet 
paa,  at  det  skulde  blive  lyst  nok  til  et  sikkert  Skud. 
Der  var  en  Slags  Ærefrygt  i  hans  Ansigt,  da  han  knæ- 
lede ned  og  greb  forsigtig  for  sig  med  Hænderne,  for 
at  kigge  ud  over  den  frygtelige  Afgrund. 

—  Pinedød,  den  Kat  var  Vildt!  mumlede  han  og  trak 
sig  tilbage,  idet  han  kastede  et  vidtfavnende  Blik  ud 
over  det  vældige  Landskab,  som  for  at  udfordre  en 
eventuel  Modsigelse  af  hans  Udsagn.  Øjensynlig  var 
den  store  Tavshed  af  samme  Mening,  for  der  kom  ingen 
Antydning  af  Meningsforskel.  Forsigtigt  rejste  han  sig 
op  og  gik  henimod  Hulen.  Uden  Tøven  gik  han  ind, 
thi  han  vidste,  at  Han-Pumaen  nogle  Uger  forinden  var 
bleven  skudt  langt  nede  i  Dalen.  Han  fandt  Killingerne 
sovende  og  begyndte  at  klappe  dem.  Ved  hans  Berø- 
ring og  Lugten  af  ham  vaagnede  de,  og  spyttede  og  rev 
med  alt  det  Mod  de  havde  arvet  efter  deres  Moder. 
Saa  unge  som  de  var  rev  de  ordentlig  til  Blods. 

—  Sikke  nogen  kække  Smaasataner,  mumlede  Manden, 
idet  han  hastig  trak  Haanden  til  sig  og  tørrede  Blodet 
af  paa  Buksebenet. 

Saa  tog  han  sin  Frakke  af,  kastede  den  over  de  be- 
sværlige Smaafyre,  rullede  dem  omhyggeligt  ind  i  den, 
saa  at  ikke  én  protesterende  Klo  kunde  komme  ud,  og 

begav  sig  tilbage  til  Lejren  med  det  knurrende  og  uro- 
lige Bundt  paa  Armen. 

Tre  Maaneder  senere  blev  de  to  Pumaunger,  som  nu 
var  glatte,  fede  og  fulde  af  Munterhed  som  to  jævn- 
aldrende Killinger,  og  overbevist  om  at  Mennesket  var 
Kilden  og  Oprindelsen  til  alt  godt,  solgt  til  en  rejsende 
Opkøber.  Den  ene.  Hunnen,  blev  sendt  ned  til  en 
zoologisk  Have  ved  Stillehavskysten.  Den  anden,  Han- 
nen, som  var  langt  den  største,  og  samtidig  havde  det 
roligste  Gemyt  og  var  mest  modtagelig  for  Oplæring, 
fandt  Vej  til  en  Dyretæmmers  Bur  i  det  østlige. 


II 

—  Jeg  synes  King  er  noget  ondskabsfuld  i  Aften,  det 
er  vist  bedst  du  passer  paa,  sagde  Andy  Hansen,  Træner- 
assistenten, den  store  gyldenhaarede  Svensker  som  ikke 
kendte  Frygt. 

Han  kendte  heller  ikke  til  Utaalmodighed  eller  Pirre- 
lighed, og  alle  Dyrene  opførte  sig  derfor  som  Regel 
godt  under  hans  rolige,  myndige,  blaa  Øjne.  Men  han 
var  alligevel  hensynsfuld  imod  dem  og  opmuntrede 
gerne  deres  Humør  saa  meget  som  det  gik  an,  uden 
nogensinde  at  lade  dem  mærke  det. 

—  Aa,  gaa  væk  med  det  Vrøvl,  Andy!  svarede  Dyre- 
tæmmeren Signor  Tomaso  med  en  stærk  Ny- England 
Accent.  Hvis  jeg  skal  til  at  passe  paa  King,  kan  jeg 
lige  saa  godt  lukke  Butiken.  Lad  være  med  at  gaa  og 
sætte  ondt  mellem  Venner,  Andy  I 

— -  Naturligvis,  Bill,  jeg  ved  nok  han  aldrig  vil  prøve 
paa  at  mule  dig,  svarede  Andy  alvorlig,  bestemt  paa 
ikke  at  blive  misforstaaet  i  nogen  Henseende'.  Men  han 

opfører  sig  mærkeligt.  Se  til  at  han  ikke  kommer  i 
Kamp  med  nogen  af  de  andre  Dyr! 

—  Jeg  tænker  jeg  kan  holde  dem  til  Orden  allesam- 
men, svarede  Dyretæmmeren  tørt,  da  han  gik  hen  for 
at  gøre  sig  færdig  til  det  store  Nummer,  som  Publikum, 
der  utydeligt  hørtes  bag  Sejldugsvæggene,  aandeløst 
ventede. 

Dyretæmmerens  Navn  var  William  Sparks,  og  hans 
Fødested  var  Big  Chebeague,  Maine,  men  hans  smalle 
mørke  Ansigt  og  gennemtrængende,  grønligbrune  Øjne, 
i  Forbindelse  med  Publikums  Krav  paa  noget  Romantik, 
havde  faaet  ham  til  at  antage  det  mere  klingende  Pseu- 
donym „Signor  Tomaso*.  Han  hævdede,  at  hvis  han 
gik  under  sit  eget  Navn,  vilde  ingen  tro,  der  kunde 
være  noget  vidunderligt  i,  hvad  han  udførte.  Med  Und- 
tagelse af  den  Ubetydelighed  med  Navnet,  var  der  ingen 
Svindel  ved  Signor  Tomaso.  Han  var  en  udmærket 
Dyretæmmer,  ligesaa  ukendt  med  Frygt  som  Svenskeren, 
ligesaa  myndig  i  Blikket  og  af  langt  større  Erfaring. 
Men  da  han  samtidig  var  mere  letbevægelig,  mere  tem- 
peramentsfuld end  sin  flegmatiske  Assistent,  var  hans 
Kontrol  undertiden  mindre  støt,  og  nu  og  da  maatte 
han  gøre  sin  Autoritet  gældende  ved  Vold.  Han  havde 
en  vaagen  Forstaaelse  af  Dyrenes  forskellige  Personlig- 
heder og  havde  derfor  Favoriter  imellem  dem.  Hans 
særlige  Yndling,  som  hjerteligt  gengældte  Hengivenheden, 
var  den  store  Puma,  King,  det  klogeste  og  elskværdigste 
af  alle  de  vilde  Dyr,  der  nogensinde  var  kommet  under 
hans  Trænerpisk. 

Da  Hansens  Held  med  Dyrene,  i  de  faa  Maaneder 
han  havde  faaet  Erfaring  som  Assistent,  havde  været 
næsten  fænomenal,  følte  hans  Chef  sin  Stolthed  saaret 
over  at  blive  advaret  af  ham  mod  den  store  Puma. 

Han  vurderede  imidlertid  Hansens  Dom  for  højt  til 
ganske  at  underkende  Advarslen,  og  han  tænkte  for- 
undret over  det,  mens  han  gik  til  sit  Omklædnings- 
værelse.  Da  han  nogle  faa  Minutter  efter  kom  til  Syne 
i  ulastelig  Kjole  og  Hvidt  uden  en  Plet  paa  sine  Lak- 
sko, gik  han  ned  langs  Burenes  Forside  og  idet  han 
passerede,  henvendte  han  til  hver  af  Beboerne  et 
skarpt  bydende  Ord,  som  bragte  dem  til  Opmærksom- 
hed. 

Med  den  særegne  vilde  Lugt  fra  Burene  i  sine  Næse- 
bor, denne  skarpe,  beske  Bitterhed,  for  hvilken  hans 
Sanser  aldrig  sløvedes,  plejede  der  at  komme  en  ny 
Forstaaelsens  Aand  over  ham.  Han  følte  et  pludseligt 
Slægtskab  med  de  vilde  Væsener,  en  Slags  direkte  og 
øjeblikkelig  Fatteævne,  som  næsten  retfærdiggjorde  hans 
Idé  om,  at  han  selv  i  en  eller  anden  forhistorisk  Til- 
værelse havde  været  et  af  Junglens  vilde  Mennesker  og 
talt  deres  Sprog.  Hver  Gang  han  kastede  et  skarpt 
Blik  ind  i  de  enkelte  Bure,  vidste  han,  at  det  Dyr,  hvis 
Øjne  i  det  Øjeblik  mødte  hans,  var  i  uforstyrret  Humør, 
indtil  han  kom  til  det  Bur,  som  indeholdt  den  sidste 
Tilføjelse  til  Trupen,  en  stor  brun  Bjørn,  der  hvileløst 
brummende  rokkede  frem  og  tilbage.  Bjørnen  havde 
været  længe  i  Fangenskab  og  var  godt  dresseret. 
Tomaso  havde  fundet  den  føjelig  og  flink  nok  til  straks 
at  blive  indlemmet  i  Opvisnings-Trupen.  Men  i  Aften 
var  Dyrets  Øjne  røde  af  et  Slags  ondt  Lune.  To  Gange 
talte  han  til  den,  før  den  ænsede  det,  men  da  antog 
den  en  Mine  af  den  ydmygste  Underdanighed.  Et  ny- 
afvænnet  Pattebarns  Udtryk  er  ikke  mere  uskyldigt 
mildt,  end  det  en  Bjørn  kan  paatage  sig,  naar  den 
ønsker  det. 

—  Aha,  gamle  Ven,  det  er  altsaa  dig  der  er  noget  i 

Vildmark ena  Adel.  2 

Vejen  med  i  Aften;  jeg  skal  holde  Øje  med  dig,  mum- 
lede han. 

Han  slog  et  Knald  med  sin  tunge  Pisk,  og  Bjørnen 
satte  sig  lydigt  paa  Bagbenene  med  de  store  Forpoter 
slapt  hængende.   Tomaso  saa  den  skarpt  i  Øjnene: 

—  Forglem  dig  nu  ikke,  saa  du  laver  Dumheder,  for- 
manede han. 

Saa  vendte  han  tilbage  til  det  første  Bur,  som  inde- 
holdt Pumaen,  og  gik  tæt  ind  til  Gitteret.  Den  store 
Kat  kom  hen  og  gned  sig  op  ad  ham,  medens  den 
spandt  højlydt. 

—  Jeg  tror  ikke,  der  er  noget  i  Vejen  med  dig  min 
Dreng,  sagde  Tomaso,  og  kløede  den  venligt  bag  Ørene. 
Det  løber  vist  rundt  for  Andy,  hvis  han  bilder  sig  ind, 
jeg  maa  være  paa  Vagt  overfor  dig. 

Bag  de  oplyste  Sejldugsvægge  ude  paa  den  anden 
Side  af  den  jerngitrede  Passage,  standsede  de  skarpe 
metalklingende  Lyde  fra  det  store  Fremvisningsbur,  som 
Tjenerne  var  ved  at  sætte  op.  Der  kom  et  Musikbrus 
fra  Orkestret,  —  saa  standsede  ogsaa  det.  Den  hvile- 
løse Summen  fra  Masserne  rundt  om  Manegen  døde 
bort  i  en  forventningsfuld  Tavshed.  I  Passagens  anden 
Ende  ved  den  lukkede  Dør,  som  førte  ind  til  Frem- 
visningsburet,  kom  Hansen  til  Syne.  Tomaso  aabnede 
Pumaens  Bur.  King  hoppede  ud  med  et  blødt  Bump 
af  sine  store  Poter,  og  løb  hurtigt  ned  ad  Passagen 
fulgt  af  sin  Herre.  Hansen  slog  Døren  op,  og  ind  væl- 
tede et  blændende  Lys  og  et  uhyre,  voldsomt  Brus  af 
Spænding,  medens  King  majestætisk  marcherede  ud, 
roligt  betragtende  de  ivrige  Ansigter  i  Række  paa  Række 
ovenover  hinanden.  Det  var  dens  sædvanlige  Privilegium 
at  holde  sin  Entré  alene,  over  et  halvt  Minut  før  Resten 
af  Trupen,  og  den  syntes  at  sætte  Pris  derpaa.  Den 


18 


FLAMMERNES  KONGE 


gik  halvt  rundt  om  det  store  Bur,  og  besteg  saa  sin 
Forhøjning,  satte  sig  meget  rankt  og  stirrede  kælent 
paa  Publikum.  En  Klapsalve  løb  livligt  rundt  langs 
Rækkerne;  det  var  Kings  sædvanlige  Anerkendelse,  som 
han  i  den  Grad  havde  vænnet  sig  til,  at  enhver  Svigten 
af  den  vilde  have  sat  ham  i  daarligt  Humør  for  hele 
Fremvisningen. 

Med  Pisken  i  Haanden  og  med  Hansen  lige  over  for 
sig,  tog  Signor  Tomaso  nu  Plads  lige  indenfor  Buret 
for  at  se  efter,  at  Dyrene,  naar  de  kom  ind,  hver  gik 
lige  til  sin  egen  Skammel  eller  Forhøjning.  Enhver 
Fejltagelse  i  den  Henseende  var  sikker  paa  at  føre  til 
Klammeri,  fordi  hvert  Dyr  med  næsten  barnlig  Skin- 
syge holdt  paa  sin  Ret.  Inde  i  den  lange  Passage  aab- 
nede  en  Medhjælper  det  ene  Bur  efter  det  andet,  og  et 
Øjeblik  efter  begyndte  Dyrene  at  komme  frem  i  en 
Procession,  der  marcherede  ud  imellem  den  udadlelige 
Signor  og  den  skødesløst  paaklædte  Svensker.  Først 
kom  en  majestætisk  hvid  Angoraged,  som  bar  sit  hornede 
og  skæggede  Hoved  højt  og  dansede  nydeligt  paa  sine 
smalle,  sorte  Klove.  Tæt  bagefter,  stjaalent  slentrende, 
meS  Ørene  tilbage  og  dirrende  Hale,  kom  en  plettet, 
sort-gul  Leopard,  der  saa  ud  som  den  lige  skulde  til 
at  springe  paa  Geden,  hvis  den  ikke  netop  frygtede 
Signor'ens  Blik.  Den  saa  ud  til  at  være  moden  til  at 
gøre  Ulykker,  da  den  trevent  klatrede  op  paa  sin  For- 
højning ved  Siden  af  Geden,  men  den  var  klog  nok  til 
end  ikke  saameget  som  at  trække  en  Klo  frem.  Hvad 
angik  den  hvide  Ged,  som  sad  der  med  sine  store 
gyldne  Øjne  overmodigt  halvlukkede,  ignorerede  den 
ganske  sin  farlige  Nabo,  medens  den  skødesløst  tyggede 
paa  et  Stykke  brunt  Skolæder,  som  den  havde  samlet 
op  i  Passagen. 

2* 

19 


FLAMMERNES  KONGE 


Tæt  bag  Leoparden  kom  en  misfornøjet  Løve,  som 
med  lydløs  Værdighed  gik  lige  til  sin  Plads.  Derpaa 
en  anden  Løve,  som  standsede  i  Indgangsdøren  og  kig- 
gede tvivlende  ud,  blinkende  af  Ubehag  ved  det  stærke 
Lys. 

Tomaso  gav  et  skarpt  Udraab,  som  et  Knald  med 
Pisken,  hvorpaa  Løven  løb  hurtigt  frem.  Men  det  saa 
ud  til,  at  den  havde  glemt  sin  rette  Forhøjning.  Den 
hoppede  op  paa  de  tre  nærmeste  i  Rækkefølge,  for 
atter  at  hoppe  ned  med  undskyldende  Hastighed  efter 
den  knaldende  Pisks  Ordre.  Øjensynlig  forvirret  naaede 
den  omsider  en  Forhøjning,  hvorpaa  det  blev  den  tilladt 
at  forblive.  Her  sad  den  tilsyneladende  meget  ydmyget 
og  blinkede  fra  den  ene  til  den  anden  Side.  Løven 
blev  efterfulgt  af  en  løbende  Ulv,  som  vildt  viste  Tænder, 
da  Løven  et  Øjeblik  havde  rørt  ved  dens  Forhøjning. 
Dette  Dyr  var  heftigt  interesseret  i  Publikum,  og  saa 
snart  den  var  paa  Plads,  vendte  den  sig  om  og  stirrede 
med  grønne,  smalle  Øjne  paa  de  nærmeste  Tilskuere, 
som  vilde  den  prøve  paa  at  bringe  dem  ud  af  Fatning. 
Efter  Ulven  kom  en  dejlig  bengalsk  Tiger,  hvis  sorte 
og  gyldne  Striber  skinnede,  som  om  de  var  friserede 
med  Pomade.  Den  gled  lige  hen  til  sin  Standplads, 
snuste  fornemt  til  den  og  lagde  sig  saa  ned  foran  den. 
Pisken  knaldede  skarpt  tre  Gange,  men  Tigeren  lukkede 
kun  Øjnene  tæt  til.  Der  blev  ganske  stille  mellem 
Publikum.  Tomaso  løb  frem,  greb  Dyret  i  Nakken  og 
rystede  det  voldsomt,  hvorpaa  Tigeren  rejste  sig  halvt 
op,  aabnede  sit  store  røde  Gab,  der  var  som  en  Hule, 
og  brølede  sin  Herre  ind  i  Ansigtet.  En  Gysen  løb 
gennem  Publikum  fra  den  ene  Ende  af  Cirkus  til  den 
anden,  og  nogle  ængstede  Damer  skreg. 

Dyretæmmeren  tøvede  et  Øjeblik,  for  at  Situationen 

kunde  faa  den  fulde  Virkning.  Saa  bøjede  han  sig 
pludselig  ned,  løftede  Tigerens  Bagben  op,  satte  dem 
bestemt  paa  Forhøjningen,  og  forlod  den  i  denne  kejtede 
Stilling. 

-~  Dér,  sagde  han,  det  er  al  den  Hjælp  du  faar  af 
mig! 

Publikum  brølede  af  Latter  med  en  øjeblikkelig  og 
fornøjet  Paaskønnelse.  Tigeren  samlede  Resten  af  sig 
selv  op  paa  Forhøjningen,  tørrede  sig  over  Ansigtet 
med  Poten  ligesom  en  Kat,  og  satte  sig  velbehagelig 
ned  med  en  tilfreds  Bevidsthed  om,  at  den  havde  gjort 
sit  Trick  godt. 

I  dette  Øjeblik  blev  Publikums  Opmærksomhed  dra- 
get hen  mod  Indgangen,  hvor  der  var  en  eller  anden 
Standsning.  Tomaso  knaldede  haardt  med  Pisken  og 
raabte  vrede  Ordrer,  men  ingen  kom  frem.  Derpaa 
snappede  den  store  Svensker  med  en  ophidset  Mine 
Trænerens  Fork,  der  for  kritiske  Tilfældes  Skyld  stod 
i  Nærheden,  stak  den  hurtigt  nogle  Gange  ind  i  den 
tomme  Døraabning  og  sprang  tilbage.  Publikum  rejste 
sig  op  af  Spænding.  Hvilket  Uhyre  kunde  det  være, 
som  gjorde  saa  megen  Ulejlighed.  I  næste  Øjeblik, 
medens  Tomasos  Pisk  hvinede  i  ildevarslende  Cirkler 
over  hans  Hovede,  marcherede  en  lille  trivelig,  graabrun 
Moppe  langsomt  ud  paa  Scenen  med  Hovedet  over- 
modig løftet.  Bølger  af  Latter  raslede  rundt  om  Arenaen, 
og  de  jublende  Tilskuere  faldt  atter  fnisende  til  Rette  i 
Sæderne. 

Moppen  saa  sig  søgende  rundt  i  Buret,  udvalgte  saa 
den  største  af  Løverne  som  en  værdig  Modstander,  og 
fløj  udfordrende  hen  mod  dens  Forhøjning  med  en  ra- 
sende Gøen.  Løven  skævede  ned  til  den,  som  om  den 
var  misfornøjet    med  Spektaklet,   og  gabede.  Synligt 

skuffet  vendte  Moppen  sig  bort  og  søgte  en  anden  Mod- 
stander. Den  saa  Kings  store  Hale,  som  hang  ned 
langs  Forhøjningen,  kastede  sig  over  den  og  begyndte 
at  slide  i  den,  som  om  det  var  en  Rotte.  Øjeblikkelig 
slog  Halen  voldsomt  til  Siden,  og  Moppen  rullede  langt 
hen  ad  Manegen. 

Endelig  fik  den  sig  samlet  op  og  rystede  Savsmuldet 
af  Pelsen,  hvorpaa  den  knurrede  rasende  og  krøllede 
sin  lille  Hale  i  en  endnu  fastere  Skrue.  Strittende  af 
Vrede  gik  den  med  stive  Skridt  tilbage  til  Pumaens 
Forhøjning  bestemt  paa  at  hævne  Forhaanelsen.  Tomasos 
Pisk  knaldede,  men  Publikum  var  for  optaget  til  at 
lægge  Mærke  til  det;  Pumaen  sprang  ned  fra  Forhøj- 
ningen, løb  nogle  faa  Skridt  frem  og  krummede  sig  mod 
Jorden.  Med  en  skarp  Knurren  angreb  Moppen.  I 
samme  Øjeblik  sprang  Pumaen  op,  slog  en  vidunderlig 
gulbrun  Kurve  gennem  Luften  og  landede  ti  Fod  bag 
sin  Modstanders  Hale,  vendte  sig  som  et  Lyn  og  krum- 
mede sig  atter.  Men  Moppen,  som  var  rasende  over  at 
være  snydt  for  sin  Hævn,  var  ogsaa  snurret  rundt  og 
angreb  paany  i  samme  Øjeblik.  Straks  efter  var  den  i 
Struben  paa  Pumaen.  Med  et  frygteligt  Hyl  rullede 
det  store  Dyr  om  paa  Siden  med  udstrakte  Lemmer. 
Moppen  trak  sig  lidt  tilbage,  undersøgte  den  kritisk,  for 
at  overbevise  sig  om,  at  den  var  komplet  død,  og  løb 
saa  med  en  gennemtrængende,  triumferende  Gøen  hen 
for  at  tage  sit  Offers  Plads  i  Besiddelse.  Atter  knaldede 
Pisken,  hvorpaa  den  store  Puma  rejste  sig,  travede  til- 
bage til  sin  Forhøjning,  steg  op  paa  den,  og  anbragte 
beskyttende  Moppen  mellem  sine  store  Forpoter. 

Bifaldet  var  næppe  døet  bort,  da  en  knejsende  gul- 
brun Størrelse  kom  til  Syne  i  Burets  Indgang.  Oprejst 
paa   Bagbenene   og   med   en  Musket  paa  Skulderen 

marcherede  den  tungt  og  langsomt  Cirklen  rundt,  mens 
åen  stirrede  mistænksomt  paa  hvert  enkelt  af  de  sid- 
dende Dyr,  den  passerede,  undtagen  Ulven.  Baade 
Signor  Tomasos  og  Hansens  vagtsomme  Øjne  bemær- 
kede, at  den  gik  længere  til  Siden,  da  den  kom  til 
Pumaen,  og  ogsaa  at  Pumaens  Øren  i  samme  ØjebUk 
lagde  sig  ildevarslende  tilbage.  Øjeblikkelig  knaldede 
den  lange  Pisk  sin  fyndige  Formaning  til  god  Opførsel, 
og  der  hændte  intet,  udover  at  Moppen  fra  sin  Plads 
mellem  Pumaens  Poter  gøede  uforskammet. 

Den  gulbrune  naaede  sin  beskikkede  Forhøjning  som 
var  altfor  urimelig  lille  til  den,  lod  Bøssen  falde  raslende 
til  Jorden,  dumpede  ned  paa  alle  fire  med  et  højt  Be- 
frielsens Grynt,  og  blev  til  en  Bjørn.  Da  Manegen  nu 
var  tilfredsstillende  ordnet,  gik  Signor  Tomaso  ind  i 
Midten.  Han  knaldede  med  Pisken  og  gav  et  skarpt 
Udraab  fra  sig,  som  Publikum  udentvivl  tog  for  det 
reneste  Italiensk.  Alle  Dyrene  sprang  straks  ned  fra 
deres  Forhøjninger,  og  vandrede  højtideligt  rundt  om 
ham  i  mer  eller  mindre  indviklede  Kredse.  Kun  Bjør- 
nen, som  endnu  ikke  var  bleven  optaget  i  denne  Dyre- 
kvadrille, blev  paa  sin  Plads  og  saa  fornærmet  ud.  Paa 
endnu  et  Signal  standsede  Evolutionerne,  og  alle  Dyrene 
undtagen  en  af  Løverne,  skyndte  sig  tilbage  til  deres 
Pladser.  Løven  blev  staaende  i  Midten  med  en  undseelig 
Mine,  som  en  Skoledreng  der  skal  op  til  Eksamen. 
Der  blev  bragt  et  Reb.  Svenskeren  tog  den  ene  Ende 
af  det,  og  Medhjælperen,  der  havde  bragt  det,  tog  den 
anden,  hvorpaa  de  begyndte  at  svinge  det  meget  lang- 
somt imellem  sig  som  et  stort  Sjippetov.  Paa  en 
bydende  Kommando  af  Signor  Tomaso  sprang  Løven 
ind  i  den  svingende  Cirkel,  og  begyndte  klodset  og 
skamfuld  at  sjippe.    Huset  bragede  af  Bifald. 

I  omtrent  et  halvt  Minut  vedblev  den  mærkelige 
Forestilling,  medens  Pisken  knaldede  i  Takt,  hvergang 
Rebet  gik  ned.  Saa  paa  en  Gang  tog  Løven  hovedkulds 
tilbens,  som  om  den  simpelthen  ikke  kunde  udholde 
det  et  Øjeblik  længere,  og  klatrede  med  Hovedet  mel- 
lem Poterne  op  paa  sin  Forhøjning,  hvor  den  satte  sig 
med  sammenknebne  Øjne,  som  om  den  ventede  et  Rap. 
Men  da  der  ikke  hændte  andet  end  at  Publikum  brølede 
af  Latter,  aabnede  den  igen  Øjnene  og  kiggede  fornøjet 
omkring  sig,  som  om  den  vilde  sige:  „Slap  jeg  ikke 
nydeligt  ud  af  det?". 

Det  næste  Nummer  var  et  Vippekunststykke.  Et 
bredt  og  tungt  Vippebrædt  blev  bragt  ind  og  lagt  tværs 
over  en  omtrent  to  Fod  høj  Buk.  Paa  et  Tegn  af 
Tomaso  slentrede  den  gnavne  Leopard  hen  til  det,  trak 
den  ene  Ende  ned  og  steg  op.  Paa  Midten  balancerede 
den  forsigtigt  et  Øjeblik,  indtil  det  vippede  over,  krøb 
saa  frem  til  den  anden  Ende,  krummede  sig  sammen 
dér,  og  holdt  den  nede  som  om  det  gjaldt  Livet.  Øje- 
blikkelig sprang  den  hvide  Ged  ned  fra  sin  Forhøjning, 
trippede  yndefuldt  over  Manegen,  sprang  op  paa  Midten 
af  Vippebrædtet  og  gik  op  paa  den  Ende,  der  var  længst 
i  Vejret.  Den  vejede  ikke  nok  til  at  løfte  eller  blot 
rokke  Leoparden,  som  holdt  den  anden  Ende  sikkert 
lænket.  Men  Geden  syntes  at  sætte  Pris  paa  sin  høje 
og  iøjnefaldende  Stilling,  thi  den  beholdt  roligt  Pladsen 
og  stirrede  med  stor  Nedladenhed  rundt  paa  de  andre 
Dyr. 

Da  Geden  havde  haft  Tid  til  at  demonstrere  sin 
Uduelighed  til  det  Arbejde  den  havde  paataget  sig, 
knaldede  Tomasos  Pisk  igen.  King  steg  straks  ned  fra 
sin  Forhøjning,  løb  over  til  Vippebrædtet  og  steg  op 
paa  Midten.    Geden,  som  var  uvillig  til  at  lade  sig  sin 

høje  Stilling  berøve,  stampede  og  stangede  vredt  efter 
den,  men  med  et  eneste  gnavent  Rap  af  sin  store  Pote 
fejede  Pumaen  den  ned  i  Savsmuldet,  og  tog  Plads  paa 
Enden  af  Brædtet.  Snerrende  og  klamrende  sig  til 
Trinene  blev  Leoparden,  tungt  opvejet,  vippet  i  Vejret. 
Mængden  lod  sit  Bifald  høre,  men  Kunststykket  var 
øjensynlig  endnu  ikke  til  Ende.  Nu  kom  Turen  til  den 
hvide  Ged.  Den  ventede  et  Øjeblik,  til  den  hørte  et 
Ord  fra  Tomaso.  Saa  sprang  den  endnu  en  Gang  op 
paa  Midten  af  Brædtet,  vendt  imod  King,  og  gik  bag- 
læns Tomme  for  Tomme  henimod  Leoparden  indtil 
denne  begyndte  at  gaa  nedad.  Paa  dette  Balancepunkt 
havde  den  hvide  Ged  netop  den  ene  Forklov  ovenover 
Understøttelsestappen.  Med  smukke  dansende  Bevæ- 
gelser og  en  stolt  Kasten  med  Hovedet  lagde  den  nu 
sin  Vægt  langsomt  frem  og  tilbage.  Den  store  Vippe 
arbejdede  udmærket.  Signor  Tomaso  maatte  bukke  til 
den  ene  Klapsalve  efter  den  anden,  medens  Leoparden, 
Geden  og  King  stolt  vendte  tilbage  til  deres  Pladser. 

Derefter  løb  fire  rødt  og  gult  uniformerede  Medhjæl- 
pere, som  hver  bar  et  stort  Tøndebaand,  ind.  Med 
ligestor  indbyrdes  Afstand  stillede  de  sig  op  langs  Burets 
Omkreds,  og  holdt  Tøndebaandene  ud  foran  sig  i  om- 
trent fire  Fods  Højde  fra  Jorden.  Paa  Tomasos  Kom- 
mando stillede  alle  Dyrene  sig  op  i  en  Procession,  dog 
ikke  uden  megen  Piskeknalden  og  voldsom  Komman- 
dering,  —  og  sprang  den  ene  efter  den  anden  gennem 
Tøndebaandene,  alle  undtagen  Moppen,  der  forgæves 
prøvede  at  hoppe  saa  højt,  og  Bjørnen,  der,  da  den  slet 
ikke  forstod  at  springe,  simpelthen  marcherede  rundt, 
og  lod  som  den  ikke  saa,  at  Tøndebaandene  var  der. 
Saa  kom  der  fire  andre  Tøndebaand  ind,  beklædt  med 
hvidt  Papir,  og  Pumaen  sprang  som  første  Mand  igen- 

nem  dem;  da  Bjørnens  Tur  kom,  knaldede  Pisken  et 
særligt  Signal,  hvorpaa  den  istedetfor  at  overse  Tønde- 
baandet,  som  den  havde  gjort  før,  stak  Hodet  igennem 
det  og  marcherede  afsted  med  det  hængende  om  Halsen. 
Alle  fire  Tøndebaand  samlede  den  sammen  paa  denne 
Maade,  og  vendte  tilbage  med  dem  til  sin  Plads,  hvor 
den  stod  og  vred  sig  uroligt  og  gryntede  af  Utaal- 
modighed,  indtil  den  blev  befriet  for  den  ubehagelige 
Byrde. 

Et  Øjeblik  efter  blev  der  overgivet  endnu  fire  Tønde- 
baand til  Medhjælperne.  De  saa  ud  som  det  første  Sæt, 
men  Medhjælperne  satte  dem  paa  Jernkroge  og  holdt 
dem  ud  fra  sig  i  en  Arms  Længde.  Der  blev  sat  en 
Tændstik  til,  og  øjeblikkelig  sprang  de  ud  i  hoppende 
gule  Flammer.  Alle  Dyrene  undtagen  King  blev  urolige 
paa  deres  Forhøjninger.  Paa  Piskens  eftertrykkelige 
Knalden  stillede  Dyrene  sig  i  Procession  —  undtagen 
King,  der  rolig  sad  og  betragtede  Flammerne,  og  Bjør- 
nen, der  hvinede  sin  Misbilligelse  ud,  skønt  den  vidste, 
at  den  ikke  skulde  deltage  i  dette  Nummer.  Derpaa 
løb  de  henimod  de  flammende  Tøndebaand,  som  om  de 
vilde  hoppe  igennem  dem  som  før.  Men  naar  de  naa- 
ede  Tøndebaandene  trykkede  de  alle,  og  jog  afsted 
under  dem  som  forskrækkede  Katte,  undtagen  den  hvide 
Ged,  der  stejlede  tilside  og  kabriolerede  spottende  forbi. 
Signor  Tomaso,  der  lod  som  om  han  var  meget  skuffet 
over  dem,  beordrede  dem  tilbage  til  deres  Pladser,  og 
med  foldede  Arme  og  bøjet  Hoved  stod  han,  som  om 
han  grundede  over,  hvad  der  var  at  gøre  ved  det. 
Hvorpaa  King  stolt  steg  ned  fra  sin  Forhøjning  og 
nærmede  sig  de  rædselsfulde  Flammer.  Med  den  fineste 
Gratie  og  Nonchalance  løftede  den  sit  slanke  Legeme, 
og  sprang  let  gennem  Tøndebaandene,  det  ene  efter  det 

andet.  Publikum  gav  stormende  sit  Bifald  tilkende.  To 
Gange  gik  den  den  skrækkelige  Runde  igennem,  ligesaa 
ligegyldig  for  de  slikkende  Flammer,  som  havde  det 
været  Græs,  der  viftede  for  Vinden.  Saa  standsede  den 
pludselig,  vendte  sig  mod  Tomaso  og  saa  forventnings- 
fuldt paa  ham.  Tomaso  gik  hen  til  den,  klappede  den 
og  kløede  den  bag  Ørene,  og  forsikrede  den,  at  den 
havde  gjort  Vidundere.  Og  King  vendte  tilbage  til 
sit  Stade  med  Sejrsstoltheden  strittende  ud  af  Knur- 
haarene. 

Medens  de  flammende  Tøndebaand  skyndsomst  blev 
bragt  ud  af  Buret,  og  Publikum  igen  satte  sig  roligt  til 
Rette  i  ubegrænset  Forventning,  blev  der  forberedt  et 
særlig  raffineret  Nummer.  Et  svært  Træstillads  med 
Hylder  og  Sæder  i  forskellige  Højder  blev  bragt  ind. 
Signor  Tomaso  rullede  sin  Piskesnært  op,  holdt  det 
tunge  Haandtag  med  Blyknappen  som  et  Scepter,  og 
tog  Plads  paa  et  noget  hævet  Sæde  i  Midten  af  Ram- 
men. Hansen  kom  nærmere  med  Forken  i  den  ene 
Haand  og  en  Pisk  Mage  til  Tomasos  i  den  anden,  og 
med  en  Gysen  forstod  Publikum,  at  der  nu  skulde 
foregaa  noget  usædvanlig  farefuldt.  Tigeren  kom  hen 
og  strakte  sig  ud  i  sin  fulde  Længde  foran  Tomaso, 
der  straks  benyttede  den  som  Skammel,  Bjørnen  og 
den  største  af  Løverne  tog  Plads  paa  hver  Side  af 
deres  Herre,  oprejste  ligesom  Skjoldbærere  paa  et  høj- 
fornemt Vaaben.  Tilsyneladende  hvilede  deres  mægtige 
Forpoter  paa  deres  Herres  Skulder,  men  i  Virkelig- 
heden var  det  paa  to  smaa  Hylder,  som  var  anbragt 
for  det  samme.  En  anden  Løve  kom  og  lagde  sit  uhyre 
Hoved  paa  Tomasos  Knæ,  som  om  den  gjorde  en 
Reverens.  Imens  løb  de  andre  Dyr  planløst  søgende 
rundt,  som  om  de  forsøgte  at  erindre  deres  Pladser,  og 

den  store  Svensker  knaldede  muntert  med  sin  Pisk  og 
gav  korte,  dybttonende  Kommandoer  for  at  skærpe 
deres  Hukommelse.  Kun  King  saa  ud  til  at  være  gan- 
ske klar  over,  hvad  den  havde  at  gøre,  hvilket  var  at 
lægge  sin  gulbrune  Krop  langs  Hylden  umiddelbart  over 
Bjørnens  og  Løvens  Hoveder;  men  da  den  bagfra  steg 
op  paa  Stilladset,  lagde  den  Ørene  tilbage  og  viste  en 
mærkelig  Ulyst  til  at  gøre  sin  Pligt.  Hansens  skarpe 
Øjne  bemærkede  straks  dette  og  hans  Pisk  snappede 
bydende  i  Luften  lige  over  den  store  Pumas  Næse. 
Endnu  tøvede  King.  Løven  lagde  ikke  Mærke  til  noget- 
somhelst,  men  Bjørnen  skævede  op  med  glødende  Øjne 
og  en  tvær  Vuggen  med  Hovedet.  Det  var  altsammen 
en  ringe  Begivenhed,  for  ringe  til  at  fange  det  ufor- 
staaende  Publikums  Øjne  eller  Tanker.  Men  en  alvorlig, 
velklædt  Mand  med  kobberbrunt  Ansigt,  brede  Kindben 
og  glat,  kulsort  Haar,  der  sad  tæt  foran,  vendte  sig  om 
til  sin  Ledsager  og  sagde: 

—  Disse  Mænd  er  gode  Trænere,  men  de  ved  ikke 
alting  om  Pumaer.  Vi  ved,  at  der  er  en  nedarvet  Fejde 
mellem  Pumaerne  og  Bjørnene,  og  at  der  naar  de  kom- 
mer sammen,  let  bliver  Spektakler. 

Den  som  talte  var  en  fuldblods  Sioux-Indianer,  der 
havde  taget  Eksamen  ved  et  af  de  store  østlige  Univer- 
siteter. Han  lænede  sig  fremad  med  et  nysgerrigt  Blik 
i  sine  dybtliggende  gennemtrængende  Øjne,  da  King, 
som  uvilligt  adlød  Piskens  Befaling,  kastede  sig  ned  og 
strakte  sig  ud  paa  sin  Hylde,  med  sin  urolige  Forpote 
ikke  mere  end  en  Fod  over  Bjørnens  Hoved.  Dens 
Næsebor  bevægede  sig,  som  om  den '  lugtede  noget 
usigelig  ubehageligt,  og  dens  tykke  Hale  saa  ud,  som 
om  den  var  dobbelt  saa  tyk  som  sædvanlig.  Sioux'en, 
der  alene  af  alle  tilstedeværende  forstod  disse  Tegn, 

lagde  uvilkaarlig  en  advarende  Haand  paa  sin  Ledsagers 
Knæ. 

Hvilke  særlige  Stillinger  de  andre  Dyr  skulde  ind- 
tage, vil  aldrig  blive  opklaret.  Kings  Sener  trak  sig 
sammen. 

—  Ha-ow,  gryntede  Sioux'en,  og  faldt  i  Ophidselsen 
tilbage  til  sin  gamle  Udtryksmaade.  Der  kom  et  lynende 
Slag  fra  Kings  Pote,  et  Raab  fra  Hansen,  et  Brøl  af 
Overraskelse  og  Smerte  fra  Bjørnen,  King  sprang  til- 
bage til  Toppen  af  Stilladset  for  at  undgaa  det  ventede 
Kontraslag,  men  det  var  ikke  mod  den.  Bjørnens  Vrede 
vendte  sig.  Det  ophidsede  Dyr  syntes  at  tro,  at  dets 
Herre  havde  forraadt  det.  Med  et  Brøl  slog  den  med 
sin  Forlabs  hele  frygtelige  Kraft  til  Tomaso;  Tomaso 
var  netop  ved  at  springe  frem  fra  sit  Sæde,  da  Slaget 
ramte  ham  lige  paa  Skulderen,  splintrede  Benene,  rev 
hele  den  ene  Side  ud  af  hans  Frakke,  og  kastede  ham 
bevidstløs  til  Jorden. 

Scenens  Forandring  var  lynsnar  og  skrækindjagende. 
I  Forskrækkelsen  og  Frygten  for  øjeblikkelig  Straf 
sprang  de  fleste  af  Dyrene  hen  til  Forhøjningerne, 
hvilkensomhelst  Forhøjning,  de  fandt  indenfor  Række- 
vidde, og  kæmpede  vildt  for  Besiddelsen  af  den  første 
de  naaede.  Bjørnen  kastede  sig  rasende  over  Tomasos 
Legeme,  Skrig  og  Raab  løftede  sig  mellem  Tilskuerne, 
med  Forken  knyttet  i  begge  Hænder  sprang  Hansen 
frem  til  Redning.  Medhjælpere  med  Forke  og  Jern- 
stænger syntes  at  vokse  op  af  Jorden,  men  før  nogen 
kunde  naa  Stedet,  skingrede  et  frygteligt  Skrig  gennem 
Tumulten,  og  Kings  gule  Legeme  kastede  sig  ud  fra 
Stilladsets  Top  og  faldt  som  et  Tordenslag  ned  paa 
Bjørnens  Ryg.  Slaget  rullede  Bjørnen  overende.  Medens 
den  fægtede  vildt  omkring  sig  for  at  faa  fat  i  sin  An- 

griber,  trak  Hansen  den  stadig  bevidstløse  Tomaso  til-  ; 
side,  og  to  Medhjælpere  bar  ham  hastigt  ud  fra  Manegen.  1 
Baade  Scene  og  Tilskuerplads  befandt  sig  i  en  Slags 
Afsindighed.  Dyr  kæmpede  her  og  der  i  sammenfiltrede 
Grupper,  men  for  Øjeblikket  var  alle  Øjne  som  fast- 
naglede til  den  dødelige  Kamp,  der  indtog  Midten  af 
Manegen. 

Skønt  den  havde  mindre  end  Fjerdedelen  af  Vægten 
og  ikke  nær  Fjerdedelen  af  sin  kæmpemæssige  Mod- 
standers Størrelse,  var  Pumaen  ved  Angrebets  Fordel 
langt  den  overlegne  i  Kampen.  Hansen  havde  ingen 
Tid  til  Sentimentalitet,  ingen  Tid  til  at  overbevise  sig 
om,  hvorvidt  hans  Chef  var  død  eller  levende.  Det  var 
hans  Forretning  at  frelse  værdifuld  Ejendom  ved  at  for- 
hindre Dyrene  i  at  ødelægge  hinanden.  Det  betød  nu 
intet  for  ham,  at  King  saa  virkningsfuldt  var  kommet 
Tomaso  til  Hjælp.  Han  stak  den  ubarmhjertigt  med 
sin  Fork,  og  med  en  Regn  af  voldsomme  Slag  anstrengte 
han  sig  i  koldblodigt  Raseri  for  at  drive  den  bort,  men 
forgæves.  Men  andre  Dyrepassere  var  i  Mellemtiden 
løbet  ind  med  Reb  og  Jernstænger.  Et  Par  Øjeblikke 
efter  var  begge  de  kæmpende  sikkert  lassoede,  og 
strømmende  af  Blod  blev  de  derpaa  med  Magt  revet 
fra  hinanden.  Blændede  af  Tæpper,  som  kastedes  over 
Hovederne  paa  dem,  og  pryglede  til  en  Slags  Under- 
kastelse, blev  de  i  en  Fart  trukket  bort,  og  uden  Om-  i 
svøb  kastet  ind  i  deres  Bure.  Da  de  var  af  Vejen,  var  " 
det  en  let  Sag  at  ordne  de  andre  Kampe,  dog  ikke  før 
den  hvide  Ged  var  bleven  dræbt  for  at  tilfredsstille 
Leopardens  gamle  Had,  og  Ulven  var  bleven  grusomt 
sønderrevet,  fordi  den  nægtede  at  overgive  sin  Forhøj- 
ning til  den  ene  af  de  rasende  Løver.  Kun  Moppen 
var  undsluppen  uskadt,  fordi  den  ved  det  første  Tegn 

paa  Ufred  havde  haft  Aandsnærværelse  nok  til  at  styrte 
ind  under  Stilladsets  Fodstykke,  og  forblive  der.  Da 
alle  de  andre  Dyr  var  bleven  bragt  til  Fornuft  og  én 
efter  én  drevet  ud  til  deres  Bure,  kom  den  frem  fra  sit 
Skjul  og  fulgte  nedslaaet  efter,  men  Krøllen  var  ganske 
forsvundet  fra  dens  selvbevidste  Hale. 

Rygtet  gik  mellem  Tilskuerne,  at  Tomaso  ikke  var 
død,  og  at  han,  skønt  farlig  saaret,  vilde  komme  sig, 
og  med  en  veltilfreds  Følelse  af  at  have  faaet  noget  for 
Pengene  lagde  deres  Ophidselse  sig  hurtigt.  Det  store 
Bur  blev  adskilt  og  baaret  bort.  Scenen  forandredes  i 
en  Haandevending.  Og  to  Klowner  med  Sko,  der 
ragede  en  halv  Alen  udenfor  Fødderne  paatog  sig  at 
udslette  Mindelsen  om,  hvad  der  var  hændt. 


III 

Cirkus  var  paa  Turné  i  Nord-Vestens  større  Byer. 
Den  følgende  Dag  brød  den  op  og  efterlod  Tomaso  paa 
Hospitalet  med  en  splintret  Skulder,  og  med  bittert 
Nag  i  Hjertet.  I  den  næste  By  indtog  Hansen  Tomasos 
Plads,  men  af  to  Grunde  med  et  sørgelig  lemlæstet 
Nummer.  Han  havde  endnu  ikke  opnaaet  tilstrækkelig 
Kontrol  over  Dyrene  til  at  vove  alle  Tomasos  Tricks, 
og  Trupen  savnede  nogle  af  sine  bedste  Medlemmer. 
Den  stolte  hvide  Ged  var  død.  Bjørnen,  Ulven  og  den 
ene  af  Løverne  laa  med  deres  Saar.  Og  skønt  den 
store  Puma  var  kommen  ud  af  det  med  forholdsvis 
liden  Skade,  var  dens  Temperament  øjensynlig  ganske 
forandret.  Hansen  kunde  intet  gøre  med  den.  Om  det 
var,  fordi  den  længtes  efter  Tomaso  som  den  tilbad, 
eller  om  den  indvendig  kogte  i  skummelt  Raseri  over 

de  Slag  og  Hug  af  Forken,  som  den  hidtil  ikke  havde 
kendt,  kunde  ingen  sige  med  Sikkerhed.  Men  den  var 
ikke  at  formaa  til  andet  end  at  krybe  sammen,  inde- 
sluttet, skummel  og  farlig  i  Baggrunden  af  sit  Bur. 
Hansen  lagde  Mærke  til  det  grønne  Skær,  der  ustadigt 
flimrede  over  dens  store,  blege  Øjne,  og  afholdt  sig 
klogelig  fra  Tvangsforanstaltninger. 

Deri  gjorde  han  Ret.  Det  var  en  Kendsgerning,  at 
det  var  mod  den  store  Svensker  og  ikke  mod  Menne- 
sker i  Almindelighed,  at  King  rugede  over  sit  Had.  I 
taagede  Forestillinger  havde  den  faaet  i  Hovedet,  at 
Hansen  havde  taget  Parti  for  Bjørnen  mod  den  og 
Tomaso,  og  den  tørstede  efter  Hævn.  Samtidig  følte 
den,  at  Tomaso  havde  forladt  den.  Fra  Dag  til  Dag 
groede  der  i  dens  Hjerte  et  Ønske,  den  aldrig  før  havde 
kendt,  Ønsket  om  Flugt.  Maaske  havde  den  vage 
Drømme  om,  at  den  vilde  finde  Tomaso.  Ihvertfald 
vilde  den  bort  et  eller  andet  Sted  hen,  hvorsomhelst, 
bort  fra  denne  Verden,  som  havde  vendt  sig  saa  uvenlig 
imod  den.  Naar  denne  Følelse  blev  herskende,  plejede 
den  pludselig  at  rejse  sig  og  luskende  vandre  hurtigt 
frem  og  tilbage  bag  Burets  Gitter,  som  et  nylig  indfanget 
vildt  Dyr. 

Tilfældet  kom  den  mærkelig  nok  til  Hjælp,  thi  det  er 
i  Sandhed  sjældent,  at  Skæbnen  svarer  paa  den  Læng- 
sel, en  af  Naturens  saaledes  Forviste  bærer  paa.  Sent 
en  Nat  naaede  Cirkus  en  lille  By,  mellem  lave  Bjærge. 
Toget  var  bleven  forsinket  nogle  Timer,  Natten  var 
mørk,  alt  var  i  Forvirring,  alle  Nerver  ophidsede.  Den 
korte  Vej  fra  Banegaarden  til  den  Mark,  hvor  Teltene 
var  ved  at  blive  sat  op,  var  i  daarlig  Stand,  eller  havde 
aldrig  været  nogen  ordentlig  Vej.  Den  løb  langs  Randen 
af  en  dyb  Flodseng.    I  Mørket  gik  det  ene  Hjul  paa 

den  Transportvogn,  der  indeholdt  Kings  Bur,  lige  til 
Navet  ned  i  et  gabende  Hjulspor.  Ved  det  voldsomme 
Stød  gav  et  Stykke  af  Bredden  efter,  raslede  ned  i 
Bunden  af  Flodsengen  og  trak  de  skrigende  og  kæm- 
pende Heste  med  sig.  Burets  Tag  blev  slaaet  fuldstæn- 
dig ud. 

For  Kings  Øjne  var  Mørket  kun  et  behageligt  og  be- 
lejligt Tusmørke.  Den  opdagede  en  Aabning  stor  nok 
til  at  presse  sig  igennem,  og  bag  den,  bag  de  vilde  Raab 
og  Glimtene  af  svingende  Lygter,  saa  den  en  tæt  Skov, 
mørk  under  den  blege  Himmel. 

Krybende  med  Bugen  mod  Jorden  løb  den  lydløst 
afsted  og  naaede  Skoven,  før  nogen  mærkede,  at  den 
var  undsluppen.  Den  løb  lige  fremad,  vagtsom  men 
hurtig,  med  Retning  mod  de  Steder,  hvor  Stilheden  var 
dybest. 

Fem  Minutter  efter  var  Hansen  og  Halvdelen  af 
Cirkus'  Folk  med  Reb  og  Forke  og  Lanterner  paa  dens 
Spor.  Et  Kvarter  efter  var  Halvdelen  af  Byens  mand- 
lige Befolkning  optaget  af  en  begejstret  Pumajagt.  Men 
King  var  allerede  langt  borte  og  gjorde  en  Fart,  der 
vilde  have  været  umulig  for  en  almindelig  vild  Puma. 
Dens  lange  Liv  mellem  Mennesker  havde  ikke  lært  den 
noget  om  Træer,  saa  den  besad  intet  uheldigt  Instinkt 
til  at  klatre  op  og  skjule  sig  mellem  Grenene  for  at  se, 
hvad  dens  Forfølgere  havde  for.  Dens  Idé  om  at 
komme  bort  og  maaske  om  at  finde  sin  forsvundne 
Herre,  var  at  blive  ved  lige  frem.  Og  det  gjorde  den, 
skønt  naturligvis  ikke  i  fuld  Fart,  eftersom  Pumaer 
ikke  er  en  Race  af  langtstrækkende  Løbere  som 
Ulvene. 

Efter  et  Par  Timers  Forløb  naaede  den  et  Højdedrag 
med  Klipper   og  Afgrunde,  som  det  var  umuligt  for 

Mennesker  at  passere  uden  ved  Dag.  Den  besteg  det 
med  Lethed,  og  i  den  høje  Ensomhed  paa  Toppen  føhe 
den  sig  tryg  nok  til  at  hvile  en  lille  Stund.  Saa  tog 
den  Vejen  ned  ad  de  lange,  takkede  vestlige  Affald,  og 
kom  ved  Daggry  ind  i  en  vild  Dal  med  Skove  og 
Bække. 

Ved  den  Tid  var  King  sulten.  Men  der  var  Masser 
af  Vildt  Efter  et  Par  ydmygende  Uheld  med  Kaniner, 
paa  Grund  af  dens  Ukendskab  med  at  jage  noget,  der 
var  mere  flygtigt  end  en  Klump  dødt  Faarekød,  fangede 
den  et  fedt  Murmeldyr  og  følte  sin  Selvbevidsthed 
vende  tilbage.  Skønt  den  ganske  vist  ikke  saa  noget 
Glimt  af  Tomaso,  havde  den  maaske  bestemt  sig  til  at 
standse  her;  men  hinsides  Dalen,  endnu  vestligere,  saa 
den  Bjerge  som  drog  den  mærkeligt.  I  Særdeleshed 
var  der  én  højt  hævet  Top,  skinnende  i  Sølv  og  Safir 
som  den  klare  Dag  og  eneraadende  svævende  over 
Virvaret  af  mindre  Toppe,  der  tiltrak  den.  Nu  vidste 
den,  at  det  var  derhen  den  vilde,  og  der  henimod  has- 
tede den  uden  at  tænke  paa  andet,  og  tøvede  kun,  naar 
det  var  absolut  nødvendigt,  for  at  æde  eller  sove. 
Buret,  Manegen,  Pisken,  Hansen,  Bjørnen,  selv  den 
stolte  Fornøjelse  med  de  flammende  Tøndebaand,  bleg- 
nede hurtigt  til  en  Taage  i  dens  Tanker,  overvældet  af 
Strømmen  af  de  nye,  vidunderlige  Indtryk.  Endelig 
naaede  den  selve  gamle  White  Facé's  nedre  granitfor- 
revne Sider,  og  begyndte  at  føle  sig  besynderlig  tilfreds- 
stillet, og  ikke  længere  under  den  bydende  Nødvendig- 
hed af  at  haste. 

Her  var  der  god  Jagt.  Men  skønt  den  var  godt  til- 
freds, gjorde  den  sig  ingen  Anstrengelse  for  at  finde  et 
Skjul,  der  kunde  tjene  som  Hovedkvarter,  og  vedblev 
gradvis  at  arbejde  sig  opad  Bjerget.  Jo  højere  den  kom, 

des  mere  fornøjet  følte  den  sig,  indtil  endog  Længslen 
efter  dens  Herre  var  glemt.  Skjulte  Instinkter  begyndte 
at  komme  til  Live,  og  den  faldt  tilbage  til  de  vilde 
Pumaers  Bevægelser  og  Sædvaner.  Kun  naar  den 
stødte  paa  et  langt,  bredt  Spor  i  den  fugtige  Jord  ved 
en  Kilde,  eller  en  Tot  bittert  lugtende  Haar  paa  et 
Træs  forrevne  og  klæbrige  Bark,  sprang  Mindelserne 
voldsomt  tilbage  til  den.  Saa  lagde  den  Ørene  tilbage, 
Øjnene  flammede  grønt,  Halen  dirrede,  og  krybende 
mod  Jorden  stirrede  den  ind  i  enhver  Tykning  i  Nær- 
heden for  at  faa  et  Glimt  af  sin  dødelige  Fjende.  Den 
havde  endnu  ikke  lært  at  skelne  ordentlig  mellem  gam- 
mel og  ny  Sporlugt. 

Omtrent  samtidig  klatrede  en  Jæger  fra  Østen,  som 
havde  sin  Lejr  noget  længere  nede  i  Dalen,  op  ad 
White  Face  paa  Sporet  af  en  stor  Graabjørn.  Han  var 
slank  af  Bygning  med  et  smalt,  mørkt,  ivrigt  Ansigt,  og 
han  fulgte  det  farlige  Spor  med  en  Mangel  paa  For- 
sigtighed, som  viste  et  meget  utilstrækkeligt  Kendskab 
til  Graabjørne.  Sporet  løb  langs  en  snæver  Afsats,  der 
hævede  sig  over  en  stejl  men  buskbevokset  Skrænt. 
Ved  Foden  af  Skrænten,  sammenkrøben  langs  en  svær 
Trægren,  laa  den  store  Puma  paa  Vagt  efter  et  eller 
andet  Vildt,  som  maatte  komme  forbi.  Tiltrukket  af 
Støjen  ovenover  den,  kiggede  den  op  og  saa  Jægeren. 
Det  var  ganske  vist  ikke  Tomaso,  men  han  lignede 
ham,  og  Pumaens  gennemtrængende  Øjne  blev  næsten 
velvillige.  Den  havde  intet  imod  noget  andet  Menneske 
end  Svenskeren.  Men  andre  Øren  end  Pumaens  havde 
hørt  den  uforsigtige  Jægers  Fodtrin.  Graabjørnen  havde 
fanget  Lyden  og  standsede  for  at  lytte.  Ja,  den  blev 
forfulgt!  I  Raseri  drejede  den  om  og  løb  lydløst  tilbage 
for  at  se,  hvem  det  var,  der  vovede  en  saadan  Dristig- 

hed.  Idet  den  drejede  om  et  Klippehjørne,  kom  den 
Ansigt  til  Ansigt  med  Jægeren  og  angreb  øjeblikkelig 
med  en  dyb  Strubelyd. 

Jægeren  havde  ikke  engang  Tid  til  at  faa  sin  tunge 
Riffel  til  Skulderen.  Han  fyrede  ligeud  fra  Hoften. 
Skuddet  ramte  et  eller  andet  Sted,  men  øjensynlig  ikke 
nogen  ædel  Del,  for  det  lykkedes  ikke,  blot  for  et 
Sekund,  at  standse  det  frygtelige  Angreb.  At  møde  det 
var  det  samme  som  at  blive  blæst  ud  af  Tilværelsen 
øjeblikkelig.  Der  var  kun  én  Vej  aaben.  Jægeren  sprang 
lige  ud  fra  Afsatsen  med  et  lynsnart  Indtryk  af  tætte 
blødtudseende  Buske  langt  under  sig.  Skraaningen  var 
stejl  men  aldeles  ikke  lodret,  og  han  faldt  ned  i  en 
Tykning,  som  brød  Faldets  fulde  Voldsomhed.  Riflen 
fløj  langt  ud  af  hans  Hænder,  han  fik  et  Tilbagestød, 
idet  han  klamrede  sig  til  Buskene,  men  kunde  ikke 
standse,  rullede  overende,  og  med  Øjne  og  Mund  til- 
stoppede med  Jord  og  Blade  dumpede  han  videre  ned 
ad  Skraaningen  og  landede  omsider,  bedøvet  men  ved 
Bevidsthed,  i  et  svampet  Hul  under  Rødderne  af  et 
uhyre  udoverhængende  Træ. 

Under  Forsøget  paa  at  rense  Øjne  og  Mund,  var 
hans  første  Opdagelse  den,  at  han  ikke  kunde  løfte  sin 
venstre  Arm,  den  næste  at  det  saa  ud  til,  han  var 
sprunget  fra  Asken  i  Ilden.  Fortvivlet  bed  han  Tæn- 
derne sammen,  trak  en  lang  Jagtkniv  fra  sit  Belte,  og 
kom  op  paa  det  ene  Knæ,  besluttet  paa  i  det  mindste 
at  kæmpe  sin  sidste  Kamp  med  Ære.  Næsten  lige  over 
hans  Hoved,  paa  en  Gren  i  næppe  seks  Fods  Afstand, 
laa  sammenkrøben,  færdig  til  Spring,  den  største  Puma, 
han  nogensinde  havde  set.  Ved  dette  nye,  skæbne- 
svangre Møde  klaredes  hans  Hjerne,  og  hans  Sener 
syntes  at  strække  sig  med  friskt  Mod.    Det  var,  som 

han  vidste,  naturligvis  haabløst,  men  hans  Hjerte  næg- 
tede at  anerkende  Kendsgerningen.  Men  saa  lagde  han 
Mærke  til,  at  det  aldeles  ikke  var  paa  ham  Pumaen 
stirrede,  men  langt  ud  over  hans  Hoved.  Dér  kom 
Graabjørnen  styrtende  ned  ad  Skraaningen  med  Skum- 
met flydende  om  de  røde  Kæber. 

Forvirret  og  med  en  Følelse  som  en  Rotte  i  en  Fælde, 
prøvede  Jægeren  at  glide  rundt  om  Træets  Stamme  i 
et  fortvivlet  Haab  om  at  finde  en  eller  anden  fordelagtig 
Stilling,  hvorfra  han  idetmindste  kunde  lange  et  Par 
gode  Stød  ud,  før  Enden  kom.  I  det  Øjeblik  han  rørte 
sig,  næsten  kastede  Bjørnen  sig  nedover.  Jægeren  sprang 
tilside  og  drejede  rundt  med  Kniven  løftet  og  den  udue- 
lige venstre  Arm  ind  mod  Træstammen.  Men  i  samme 
Nu  skete  der  et  Mirakel.  Lydløst  skød  Pumaens  gul- 
brune Krop  ud  ovenfra  og  faldt  ned  paa  Bjørnen  lige 
midt  i  dens  Angreb. 

Paa  engang  var  det,  som  om  en  eller  anden  voldsom 
Omvæltning  fandt  Sted.  Det  var  som  selve  Luften 
fyldtes  med  et  Vanvid  af  Skrig,  Hvin,  Snerren  og  væl- 
dige, dybe  Brøl.  Buskene  blev  traadt  ned  rundt  om- 
kring. Snart  var  Bjørnen,  snart  Pumaen  ovenpaa.  De 
vred  sig  frem  og  tilbage,  og  i  nogle  Sekunder  stirrede 
Jægeren  forstenet  paa  dem.  Saa  kom  han  til  Sans  og 
Samling.  Han  begreb,  at  Pumaen  af  en  eller  anden 
Grund  var  kommet  ham  til  Hjælp.  Men  han  saa  ogsaa, 
at  den  gigantiske  Bjørn  maatte  sejre.  Istedetfor  at  snige 
sig  bort  og  overlade  sin  Forbundsfælle  til  Ødelæggelsen, 
løb  han  frem,  ventede  et  Øjeblik  paa  den  rigtige  Lejlig- 
hed, og  jog  sin  Kniv  til  Skaftet  lige  midt  ind  i  Bjørnens 
Nakke  bag  Hovedskallen.   Saa  sprang  han  til  Side. 

Støjen  døde  besynderligt  bort.  Graabjørnens  uhyre 
Masse  sank  langsomt  sammen  i  en  Klump,  medens 

Pumaen  endnu  flaaede  i  den  med  Bagkløernes  opspræt- 
tende  Vaaben.  Et  Øjeblik  efter  syntes  den  at  forstaa, 
at  den  havde  vundet  en  pludselig  Triumf.  Blødende, 
frygtelig  sønderrevet,  men  øjensynlig  endnu  fuld  af 
Kampmod,  gav  den  Slip  paa  Bjørnens  modstandsløse 
Krop  og  saa  sig  stolt  omkring.  Dens  vilde  Øjne  mødte 
Jægerens,  og  han  havde  et  Par  ængstelige  Øjeblikke. 
Men  det  store  Dyr  saa  atter  straks  bort  og  syntes  i 
Virkeligheden  at  glemme  Menneskets  Nærværelse.  Den 
lagde  sig  ned  og  begyndte  ufortrøden  at  slikke  sine  Saar. 
Fyldt  med  Forbavselse  og  medens  han  nu  begyndte  at 
mærke  Smerten  i  sin  brækkede  Arm,  stjal  Jægeren  sig 
forsigtigt  bort. 

Et  Par  Timers  Tid  efter  rejste  Pumaen  sig  noget  ud- 
mattet, gik  forbi  sin  slagne  Fjendes  Legeme  uden  et 
Blik  og  klatrede  op  ad  Skraaningen  til  Afsatsen.  Nu 
ønskede  den  et  Tilflugtsted,  en  Retræte  som  var  sikker, 
kølig  og  mørk.  Opad  og  opad  fulgte  den  den  snevre 
Stis  Snoninger,  og  kom  tilsidst  ud  paa  en  Klippeplatform 
foran  den  mørke  Indgang  til  en  Hule.  Den  vidste  godt 
nok,  at  den  havde  dræbt  Hulens  Ejer,  saa  den  traadte 
uden  Tøven  ind. 

Her  laa  den  to  Dage  i  Skjul  og  slikkede  sine  Saar. 
Den  havde  intet  Ønske  om  at  æde,  men  et  Par  Gange, 
naar  den  havde  Feber  afSaarene,  kom  den  frem  og  gik 
et  lille  Stykke  ned  ad  Stien,  hvor  en  kølig  Kilde  plud- 
rede frem  mellem  Klipperne.  I  den  høje,  rene  Luft 
begyndte  dens  rene  Blod  snart  at  hele  Saarene  og 
Kræfterne  strømmede  atter  hurtigt  tilbage  til  de  forrevne 
Muskler.  Ved  Daggry  paa  den  tredje  Dag  følte  den  sig 
pludselig  hungrig,  og  da  den  var  klar  over,  at  den 
maatte  se  at  finde  et  eller  andet  Smaavildt,  skønt  den 
endnu  ikke  var  i  Stand  til  nogen  vanskelig  Jagt,  krøb 

den  frem,  netop  som  det  første  spæde  Skær  af  Rosen- 
lyset kom  flydende  ind  i  Hulen. 

Men  før  den  begav  sig  ned  ad  Stien,  standsede  den 
og  stod  og  stirrede  med  en  eller  anden  taaget  Halv- 
mindelse ud  over  de  dybe,  gennemsigtige  Afgrunde,  de 
spredte  Bjergtoppe,  de  taagede,  graagrønne  Skove  og  de 
staalblanke  Vandløb,  til  hvilke  den  omsider  var  kommen 
hjem. 

1ANGT,  langt  mod  Nord,  under  en  hvidgraa,  trøstesløs 
'  Himmel,  strakte  sig  de  milelange  tomme,  hvide 
Snemarker,  ubrudte  af  Klipper  og  Træer  og  Bakker  ud 
mod  den  snorlige,  truende  Horisont.  Langs  Ødemarkens 
sydlige  Grænse  samlede  de  tætsluttede  Rækker  af  de 
gamle  Fyrretræer  sig,  grønligsorte,  og  hist  og  her  paa 
Grenene  behængt  med  store  Sneklatter.  Altid  forstyrret, 
men  altid  ubesejret,  kastede  Fyrrenes  Hærskare  med 
Mellemrum  deres  barske,  kegleformede  Avantgarder  ud  i 
Ødemarkens  fjendtlige  Tomhed.  Imellem  disse  mørke 
Fremskydninger  førte  lange,  tavse  Gange  tilbage  og  jævnt 
opad  mod  Hjertet  af  Skoven. 

Tværs  over  en  af  disse  Tavshedens  blege  Korridorer 
kom  der  langt  ude  en  mørk,  undersætsig  Skabning  be- 
tænksomt frem  med  den  afstumpede  Snude  tæt  mod 
Sneen.  Dens  skarpe,  gennemtrængende  Øjne  og  endnu 
skarpere  Næse  undersøgte  den  hvide  Overflade  efter  Spor- 
lugten af  andre  Skovvandrere.  Tiltrods  for  sin  ringe 
Størrelse,  der  var  noget  mindre  end  en  Los'  eller  Ulvs, 
gjorde  den  sig  i  Bevidstheden  om  sin  Styrke  ingen  An- 
strengelser for  at  skjule  sine  Bevægelser,  dække  sit  Spor 
eller  være  paa  Vagt  overfor  mulige  Fjender.  Stærkere 
end  noget  andet  Dyr  af  dens  tredobbelte  Størrelse,  saa 
snu  som  den  klogeste  Ræv  og  af  et  umedgørligt,  vildt 
Temperament,  der  var  vel  kendt  af  alle  de  vilde  Dyr, 

syntes  den  at  føle  sig  sikker  for  ubetænksomme  Ind- 
blandinger. 

Næppe  tre  Fod  i  Længden,  men  af  en  særlig  kraftig 
Bygning,  gik  dette  mørke,  ildevarslende  Dyr  saalegæn- 
geragtigt  paa  Fødderne  ligesom  en  Bjørn  og  med  en  mut 
Tunghed,  der  var  en  Bjørns  Skikkelse  værdig.  Dens 
lange,  grove  Pels  var  af  en  sodet,  graabrun  Farve,  plumpt 
stribet  ned  ad  hver  Flanke  med  en  bred,  gullig  Afteg- 
ning, der  mødtes  over  Baglemmerne.  Dens  kraftige  Fød- 
der med  de  svære  Kløer  var  sorte,  dens  korte  Snude  og 
massive  Kæber,  og  dens  brede  Ansigt,  indtil  lige  over 
Øjnene  hvor  Pelsen  gik  tæt  ned,  var  ogsaa  sorte.  Selve 
Øjnene,  der  kiggede  ud  under  overhængende  Bryn» 
glimtede  af  en  Blanding  af  gnaven  Intelligens  og  uforson- 
lig Vildskab.  I  sin  træge,  frastødende  Styrke  og  i  sin 
utæmmelige  Skyhed,  som  dog  kunde  bryde  ud  i  tøjles- 
løst Raseri,  syntes  dette  mærkelige  Dyr  at  legemliggøre 
hele  det  bitre  og  ubændige  og  nordlige  Landskabs  Stem- 
ning. Den  havde  forskellige  Navne,  Jægerne  kaldte  den 
undertiden  Jærv,  undertiden  Carcajou,  men  oftere  „Æde- 
dolken" eller  „Indianerdjævlen". 

Gennem  det  lydløse  Øde  fortsatte  Carcajou'en,  —  det 
var  en  Hun  —  sin  magelige  Vej.  Efter  en  Stund  stødte 
hun  lige  i  Kanten  af  Skovtykningen  paa  et  frisk  Spor  af 
en  stor  Los.  Sporet  af  Lossens  store  Poter  var  flere 
Gange  bredere  end  hendes  egne,  men  hun  standsede  og 
begyndte  uden  det  mindste  Tegn  paa  Frygt  at  undersøge 
dem.  Af  en  eller  anden  Grund,  som  hun  bedst  selv 
maatte  vide,  besluttede  hun  at  forfølge  Lossens  Spor 
bagud,  mere  interesseret  i  hvad  den  havde  haft  for,  end 
hvad  den  var  i  Færd  med. 

Efter  at  hun  var  sprunget  ind  i  Fyrreskovens  Tus- 
mørke, hvor  Sporet  førte  hen  over  et  sneklædt  Kaos 

Tværs  over  en  af  disse  Tavshedens 
blege  Korridorer  kom  der  langt  ude  en 
mørk,  undersætsig  Skabning  betænksom 
frem.  {Pag.  43.) 

af  Kampesten  og  sammenfiltrede  Vindfælder,  kom  hun 
snart  til  et  Sted,  hvor  Sneen  var  oprodet  og  opskrabet. 
Hendes  Øjne  funklede  graadigt.  Der  var  Blodpletter 
rundt  omkring  Stedet,  og  hun  forstod,  at  Lossen  her  til  et 
fremtidigt  Maaltid  havde  begravet  Resterne  af  sit  Bytte. 

Hendes  skarpe  Næse  sagde  hende  hurtigt,  hvor  Byttet 
var  skjult,  og  hun  begyndte  rasende  at  grave  med  sine 
korte,  kraftige  Forpoter.  Det  var  en  bitter  og  mager 
Aarstid,  og  Lossen  havde,  efter  at  være  bleven  mæt,  om- 
hyggelig begravet  Resterne  dybt.  Carcajou'en  gravede 
ned  indtil  kun  Spidsen  af  hendes  lurvede  Hale 
var  synlig,  før  hun  fandt  Genstanden  for  sin  Søgen.  Det 
viste  sig  ikke  at  være  andet  en  Køllen  af  en  lille  Blaa- 
ræv.  Hun  trak  den  vredt  frem,  knuste  de  tynde  Ben 
mellem  sine  kraftige  Kæber  og  slugte  den  i  et  Øjeblik.  Men 
det  var  kun  en  Appetitvækker  for  en  Hunger  som  hendes. 
Hun  slikkede  sig  om  Munden,  strøg  som  en  Kat  de  sorte 
Poter  hurtigt  hen  over  Ansigtet  og  forlod  derpaa  Lossens 
Spor  for  at  vandre  dybere  ind  i  det  lydløse  Tusmørke. 
Hun  krydsede  nogle  Kaninspor  og  hist  og  her  en  Fjeld- 
rypes fine  Aftryk,  eller  de  smaa  regelrette  Prikker  efter 
en  Væsels  Fødder,  et  eneste  Blik  eller  en  Snøften  af 
hendes  dirrende  Næse  sagde  hende,  at  de  alle  var  gamle, 
og  hun  ofrede  dem  ingen  Opmærksomhed.  Først  da 
hun  havde  gaaet  omtrent  en  kvart  Mil  gennem  Fyrre- 
tykningen,  kom  hun  paa  et  Spor,  der  fik  hende  til  at 
standse. 

Det  var  mellem  alle  de  Spor,  der  krydsede  Storsneen, 
det  eneste,  der  kunde  foraarsage  hende  nogle  Øjeblikkes 
Uro.  Ulveflokkens  Spor  interesserede  hende  ikke  meget; 
om  saa  Ulvene  var  aldrig  saa  hungrige,  kunde  de  aldrig 
klatre  op  i  et  Træ.  Men  dette  var  det  brede  Snesko- 
Spor,  som  hun  vidste  hidrørte  fra  et  Væsen,  der  var 

endnu  kløgtigere  end  hun  selv.  Hun  saa  sig  skarpt  om- 
kring og  kiggede  under  Træerne  ;  man  kunde  aldrig  vide, 
blot  efter  Sporets  Retning,  hvor  et  af  disse  farlige  Væse- 
ner befandt  sig. 

Hun  stod  næsten  oprejst  paa  Bagbenene  og  snøftede 
i  Luften  efter  det  svageste  Tegn  paa  Fare.  Saa  snuste 
hun  til  Sporene.  Menneskelugten  hang  stærkt  i  dem, 
men  var  ikke  overvældende  frisk.  Efter  at  have  over- 
bevist sig  i  den  Henseende,  besluttede  hun  at  følge 
Manden  for  at  se,  hvad  han  var  i  Færd  med.  Det  var 
kun,  naar  hun  ikke  vidste,  hvad  han  bestilte,  at  hun  fryg- 
tede ham  saa  stærkt.  Naar  hun  havde  Lejlighed  til  uset 
at  iagttage  ham,  var  hun  villig  nok  til  at  sætte  sin  List 
mod  hans,  og  at  røve  lige  saa  frækt  fra  ham,  som  hun 
røvede  fra  alle  de  andre  vilde  Dyr. 

Da  Carcajou'en  jagede  paa  et  stort  Terræn,  var  hun 
indtil  nu  uvidende  om,  at  en  Mand  denne  Vinter  var 
kommen  ind  paa  hendes  Omraade.  Efter  hendes  Er- 
faringer betød  en  Mand  det  samme  som  en  Jæger  og 
Fanger,  med  særligt  Eftertryk  paa  Fanger.  Mandens 
Bøsse  frygtede  hun,  men  hans  Fælder  frygtede  hun  aldeles 
ikke  I  Virkeligheden  betragtede  hun  dem  nærmest  med 
en  særskilt  Velvilje,  og  var  altid  parat  til  at  høste  For- 
del af  dem  ved  første  Lejlighed.  Da  hun  kun  var  i 
Besiddelse  af  Styrke  og  List,  men  ikke  havde  nogen 
Hurtighed  at  stole  paa,  havde  hun  opdaget,  at  Fælder 
kunde  fange  alle  Slags  hurtige  Dyr  og  holde  dem  ubøn- 
hørlig fast.  Hun  havde  ogsaa  lært,  at  der  som  Regel 
var  en  Række  Fælder  og  Snarer  sat  op  langs  en  Mands 
Spor.  Det  var  med  temmelig  spændte  Forventninger,  hun 
tog  fat  paa  at  følge  efter  ham. 

Kort  efter  bragte  Sporet  hende  til  en  Plet  nedtrampet 
Sne  med  Smaabidder  af  frossen  Fisk  spredt  rundt  om- 

kring.  Hun  vidste  straks,  at  en  Fælde  var  skjult  et  eller 
andet  Sted  nær  ved  Overfladen  paa  denne  uryddelige 
Plads.  Idet  hun  varsomt  kredsede  udenom,  opsamlede 
og  slugte  hun  de  mindste  Stumper.  Nær  ved  Midten 
laa  et  Stykke  af  fristende  Størrelse,  men  hun  gættede 
listigt,  at  tæt  ved  Siden  af  den  Bid  maatte  Fældens 
Skjulested  være.  Langsomt  gik  hun  nærmere  med  Næ- 
sen tæt  mod  Sneen,  og  snøftede  med  forsigtig  Skønsom- 
hed. Pludselig  standsede  hun.  Gennem  Sneen  havde 
hun  opdaget  Menneskelugten  og  Lugten  af  Staal,  blandet 
med  Duften  af  den  tørrede  Fisk.  Lidt  ved  Siden  deraf 
begyndte  hun  at  grave  og  afdækkede  øjeblikkelig  en  let 
Kæde.  Da  hun  fulgte  den,  kom  hun  snart  til  selve  Fæl- 
den, som  hun  forsigtigt  blottede.  Saa  aad  hun  uden 
Bekymring  det  store  Stykke  Fisk.  Hverken  hendes 
Nysgerrighed  eller  hendes  Sult  var  imidlertid  paa  langt 
nær  tilfredsstillede,  saa  hun  optog  atter  Sporet. 

Den  næste  Fælde  hun  traf  paa  var  en  aaben  Snare  — 
en  Løkke  af  blankt  Staaltraad,  der  var  ophængt  tæt  ved 
Indgangen  af  en  listigt  bygget  Gang  af  Fyrregrene,  som 
førte  op  til  Roden  af  en  svær  Fyrrestamme.  Lige  bag- 
ved Løkken,  og  næppe  til  at  naa  uden  gennem  den,  havde 
Lokkemaden  øjensynlig  været  anbragt.  Men  Carcajou'en 
saa,  at  en,  der  ikke  var  meget  mindre  snu  end  hun  selv, 
var  kommen  hende  i  Forkøbet.  Saadan  en  Snare  vilde 
have  fanget  den  voldsomme,  men  mere  dumme  Los;  men 
det  var  en  Ræv,  som  var  kommen  først.  Hun  saa  dens 
Spor.  Den  havde  omhyggeligt  undersøgt  den  lille  Gang 
af  Grangrene  udvendig  fra,  og  var  saa  brudt  igennem  den 
bagved  Løkken  og  var  frækt  gaaet  bort  med  Lokkemaden. 
Næsten  haanligt  gik  den  gamle  Grævling  videre.  Hun 
forstod  ikke  den  Slags  Fælder,  saa  hun  afholdt  sig  kloge- 
lig fra  at  blande  sig  deri. 

Næsten  en  kvart  Mil  maatte  hun  gaa,  før  hun  kom  til 
en  anden,  men  her  fandt  hun  Tingene  ganske  ander- 
ledes og  mere  interessante.  I  samme  Øjeblik  som  hun 
med  bløde  Trin  kom  rundt  om  en  stor  sneklædt  Sten, 
lød  der  en  Snerren,  en  skarp  Raslen  af  Staal  og  et 
Bump.  Hun  sprang  hurtig  tilbage,  lige  udenfor  Række- 
vidde af  en  stor  Los'  Klør.  Lossen  havde  opdaget  Fæl- 
den før  hun,  og  med  sin  Races  Enfoldighed  var  den 
bleven  fanget  i  den.  De  ubønhørlige  Staalkæber  havde 
fat  i  dens  venstre  Forben.  Den  havde  hørt  den  frem- 
mede Omstrejfers  næsten  lydløse  Komme,  og  var,  vild  af 
Smerte  og  Raseri,  sprunget  frem  til  Angreb,  uden  at 
vente  for  at  se,  hvem  dens  Modstander  var. 

Idet  hun  holdt  sig  lige  uden  for  Lossens  tøjlede  Springs 
Omraade,  krøb  Carcajou'en  nu  langsomt  rundt  om  den 
rasende  og  snerrende  Fange,  som  i  forgæves  Raseri  hvert 
Øjeblik  vedblev  at  gøre  Angreb  imod  hende.  Skønt  hun 
var  dens  Overmand  i  ren  Styrke,  var  hun  meget  mindre 
og  lettere  end  den,  og  mindre  morderisk  bevæbnet  til 
Kamp;  og  hun  frygtede  de  rivende,  opsprættende  Klør 
paa  dens  farlige  Bagpoter.  I  Forsvar  for  sin  Hule  og  sit 
Grisekuld,  vilde  hun  uden  Tøven  have  bundet  an  med 
den,  men  selv  hendes  nok  saa  kraftige  skarpe  Tænder 
og  Bulldogkæber  kunde  dog  ikke  frelse  hende  fra  at  . 
blive  revet  op  næsten  til  Ribbenene.  Hun  var  altfor 
klog  til  uden  Nødvendighed  at  indlade  sig  paa  en  saadan 
Kamp.  Uden  at  anstrenge  sig  luskede  hun  langsomt  og 
utrætteligt  rundt  om  den  ophidsede  Fange,  og  haabede  at 
udmatte  den  for  saa  at  komme  dødeligt  og  uforvarende 
over  den. 

Lossen,  der  var  tynget  af  Fælden  og  ikke  klog  nok  til 
at  lade  være  med  at  øde  sin  Styrke  med  forgæves  An- 
strengelser, vedblev  ihærdig  at  spille  sin  Modstander 

Vildmarkens  Adel.  4 

Kortene  i  Hænderne,  —  da  en  Lyd,  som  øjeblikkelig  fik 
dem  begge  til  at  stivne,  kom  flyvende  paa  den  stille  Luft. 
Det  var  et  langt,  svagt,  bølgende  Skrig,  som  i  sit  Forløb 
døde  bort  med  en  ubeskrivelig  Sørgmodighed.  Lossen 
krøb  sammen  med  opspærrede  Øjne  og  lyttede  i  spændt 
Rædsel.  Carcajou'en,  der  var  lige  saa  interesseret  men 
ikke  forskrækket,  stod  oprejst  med  Øren,  Øjne  og  Næse 
henvendte  paa  at  opdage  noget  mere  angaaende  den  ilde- 
varslende Lyd. 

Atter  og  atter  gentoges  den  og  kom  hurtigt  nærmere, 
og  snart  opløste  den  sig  i  et  Kor  af  Stemmer.  Lossen 
gjorde  flere  krampagtige  Spring  og  vred  sig  fortvivlet  for 
at  frigøre  sit  fangne  Ben.  Da  den  indsaa  det  uundgaaelige, 
krøb  den  atter  sammen,  skælvende  men  frygtelig,  med  de 
tottede  Øren  lagt  tilbage.  Øjnene  grønt  glimtende  og  hver 
Tand  og  Klo  blottet  til  den  sidste  Kamp.  Men  Carcajou'en 
rejste  blot  Haarene  i  Raseri  mod  den  ventede  Afbry- 
delse af  hendes  Jagt.  Hun  vidste  godt,  at  det  uhyggelige 
melankolske  Skrig  var  Ulveflokkens  Stemmer.  Men  hun 
var  sikker  paa,  at  Ulvene  ikke  var  paa  hendes  Spor,  og 
maaske  vilde  de  passere  i  en  uskadelig  Afstand  og  ikke 
opdage  hende  og  hendes  Bytte. 

De  Lyttende  blev  ikke  holdt  længe  i  Uvished.  Tilfæl- 
digvis var  Flokken  paa  Sporet  af  en  Elg,  som  tungt  ar- 
bejdende i  Sneen  i  en  Afstand  af  tredive- fyrretyve  Alen, 
var  kommen  forbi  et  Par  Minutter  før  Carcajou'ens  An- 
komst. Fem  i  Antal  kom  Ulvene  i  Sigte  mellem  de  høje 
Fyrrestammer ;  de  løb  saa  tæt  sammen,  at  en  Dug  kunde 
have  dækket  dem.  Af  Sporet  vidste  de,  at  Byttet  maatte 
være  nær,  og  drevet  frem  af  Sultens  voldsomme  Anfald, 
saa  de  hverken  til  højre  eller  venstre.  De  var  næsten 
kommen  forbi,  og  Lossen  begyndte  atter  at  fatte  Mod, 
da  Flokkens  Fører  ud  fra  Øjenkrogen  opdagede  noget 


50 


STORSNEENS  ÆDEDOLK 


usædvanligt  paa  Sneen  ved  Foden  af  det  store  Klippe- 
stykke. Et  hurtigt  Blik  forklarede  den  alt.  Med  et  hove- 
rende Bjæf  drejede  den  til  Siden,  og  Flokken  strøg  ned 
paa  Fangen,  mens  Carcajou'en  bristefærdig  af  Harme 
slap  op  i  det  nærmeste  Træ. 

Fangen  ynkede  sig  ikke,  men  var  tapper  til  den  sidste 
sejge  Fiber.  Med  et  Skrig  og  et  Spring  mødte  den  Flok- 
kens Angreb  med  sit  hvirvlende  Gab  og  de  sønderrivende 
Klør,  og  trods  den  frygtelige  Ulempe  af  Jerntingesten  om 
dens  Ben,  gjorde  den  ordentlig  Rede  for  sig.  I  et  Par 
Minutter  dannede  Ulvene  og  deres  Offer  en  hylende, 
bjæffende  Hob.  Da  den  skiltes  ad,  var  tre  af  Ulvene 
svært  saarede  og  en  af  dem  havde  faaet  Skinnet  revet 
af  hele  den  ene  Side  af  Ansigtet.  Men  faa  Minutter  efter 
var  der  intet  andet  tilbage  af  den  uheldige  Los  end  nogle 
af  de  svære  Knogler,  som  Flokken  senere  kunde  vende 
tilbage  til,  samt  den  Stump  Pels  og  Kød,  der  blev  fast- 
holdt af  Fældens  Kæber. 

Da  Carcajou'en  saa  sit  forventede  Maaltid  forsvinde, 
blev  hendes  Raseri  næsten  ustyrligt,  og  hun  krøb  ned  ad 
Træstammen,  som  om  hun  vilde  kaste  sig  over  Ulve- 
flokken, Føreren  sprang  efter  hende  saa  højt  den  kunde 
op  ad  Træstammen,  og  hun,  der  netop  var  udenfor  dens 
blodige,  snappende  Gabs  Rækkevidde,  snappede  tilbage 
efter  den  med  et  ondskabsfuldt  Grynt  og  prøvede  at  fange 
dens  Snudespids;  da  hun  fejlede,  slog  hun  den  som  et 
Lyn  med  sine  kraftige  Klør  og  oprev  dens  Snude  saa  al- 
vorligt, at  den  faldt  ned  med  et  forfærdet  Bjæf.  Et 
Øjeblik  efter  strøg  hele  Ulveflokken  med  endnu  utilfreds- 
stillet Hunger  atter  ind  paa  Elsdyrets  Spor.  Carcajou'en 
kom  ned  af  Træet,  snuste  harmfuld  til  de  afgnavede  Ben, 
som  var  bleven  knust  for  Marvens  Skyld,  og  skyndte 
sig  saa  afsted  i  Ulvenes  Spon 

Imidlertid  hændte  det  sig,  at  Manden  paa  Sneskoene, 
som  havde  gjort  en  stor  Cirkelvandring,  der  vilde  bringe 
Enden  af  hans  Fælde-Række  nær  til  hans  Hytte,  pludse- 
lig var  kommen  Ansigt  til  Ansigt  med  den  flygtende  Elg. 
Udslidt  af  Flugtens  Rædsel  og  de  hjertepumpende  An- 
strengelser med  at  arbejde  sig  gennem  den  dybe  Sne, 
hvis  Overflade  ikkedestomindre  var  haard  nok  til  at  bære 
dens  letfodede  Forfølgere,  var  det  store  Dyr  nær  ved  at 
falde  sammen.  Da  den  foran  sig  saa  Manden,  som  den 
frygtede  endnu  mere  end  den  grusomme  Fjende  bag  sig, 
snøftede  den  vildt  og  sprang  til  Siden.  Men  Manden, 
som  blev  baaret  oppe  af  sine  Snesko,  indhentede  den  i 
et  Øjeblik,  og  idet  han  pludselig  sprang  frem,  drev  han 
sin  lange  Jagtkniv  tværs  over  dens  gispende  Strube. 
Sneen  rundt  omkring  farvedes  øjeblikkelig  rød,  og  det 
store  Dyr  sankt  skælvende  sammen. 

Fangeren  vidste,  at  et  Elsdyr,  der  var  saa  forjaget, 
maatte  have  Fjender  paa  sit  Spor,  og  han  vidste  ogsaa, 
at  ingen  andre  Fjender  end  Ulvene  eller  en  anden  Jæger 
kunde  drive  et  Elsdyr  paa  en  saadan  Flugt.  Der  var 
ingen  anden  Jæger  indenfor  tyve  Miles  Omkreds.  Altsaa 
var  det  Ulve.  Han  havde  intet  andet  Vaaben  hos  sig 
end  sin  Kniv  og  sin  lette  Økse,  fordi  Riflen  om  Vinteren 
som  Regel  var  en  unyttig  Byrde,  da  han  altid  havde  Fæl- 
der og  Skind  at  bære.  Det  var  ubesindigt  for  en  Mand 
uden  Bøsse  at  berøve  en  Ulveflok  dens  Bytte,  men 
Fangeren  havde  Brug  for  friskt  Elsdyrkød.  Hurtigt  og 
behændigt  begyndte  han  at  skære  de  bedste  Stykker  af 
Bagfjerding  og  Kryds  fra  Kroppen.  Næppe  havde  han 
begyndt  at  arbejde,  før  Flokkens  fjerne  Hyl  lød  i  hans 
lyttende  Øren,  og  han  arbejdede  som  en  Rasende,  mens 

Ulvene  kom  nærmere.  Afbrydelsen  med  Lossen  forstod 
han  til  en  vis  Grad  af  den  Støj,  som  naaede  ham.  Men 
da  Flokken  atter  var  hidsigt  paa  Sporet,  vidste  han,  at 
det  var  paa  Tide  at  komme  bort.  Han  maatte  forsvinde 
straks,  saa  at  de  ikke  saa,  han  trak  sig  tilbage.  Han 
medtog  da  de  Stykker,  det  var  lykkedes  ham  at  sikre 
sig,  og  begav  sig  paa  Vej  i  Retning  af  sin  Hytte.  Men  i 
en  Afstand  af  omtrent  et  Par  hundrede  Alen  traadte  han 
ind  i  en  Tykning  ved  Foden  af  en  uhyre  Gran,  og  vendte 
sig  for  at  se,  hvad  Ulvene  vilde  gøre,  naar  de  saa,  at  en 
anden  var  kommen  dem  i  Forkøbet. 

Da  han  vendte  sig,  kom  Ulvene  tilsyne  og  strøg  ned 
mod  Elsdyrkroppen.  Men  nogle  Skridt  derfra  standsede 
de  pludselig  med  en  mistænksom  Snerren  og  trak  sig 
hastigt  tilbage.  Sporene  og  Lugten  af  deres  Ærkefjende 
Mennesket  fandtes  overalt  rundt  omkring  Kroppen.  Hans 
Hænders  Gerning,  hans  rene  Snit,  var  tydelig  paa  det. 
Deres  første  Indskydelse  var  Forsigtighed  og  frygtende 
en  Fælde,  kresede  de  forsigtigt  rundt  om  Kroppen.  Da 
de  var  beroligede  i  den  Henseende,  stormede  Raseriet 
op  i  dem.  Deres  eget  Bytte  var  bleven  dræbt  foran  dem, 
deres  egen  Jagt  uforskammet  krydset.  Imidlertid,  det 
var  Mennesket,  den  altid  uforskammede  Overherre,  som 
havde  gjort  det.  Han  havde  taget  Told,  som  han  lystede, 
og  trukket  sig  tilbage,  da  han  lystede.  De  turde  ikke 
rigtig  vove  at  forfølge  ham  og  søge  Hævn,  saa  deres 
Vrede  gik  af  Kog  i  nogle  faa  Øjelbikke,  og  de  faldt  vildt 
over  det  endnu  varme  Maaltid. 

Fangeren  iagttog  dem  fra  sit  Skjulested,  og  ønskede 
ikke  at  løbe  Risikoen  med  at  henlede  deres  Opmærksom- 
hed paa  sig,  før  de  var  ganske  mætte.  Han  vidste,  at 
der  selv  da  vilde  være  Overflod  af  godt  Kød  tilbage,  og 
at  de  omsider  vilde  give  sig  til  ,at  begrave  det  til  frem- 

tidig  Brug.  Saa  kunde  han  grave  det  op  igen  og  tage, 
hvad  der  var  forblevet  rent  og  helt,  og  efterlade  Resten 
til  de  lovlige  Ejere,  altsammen  uden  unødvendigt 
Vrøvl. 

Medens  han  iagttog  den  festende  Flok,  blev  han  pludse- 
lig opmærksom  paa  en  Bevægelse  i  Grenene  paa  en 
Gran  lidt  bagved  dem.  Saa  opdagede  hans  hurtige  Øjne,  der 
var  skarpere  til  at  skelne  end  nogen  Ulvs,  den  svære 
Skikkelse  af  en  stor  Jærv,  som,  ivrigt  optaget  af  Ulvene, 
tog  Vejen  fra  Træ  til  Træ  i  en  sikker  Højde  over  Sneen. 
Hvad  en  Carcajou  —  „Ædedolk"  som  han  kaldte  den  — 
med  al  sin  List  kunde  haabe  at  udrette  mod  fem  store 
Skovulve,  kunde  kan  ikke  begribe.  Da  han  som  alle 
Fangere  hadede  Ædedolken,  ønskede  han  inderligt,  at 
den  maatte  glide  paa  Grenene  og  falde  ned  foran  Flok- 
kens Gab. 

Der  var  ikke  den  ringeste  Fare  for,  at  det  skulde 
hændes  den  forsigtige  Carcajou.  Alle  hendes  Evner  var 
aarvaagent  rettede  paa  at  hævne  sig  paa  Ulvene,  som 
havde  røvet  det  Bytte,  der  var  bestemt  for  hende.  Hun 
foragtede  de  fleste  af  de  andre  vilde  Dyr,  men  Ulvene 
beærede  hun  desuden  med  sit  Had,  fordi  hun  var  tvun- 
get til  at  vige  til  Side  for  dem.  Hun  kravlede  forsigtigt 
fra  Træ  til  Træ,  indtil  hun  omsider  naaede  et,  hvis 
nederste  Grene  bredte  sig  lige  udover  det  døde  Elsdyr. 
Saa  krøb  hun  ud  paa  en  af  disse  Grene,  og  stirrede 
ondskabsfuldt  ned  paa  sine  Fjender.  To  af  Ulvene  be- 
mærkede hende  og  lod  Maaltidet  fare,  mens  de  voldsomt 
tænderskærende  sprang  op  efter  hende.  Men  da  de  ikke 
kunde  naa  hende,  og  hun  sad  haanligt  ubevægelig 
under  deres  forgæves  Angreb  opgav  de  det,  og  faldt  atter 
glubende  over  Maaltidet*  Jærven  er  en  noget  større 
Fætter  til  Væselen,  men  er  ogsaa  i  Familie  med  Skunken. 

Glubskheden  og  det  uforfærdede  Mod  deler  den  med 
Væselen  Dens  Slægtskab  med  Skunken  bekræftes  ved 
Besiddelsen  af  en  Kirtel,  som  udgyder  en  Olie  af  en 
særlig  stærk  Ildelugt.  Lugten  af  denne  Olie  er  ikke  saa 
overvældende  eller  saa  bittert  kvælende  som  Skunkens, 
men  alle  vilde  Dyr  finder  den  uimodstaaelig  modbydelig. 
Hvor  forpinte  og  udsugede  de  end  er  af  Sult,  vil  ingen 
af  dem  røre  nogen  Bid  Kød,  som  en  Jærv,  om  end  al- 
drig saa  svagt,  har  besudlet.  Jærven  selv  deler  imidler- 
tid ingenlunde  denne  almindelige  Fordom. 

Da  Carcajou'en  i  nogle  Minutter  havde  set  ned  paa 
Ulvene,  udgød  hun  pludselig,  ligesom  en  Skunk,  Ind- 
holdet af  sin  Oliekirtel  over  hele  Elsdyrets  Legeme, 
og  trakterede  ogsaa  sine  Fjender  med  en  Portion  af  den 
kvalmende  Vædske.  Hostende  og  snøftende  og  med 
rasende  Bjæf  sprang  Ulvene  bort,  og  begyndte  at  rulle 
sig  rundt  i  Sneen.  De  kunde  ikke  straks  befri  sig  for 
den  frygtelige  Lugt,  men  snart  efter  genvandt  de  deres 
Selvbeherskelse.  Og  mens  de  standhaftig  oversaa  det 
besudlede  Kød,  samlede  de  sig  i  sikker  Afstand  rundt 
omkring  Træet  og  snappede  med  deres  lange  Kæber 
hævngerrigt  ad  Modstanderen.  De  saa  ud  til  at  være 
forberedte  paa  at  vente  paa  ubestemt  Tid  i  Haab  om  at 
udsulte  Carcajou'en  og  derpaa  sønderrive  den.  Da  Car- 
cajou'en opfattede  dette,  vendte  hun  Ryggen  til  dem, 
klatrede  længere  op  i  Træet  til  en  bekvem  Gaffelgren, 
og  satte  sig  ligegyldigt  til  at  sove.  Trods  al  hendes  glubende 
Appetit  vidste  hun,  at  hun  kunde  udholde  at  sulte 
længere  end  nogen  Ulv,  og  ganske  udtrætte  Ulvene  i  en 
Taalmodighedsprøve.  Harmfuld  over  at  se  saa  meget 
godt  Elsdyrkød  ødelagt,  men  med  sine  sportslige  Følelser 
sympatisk  bevægede  ved  den  Triumf,  et  saa  lille  Dyr 
som  Carcajou'en  vandt  over  en  hel  Ulveflok,  vendte 

Fangeren  Scenen  Ryggen  og  genoptog  sin  Vandring.  I 
hans  Øjne  havde  Ulvene  tabt  deres  Anseelse,  og  han 
følte  sig  rede  til  at  slaas  med  dem  allesammen  med  den 
bare  Økse. 


III 

Fra  den  Dag  nærede  Ulveflokken  et  aldrig  hvilende 
Had  til  Carcajou'en,  og  ødede  Tid  til  anden  kostbare 
Timer  med  at  prøve  paa  at  overrumple  hende.  Ulvens 
Hukommelse  er  lang,  og  Naget  tabte  intet  i  Bitterhed, 
mens  Vinterugerne  slæbte  sig  hen,  larmende  med  Storme 
og  stille  af  dødelig  Kulde.  I  nogen  Tid  levede  den  kloge 
gamle  Carcajou  af  det  Kød,  som  ingen  andre  end  hun 
vilde  røre,  mens  alle  de  andre  Dyr  med  Undtagelse  af 
Bjørnen,  der  sov  sødt  i  sin  Hule,  og  Pindsvinet,  som  til- 
freds aad  Gran  og  Fyr,  blev  magre  af  Sult.  I  den  Tid 
røvede  Carcajou'en,  som  havde  alt,  hvad  selv  hendes 
store  Appetit  kunde  faa  Bugt  med,  hverken  Jægerens 
Fælder  eller  de  andre  Dyrs  sparsomme  Forraad.  Men 
omsider  var  hendes  Spisekammer  tomt.  Da  hun  igen 
vendte  sin  Opmærksomhed  mod  Fælderne,  henledte  hun 
hurtig  Fangerens  Vrede  paa  sig,  og  saa'  sig  nødsaget  til 
paa  én  Gang  at  holde  Vagt  mod  to  Fjender,  Urskovens 
mægtigste,  nemlig  Manden  og  Ulveflokken.  Selv  dette 
Fjendskabs  Vigtighed  kuede  imidlertid  ikke  hendes  graa- 
dige  men  frygtløse  Sind,  og  hun  vedblev  at  røve  fra 
Fælderne,  spotte  Ulvene  og  undgaa  Jægerens  listige  An- 
strengelser. Indtil  Foraarets  Komme  ikke  alene  lettede 
Skovens  Sult,  men  gjorde  en  Ende  paa  Mandens  Fælde- 
fangst. 

Da  de  vilde  Dyrs  Pelse  begyndte  at  tabe  deres  Glans 
og  Styrke,  læssede  Fangeren  Skindene  paa  en  stor  Træk- 
slæde, stængede  sikkert  for  sin  Hytte,  og  begav  sig  paa 
Vej  til  Nybygden,  før  Sneen  helt  gik  bort.  SaasnartCar- 
cajou'en  havde  forvisset  sig  om  hans  Fraværelse,  hen- 
vendte hun  al  sin  Styrke  og  List  paa  at  finde  Vej  ind  i 
den  lukkede  Hytte.  Efter  uendelig  Taalmodighed  og 
Umage,  lykkedes  det  hende  omsider  at  komme  ind  gen- 
nem Taget.  Der  var  Forraad  af  Mel,  Skinker  og  tørrede 
Æbler,  som  altsammen  udmærket  passede  hendes  liberale 
Smag,  og  hun  forlystede  sig  storartet,  indtil  private  Forret- 
ninger modstræbende  kaldte  hende  bort. 

Foraaret  kommer  sent  til  Storsneen,  men  naar  det  en- 
delig kommer,  er  det  hurtigt  og  uimodsigeligt.  Saa  stor- 
mer Sommeren,  med  meget  at  gøre  og  liden  Tid  til  at 
gøre  det  i,  fyrigt  ned  over  Sletterne  og  Fyrreskovene.  I 
en  tør  Høj  i  Midten  af  en  sammenfiltret  Sump,  omtrent 
tre  Mile  fra  Hytten,  gravede  den  gamle  Jærv  en  bekvem 
og  rummelig  Hule.  Her  fødte  hun  et  Kuld  ganske  smaa 
Unger,  der  lignede  hende  selv  i  Miniatur,  kun  lidt  ble- 
gere i  Farven  og  med  en  lidt  blødere,  silkeagtig  Pels.  I 
sin  ivrige,  utrættelige  Hengivenhed  for  disse  Smaa  øvede 
hun  ingen  Jagt,  som  førte  hende  langt  fra  Hjemmet,  men 
stillede  sin  Appptit  med  Mus  og  Snegle,  Orme  og  Biller, 
som  hun  kunde  finde  under  Mosset  eller  i  Naboskabets 
raadne  Træstammer.  Da  hun  levede  i  en  saadan  Af- 
sondrethed, tabte  hendes  Fjender  Ulvene  i  nogen  Tid 
alle  Spor  af  hende.  Efter  Ulvenes  Sædvane  havde  Flok- 
ken ved  Sommerens  Begyndelse  opløst  sig.  Men  der 
var  endnu  mere  eller  mindre  af  en  Slags  Sammenhæng 
mellem  de  spredte  Medlemmer,  og  Føreren  og  dens  Mage 
havde  en  Hule  ikke  mange  Mil  fra  Jærvens  Fristed. 

Saa  hændte  det,  at  den  gamle  graa  Fører,  da  den  en 


57 


STORSNEENS    ÆDE  DOLK 


Dag  vendte  tilbage  til  Hulen  med  en  Kanin  mellem  sine 
magre  Ulvekæber,  skød  Genvej  over  Sumpen  og  kom 
paa  Sporet  af  sin  længe  savnede  Fjende.  I  Virkelig- 
heden stødte  den  paa  adskillige  af  hendes  Spor,  og  den 
forstod  meget  godt,  hvad  det  betød.  Den  havde  ikke 
Tid  eller  Lyst  til  at  standse  og  undersøge  Sagen  nær- 
mere, men  dens  kloge  Øjne  lynede  af  Hævnlyst,  dåden 
genoptog  sin  Vandring. 

Omtrent  ved  denne  Tid,  det  var  lidt  efter  Midsommer, 
kom  Manden  tilbage  til  sin  Hytte  med  frisk  Forraad.  Der 
var  en  lang  Rejse  mellem  Hytten  og  Nybygden,  og  han 
maatte  gøre  den  flere  Gange  i  den  korte  Sommer,  For 
at  opsamle  Forraad  nok,  saa  han  kunde  holde  ud  gen- 
nem Storsneens  lange  ubarmhjertige  Aarstid.  Da  han 
naaede  Hytten  og  fandt,  at  den  graadige  Carcajou  til 
Trods  for  alle  hans  Forholdsregler  havde  pudset  ham  og 
var  brudt  ind  og  plyndret  hans  Forraad,  kendte  hans 
Vrede  ingen  Grænser.  Efter  en  Eksplosion  af  sindrige 
Urskovseder,  besluttede  han  for  Alvor  at  straffe  Røve- 
ren. Det  var  ikke  længere  et  Spørgsmaal  om  Hævn,  men 
om  faktisk  Selvforsvar.  Carcajou'en  var  som  Fjende  bleven 
mere  farlig  for  ham  end  alle  de  andre  vilde  Dyr  tilsammen. 
Den  maatte  jages  op  og  ødelægges,  før  han  kunde  fort- 
sætte med  sin  Opsamling  af  Forraad  til  Vinteren. 

I  nogle  Dage  strejfede  Manden  i  stadig  større  Cirkler 
rundt  om  Hytten  for  at  finde  sin  Fjendes  friske  Spor. 
Omsider  fandt  han  det  en  sen  Eftermiddag  i  Udkanten 
af  Sumpen,  men  da  var  det  for  mørkt  til  at  følge  det 
videre.  Den  næste  Dag  drog  han  i  ordentlig  Tid  hjemme- 
fra med  Riffel,  Økse  og  Spade,  besluttet  paa  at  udrydde 
hele  Carcajou-Familien,  thi  han  vidste  ligesaa  godt  som 
den  gamle  Ulv,  hvorfor  Carcajou'en  havde  taget  Bolig  i 
Sumpen. 

Tilfældet  vilde,  at  det  var  den  samme  Morgen  som  Ul- 
vene havde  besluttet  at  afgøre  deres  gamle  Mellemvæ- 
rende Det  var  lykkedes  den  gamle  Fører,  hvis  Mage 
var  optaget  af  Ungerne,  at  faa  fat  paa  to  andre  af  Flok- 
kens Medlemmer,  hvis  Hukommelse  var  ligesaa  stærk 
som  dens  egen.  At  udrede  Sporet  i  Sumpen  var  et  let 
Arbejde  for  deres  skarpe  Næser.  De  fandt  Hulen  paa 
en  tør,  varm  Høj,  luskede  i  nogle  Minutter  stjaalent 
rundt  omkring  den,  og  begyndte  saa  at  grave  den  ud. 
Da  Manden,  der  lydløst  som  en  Ræv,  forsigtigt  gik  frem 
paa  sine  Moccasiner,  kom  indenfor  Højens  Synsvidde, 
bragte  det  Syn,  han  saa  gennem  Træstammernes 
mørke  Virvar,  ham  til  at  standse.  Han  listede  i  Skjul 
bag  nogle  Grene  og  stirrede  ivrigt  interesseret  frem.  Hvad 
han  saa,  var  de  tre  store  Ulve,  der  rasende  var  begyndt 
at  grave,  og  han  vidste,  at  de  gravede  i  Carcajou'ens 
Hule. 

Da  Ulvene  begyndte  at  grave,  sagde  deres  Næser  dem, 
at  der  var  Carcajou-Unger  i  Hulen,  men  de  var  ikke 
sikre  paa,  om  den  gamle  var  hjemme  eller  ikke.  I  den 
Henseende  fik  de  imidlertid  straks  Besked.  Mens  den 
tørre  Jord  fløj  ud  under  deres  rasende  Klør,  skød  en 
mørk,  afstumpet  Snude  frem,  for  ligesaa  hurtig  at  blive 
trukket  tilbage.  Dens  Tilsynekomst  blev  efterfulgt  af  et 
smerteligt  Bjæf,  og  en  af  de  unge  Ulve  sprang  tilbage 
paa  tre  Ben.  Dens  ene  Forpote  var  helt  gennembidt, 
og  den  lagde  sig  hylende  ned  for  at  slikke  den.  Den 
Pote  kunde  i  det  mindste  foreløbig  ikke  grave  mere. 

Manden  saa  fra  sit  Skjulested  bag  Grenene,  hvad  der 
var  hændt,  og  følte  et  Stik  af  medfølende  Beundring  for 
sin  Fjende,  den  tapre  lille  Kæmpe  i  Hulen.  De  to  andre 
Ulve  blev  nu  mere  forsigtige,  og  holdt  sig  saa  godt  de 
kunde  tilbage  fra  Indgangen,  mens  de  underminerede 

Udkanterne.  Atter  og  atter  skød  den  mørke  Snude 
frem,  men  Ulvene  sprang  hver  Gang  bort  i  Tide  og  und- 
gik Straffen.  Dette  vedblev,  indtil  Ulvene  havde  lavet  en 
saa  stor  Udgravning,  at  Manden  troede,  de  maatte  være  nær 
ved  Bunden  af  Hulen.  Han  ventede  aandeløst  paa  Afgørel- 
sen, som  han  vidste  vilde  blive  spændende. 

Han  kom  ikke  til  at  vente  længe. 

Med  en  Pludselighed,  som  blev  den  kastet  fra  en 
Slynge,  sprang  den  gamle  Carcajou  helt  ud,  med  et  Snap 
efter  den  nærmeste  Ulvs  Snude.  Denne  for  tilside,  men 
ikke  langt  nok,  og  hun  fik  godt  Tag  i  dens  Strube  lige 
bag  Kæbebenet.  Det  var  et  dødeligt  Tag,  og  Ulven 
rejste  sig  paa  Bagbenene,  vanvittigt  kæmpende  for  at 
ryste  hende  af.  Men  med  sin  vældige  Styrke  og  de 
kraftige  klamrende  Klør,  som  hun  brugte  næsten  som 
en  Bjørn,  trak  hun  den  ned  oven  paa  sig  for  at  benytte 
dens  Legeme  som  et  Skjold  mod  den  anden  Ulvs  Tæn- 
der, og  begge  to  rullede  rundt  ned  til  Foden  af  Højen. 

Uheldigvis  for  hende  var  det  den  anden  unge  Ulv,  hun 
havde  faaet  Tag  i,  ellers  kunde  Sejren,  selv  mod  en  saa- 
dan  Overmagt,  maaske  være  bleven  hendes.  Men  den 
gamle  Fører  var  forsigtig.  Den  saa,  at  det  var  ude  med 
dens  Kammerat,  og  stod  vagtsom,  for  at  afvente  Lejlig- 
heden til  det  Bid,  den  ønskede.  Da  den  endelig  saa 
den  unge  Ulvs  Kamp  blive  svagere,  styrtede  den  til  og 
flængede  Carcajou'en  frygtelig  over  Krydset.  Men  det 
var  ikke  det  Tag,  den  ønskede.  Da  hun  lod  sit  Offer 
falde,  og  tappert  vendte  sig  imod  den,  fangede  den 
hende  tværs  over  Ryggen  og  holdt  hende  fast  mellem 
sine  benknusende  Kæber.  Det  var  et  endeligt  og  skæbne- 
svangert Tag,  men  hun  var  ikke  overvundet,  før  hun 
var  død.  Mens  hendes  gennemtrængende  Øjne  allerede 
var  ved  at  briste,  vred  hun  sig  rundt  og  fik  Held  til  i 

et  Dødsbid  at  fastholde  sin  Besejrers  Forben.  Med  de 
sidste  Rester  af  sin  Kraft,  det  sidste  Opsving  af  sit 
Mod  og  Had,  bed  hun  Kæberne  sammen,  ind- 
til Tænderne  mødtes  gennem  Kød,  Sener  og  selve  det 
knagende  Ben.  Saa  slappedes  hendes  livløse  Legeme, 
og  med  et  Kast  af  sin  svære  Hals,  slængte  den  gamle 
Ulv  hende  fra  sig. 

Efter  at  have  overbevist  sig  om,  at  hun  var  fuldstæn- 
dig død,  listede  den  gamle  Ulv  paa  tre  Ben  ind  i  Sum- 
pen, og  holdt  det  knuste  og  blødende  Forben  saa  højt 
den  kunde.  Saa  traadte  Manden  ud  fra  sit  Skjulested  og 
kom  frem.  Den  Ulv,  som  var  bleven  bidt  først,  sprang 
op  og  haltede  bort  med  overraskende  Adræthed.  Men 
den  Ulv,  i  hvis  Strube  den  gamle  Carcajou  havde  sat 
sine  Tænder,  laa  hvor  den  var  falden,  nogle  Skridt  fra 
sin  døde  Banemand.  Ulveskind  var  uden  Værdi  paa 
denne  Aarstid,  saa  Manden  kastede  skødesløst  Kroppen 
tilside  med  Foden,  men  han  stod  et  Par  Minutter  og  saa 
med  en  underlig  Følelse  af  Respekt  ned  paa  Carcajou'ens 
døde  Legeme. 

—  Du  er  ikke  andet  end  en  stinkende  Tyv  af  en 
Ædedolk,  mumlede  han  lidt  efter,  og  hele  din  Slægt  og 
dit  Slæng  burde  udryddes.  Men  naar  det  ligefrem  gæl- 
der Tapperhed,  tager  jeg  min  Hat  af  for  dig! 


DUELLEN  PAA  SPORET 


HVID  Og  blød  laa  Sneen  over  det  udstrakte,  skraa- 
nende  Landskab,  inddelt  af  Hegnenes  graa  Zigzag- 
linier, og  hist  og  her  plettet  med  smaa  Klynger  af  Skov 
og  buskvoksede  Græsgange.  Himlen  ovenover  var  hvid 
som  Jorden  underneden,  dækket  af  snefyldte  Skyer,  der 
endnu  ikke  var  beredte  til  at  sprede  deres  Dunbyrde 
over  Verden.  En  lille  Gaard  langt  nede  i  Dalen  frem- 
hævede kun  det  tavse  Vinterlandskabs  vidtstrakte  Tom- 
hed. 

Ud  fra  en  af  de  snestribede  Tykninger  sprang  en 
hvid  Kanin  uroligt  viftende  med  de  lange  Øren  og  stand- 
sede et  Øjeblik  med  en  forskrækket  Mine  for  at  se  sig 
tilbage.  Den  havde  opdaget,  at  en  eller  anden  Fjende 
var  den  paa  Sporet,  men  hvad  det  var  for  en  Fjende, 
vidste  den  ikke.  Efter  et  Øjebliks  farlig  Tøven  sprang 
den  fremad  tværs  over  Marken  og  efterlod  et  tydeligt 
Spor  i  Sneens  bløde  Overflade. 

Men  det  lille  Dyrs  Nysgerrighed  var  større  end  dets 
ængstelige  Forsigtighed.  Før  den  gennem  et  Zigzaghegn 
ved  Markens  nederste  Ende  gik  ind  i  en  anden  Tykning 
standsede  den,  rejste  sig  saa  højt  den  kunde  paa  sine 
stærke  Bagben  og  saa  sig  igen  tilbage. 

Saa  afslørede  den  ukendte  Fjende  sig  atter.  En  slank 
og  truende  sort  Skikkelse,  der  netop  kom  frem  fra  den 
øverste  Tykning.  En  skælvende  Frygt  gik  gennem  Kani^ 

Vildmarkens  Adel.  5 

65 


DUELLEN   PAA  SPORET 


nen.  Dens  Nysgerrighed  forsvandt  fuldstændig,  den 
for  gennem  Hegnet  med  et  langt  Spring  og  styrtede  i 
Rædsel  ind  mellem  Buskene.  Her  gik  den  to  Gange 
paa  sit  eget  Spor  i  en  kort  Cirkel  og  troede  ved  dette 
altfor  kendte  Kneb  at  kunne  skuffe  sin  ubønhørlige 
Forfølger.  Saa  brød  den  ud  af  Tykningens  nederste 
Ende  og  genoptog  sin  hovedkulds  Flugt  tværs  over 
Markerne. 

Imidlertid  fulgte  Fjenden,  en  stor  Ilder,  paa  Sporet 
med  en  Blodhunds  trodsige  Haardnakkethed.  Sikker  i 
sin  Plan  standsede  den  ikke  for  at  se,  hvad  dens  Bytte 
var  i  Færd  med,  men  holdt  Øjne  og  Snude  beskæftiget 
med  det  friske  Spor.  Dens  Hurtighed  var  ikke  mindre 
end  Kaninens,  og  dens  Standhaftighed  var  uendelig  me- 
get større.  Da  dens  Legeme  var  meget  langt  og  dens 
Lemmer  ganske  korte,  løb  den  paa  den  mærkeligste 
Maade,  idet  den  bugtede  sin  smidige  Ryg  næsten  som 
en  Maalerlarve,  og  strakte  den  ud  som  en  Staalfjeder^ 
der  pludselig  slippes  løs. 

Dens  bugtede  Spring  saa  nok  latterlige  ud,  men  de 
var  af  enestaaende  Virkning.  Dens  Spor,  som  gik  hen 
over  Kaninens,  var  tydelige  at  skelne,  men  forandredes 
i  Forhold  til  Overfladesneens  Dybde.  Hvor  Sneen  laa 
tyndt,  lige  dybt  nok  til  at  modtage  dens  Mærke,  efterlod 
Ilderens  smaa  Fødder  en  Række  fine,  uskyldigt  udseende 
Spor,  der  saa  meget  mindre  ud  end  den  fladfodede 
Flygtnings;  men  hvor  den  løse  Sne  havde  samlet  sig 
dybere,  prentede  Ilderens  lange  Legeme  og  senestærke 
Hale  sig  fra  Tid  til  anden  umiskendeligt. 

Da  Ilderen  naaede  den  anden  Tykning,  gennemskuede 
dens  skarpe  og  erfarne  Klogskab  straks  Flygtningens  tar- 
velige List.  Den  skar  tværs  over  Sporets  Cirkler,  og  op- 
tog det  igen  med  uforsonlig  Sikkerhed,  idet  den  tog  en 

næsten  lige  Linie  gennem  Tykningen.  Da  den  atter  kom 
ud  paa  aabent  Land  var  Kaninen  i  fuldt  Sigte  foran.  Det 
næste  Stykke  Skov  paa  Flygtningens  Vej  var  smalt  og 
tæt.  Paa  en  Plet  bølget  Græsgang  nedenfor,  der  skraa- 
nede  mod  en  Dam  med  staalblank  Is,  var  en  rød  Ræv 
flittig  paa  Jagt.  Den  løb  stjaalent  men  øjensynlig  planløst 
frem  og  tilbage  og  stak  Snuden  ind  i  halvt  dækkede 
Mostuer  og  under  Rødderne  af  udgaaede  Stammer,  for 
at  se  efter  Mus  og  Muldvarpe.  Den  fandt  nogle  Stykker 
af  de  sidste,  men  de  tilfredsstillede  lidet  dens  kraftige 
Vinterappetit.  Nu  standsede  den,  løftede  sin  smalle,  listige 
Snude  mod  Skoven,  og  syntes  at  overveje,  hvorvidt  det 
var  tilraadeligt  at  gaa  paa  Kaninjagt.  Dens  smukke, 
gulbrune,  fyldige  Halekost  strøg  blødt  hen  over  den 
lette  Sne  bag  den,  mens  den  stod  der  ubeslutsom. 

Paa  en  Gang  krøb  den  fladt  sammen  paa  Sneen,  skæl- 
vende af  Ophidselse  ligesom  en  Hvalp,  der  skal  til  at 
springe  efter  et  Blad,  som  føres  med  Vinden.  Den  havde 
set  Kaninen  komme  frem  fra  Skoven.  Den  laa  ganske 
ubevægelig,  saa  stille,  at  den  til  Trods  for  sin  brune 
Farve  kunde  antages  for  en  udgaaet  Træstump.  Og  mens 
den  laa  paa  Vagt  i  spændt  Forventning,  saa  den  Kaninen 
løbe  ind  i  en  lang,  udhulet  Stamme,  der  laa  halvt  skjult 
i  en  Dynge  vissent  Græs.  Øjeblikkelig  sprang  den  frem 
saa  hurtig  den  kunde  og  krøb  sammen  foran  Bjælkens 
nederste  Ende,  hvor  den  vidste  Kaninen  maatte  kom- 
me ud. 

Efter  en  halv  Snes  Sekunder  ankom  Ilderen  og  fulgte 
Flygtningen  ind  i  dens  unyttige  Tilflugtssted.  Den  Slags 
snævre  Rum  var  netop,  hvad  Ilderen  holdt  af.  I  næste 
Øjeblik  skød  Kaninen  ud  —  for  at  blive  fanget  midt  i 
Luften  af  den  ventende  Ræv  og  dø,  før  den  fik  Tid  til 
at  fatte,  i  hvilken  Skikkelse  Skæbnen  havde  overrasket  den. 

5* 

Fuldstændig  uvidende  om,  at  den  var  traadt  ind  paa 
en  andens  Jagt,  slængte  Ræven  med  et  øvet  Kast  med 
Hovedet  det  slatne,  livløse  Offer  over  sin  Skulder,  idet 
den  holdt  fast  i  det  ene  Ben,  og  begav  sig  paa  Vej  ned- 
ad Skraaningen  mod  sin  Hule  paa  den  anden  Side  af 
Dammen. 

Da  den  langstrakte  Ilder  styrtede  ud  fra  den  hule 
Stamme,  standsede  den  med  et  Sæt,  trykkede  sig  fladt 
paa  Sneen  med  dirrende  Hale,  og  stirrede  paa  Trium- 
fatoren med  Øjne,  der  pludselig  blev  glødende.  Over- 
trædelsen var  ligesaavel  en  Fornærmelse,  som  en  For- 
brydelse; og  mange  af  de  vilde  Dyr  viser  sig  i  Besid- 
delse af  en  smuk  Finfølelse,  naar  det  angaar  deres  per- 
sonlige Værdighed.  For  et  Dyr  af  Ilderens  Størrelse  var 
Ræven  en  overvældende  kraftig  Modstander,  som  den 
under  almindelige  Omstændigheder  omhyggeligt  undgik. 
Men  for  den  skuffede  Jæger,  hvis  Blod  var  hedt  efter 
den  lange,  ophidsende  Jagt,  var  de  forhaandenværende 
Omstændigheder  aldeles  ikke  ordinære.  Lydløst  som  en 
Skygge  og  hurtigt  og  stjaalent  som  en  Slange,  skyndte 
den  sig  efter  den  magelige  Ræv  og  lammede  den  fuld- 
stændig med  et  snappende  Bid  gennem  den  store  Sene 
paa  dens  højre  Bagben.  Da  Smerten  gennemfor  Ræven 
og  det  lemlæstede  Ben  gav  efter  for  dens  Vægt,  lod  den 
sin  Byrde  falde  og  vendte  sig  vildt  mod  sin  uventede 
Angriber.  Ilderen  var  imidlertid  sprunget  bort,  og  laa  pa- 
rat sammenkrøbet  paa  Sneen  og  stirrede  ondskabsfuldt 
paa  sin  Modstander.  Med  et  voldsomt  Snap  af  sine  lange, 
straffende  Kæber  sprang  Ræven  paa  den  —  men  Ilderen 
var  borte.  Med  en  Bevægelse  saa  hurtig,  at  den  næsten 
undgik  Synet,  krøb  den  nu  sammen  adskillige  Alen  borte, 
vagtsom,  hævngerrig  og  ondskabsfuld.  Forgæves  gjorde 
Ræven  endnu  to  korte  Fremstød,  saa  krøb  ogsaa  den 

Da  Smerten  gennemfor  Ræven,  og  det 
lemlæstede  Ben  gav  efter  for  dens  Vægt, 
lod  den  sin  Byrde  falde  og  vendte  sig  vildt 
mod  sin  uventede  Angriber.  (Pag.  es). 

sammen  og  overvejede  Stillingen,  mens  den  stirrede  paa 
sin  slanke,  sorte  Modstander.  Ilderens  smaa  Øjne  lyste 
af  en  mørk  og  uforsonlig,  rødt-ulmende  Glød,  medens 
Smerten  og  Raseriet  havde  kastet  en  mærkelig  grøn 
Opalfarve  over  Rævens  Øjne. 

I  omtrent  et  halvt  Minut  laa  de  begge  to  ubevægelige, 
skønt  skælvende  af  Anstrengelsens  og  Spændingens  Vold- 
somhed. Saa  gentog  Ræven  med  en  lynsnar  Pludselighed 
sit  farlige  Fremstød,  men  atter  var  Ilderen  borte.  Saa 
roligt  som  om  den  aldrig  havde  bevæget  et  Haar,  laa  den 
omtrent  tre  Alen  til  den  ene  Side  og  stirrede  frem  med 
det  samme  uforanderlige  Had.  Nu  syntes  Ræven  at  for- 
staa,  at  det  var  til  ingen  Nytte  at  prøve  paa  at  fange  saa 
flygtig  en  Fjende.  Forstaaelsen  kom  langsomt  til  den,  og 
langsomt  og  skummelt  rejste  den  sig,  vendte  sig  bort  og 
lod,  som  den  ikke  saa  det  Bytte,  den  ikke  kunde  bære 
derfra.  Med  en  klodset  Hinken  begav  den  sig  paa  Vej 
tværs  over  Isen,  som  om  den  foragtede  sin  lille,  men 
besværlige  Modstander.  Efter  at  Ilderen  saaledes  havde 
genvundet  Byttet  og  havde  haft  Held  til  at  besejre  en 
saa  mægtig  Modstander,  var  det  at  vente,  at  den  vilde 
lade  Sagen  falde  og  rolig  høste  Fordelen  af  sin  Triumf. 
Men  hele  dens  Stammes  glubske  og  uforsonlige  Hævnger- 
righed var  nu  vakt.  Den  krævede  ikke  blot  Sejr,  men 
Hævn.  Da  Ræven  havde  gaaet  omtrent  en  halv  Snes 
Fod,  var  Stedet  hvor  Ilderen  krøb  sammen,  paa  en  Gang 
tomt,  og  næsten  i  samme  Øjeblik  blev  Ræven  paany 
ubarmhjertig  bidt  gennem  Benet. 

Skønt  Ræven  denne  Gang  syntes  at  være  uvidende 
om  Fjenden,  vendte  den  som  et  Lyn  for  at  møde  Angri- 
beren, men  igen  kom  den  for  sent.  Dens  rasende  Spring, 
dens  lange  Kæbers  Snap,  nyttede  den  intet.  Ilderen  krøb 
sammen,  stirrende  paa  den,  som  altid  udenfor  Række- 

vidde.  Et  Glimt,  der  næsten  lignede  Frygt,  kom  frem  i 
Rævens  rasende  Øjne,  da  den  igen  vendte  sig  for  at  op- 
tage sit  modstræbende  Tilbagetog. 

Atter  og  atter  gentog  Ilderen  sit  flygtige  Angreb  og 
tilføjede  hver  Gang  Ræven  et  dybt  og  ulyksaligt  Saar, 
mens  den  hver  Gang  heldigt  undslap  Kontraangrebet. 
Rævens  Spor  var  nu  stribet  og  plettet  med  rødt,  og  begge 
dens  Bagben  slæbte  tungt  efter  den.  Den  naaede  Kanten 
af  den  glatte  Is  og  gjorde  Front.  Trods  alt  sit  Had  trak 
Ilderen  sig  forsigtig  tilbage.  Saa  tog  Ræven  Vej  tværs 
over  den  staalgraa,  blanke  Flade,  idet  den  traadte  forsig- 
tigt for  at  faa  fastere  Fodfæste.  Et  Par  Sekunder  efter 
forsøgte  Ilderen  igen  et  Udfald.  Idet  den  gjorde  et  for- 
stilt Angreb  paa  sin  Fjendes  højre  Side,  bøjede  den  af 
med  slangeagtig  Hurtighed  og  bed  dybt  ind  i  den  bløde 
Overdel  af  Rævens  Laar,  hvor  det  gaar  over  i  Lysken. 

Det  var  et  listigt  og  dødeligt  Bid,  men  idet  den  vilde 
slippe  det  for  at  springe  bort  i  sikker  Afstand,  gled  dens 
Fødder  ganske  lidt  paa  Isens  skinnende  Flade.  Forsinkel- 
sen var  kun  den  mindste  Brøkdel  af  et  Sekund,  men  i 
denne  Brøkdel  saa  Ræven  sit  Snit.  Dens  Drejning  og 
Spring  kom  denne  Gang  ikke  for  sent.  Dens  Kæber  luk- 
kede sig  om  Ilderens  slanke  Rygrad  og  knuste  den  i 
Stumper  og  Stykker.  Den  slanke  sorte  Skikkelse  strakte 
sig  ud  i  en  voldsom  Krampetrækning  og  laa  stille  paa 
Isen,  Skønt  Ræven  var  fuldstændig  klar  over  Virkningen 
og  Resultatet  af  Biddet,  satte  den  atter  og  atter  med  en 
underlig  betænksom  Tyggen  sine  Tænder  i  det  livløse  og 
modstandsløse  Legeme.  Saa  løftede  den  Hovedet  med 
Tungen  hængende  fra  de  blodige  Kæber  og  stirrede  med 
et  forunderligt  flakkende,  ængsteligt  tvivlende  Blik  ud 
over  de  hvide,  kendte  Marker.  Verden  syntes  den  paa  en 
eller  anden  Maade  fremmed  og  uklar.    Den  vendte  sig, 

efterladende  den  døde  Ilder  paa  Isen,  og  gik  smertefuldt 
tilbage  i  sit  dybe,  blodplettede  Spor.  Lige  foran  den  var 
Aabningen  i  Træstammen,  Vejen  til  det  Skjul,  den  saa 
fortvivlet  higede  efter.  Loven  for  Naturens  Aristokrater, 
der  paa  den  fineste  Maade  virkede  selv  i  denne  yderste 
Time,  forbød  Ræven  at  overgive  sig  til  Døden  paa  den 
aabne  Marks  gabende  Offentlighed.  Med  sine  sidste  Kræf- 
ter kravlede  den  ind  i  Stammen,  indtil  kun  dens  buskede 
Halespids  stak  frem  og  forraadte  den.  Der  lagde  den  sig 
ned  med  den  ene  Pote  over  Snuden  og  sank  ind  i  den 
lange  Søvn.  I  en  Time  bed  Frosten  haardt  paa  Markerne 
og  stivnede  til  Sten  de  Legemer,  der  indtil  nu  var  saa 
hede  af  ivrigt  Liv.  Saa  kom  Sneen  tæt  og  tavs,  fyldte 
Tomheden  med  sin  bevægelige  Taage  og  begravede  alle 
Vidnerne  om  Kampen. 

JIM  Horner  syntes  at  den  store  hvidhovede  Ørn  var 
selve  det  levende  Udtryk  for  Bjerget  og  Søen,  for 
den  høje,  ensomme  Granittop  og  for  det  dybe  ensomme 
Vand  ved  dens  Fod.  Naar  hans  Kano  jog  ned  ad  den 
sidste  Hvirvel  og  ligesom  atter  kom  til  Aande  idet  den 
flød  ud  paa  Søens  stille  Vand,  plejede  Jim  at  hvile  Aaren 
over  Lønningen  og  se  forventningsfuldt  i  Vejret.  Hans 
skarpe,  langsynede  Øjne  gled  først  over  den  blaa  Him- 
melbue for  at  søge  efter  de  brede,  ubevægelige  Vingers 
langsomme  Rundkredse,  og  hvis  Himlen  var  tom  for 
dette  fjærne  Væsen,  fløj  hans  Blik  straks  hen  til  den 
udgaaede  Fyr,  der  stod  ensom  paa  en  nøgen  og  forreven 
Afsats  af  Bjerget,  som  han  kendte  under  Navnet  „Old 
Baldy'\  Der  var  han  næsten  sikker  paa  at  se  den  store 
Fugl  sidde  ubevægelig  og  majestætisk,  stirrende  mod 
Solen.  Medens  han  rygende  og  ørkesløs  flød  om,  hvilende 
efter  sin  lange  Kamp  med  Strømhvirvlerne,  plejede  han 
at  iagttage  den,  indtil  Uendeligheden  og  Ensomheden 
krøb  ind  over  ham  og  gjorde  ham  nedtrykt.  Naar  der 
omsider  kom  et  gennemtrængende  Skrig,  svagt  og  fjernt, 
men  uhyggeligt  fra  Fyrretoppen,  kastede  Ørnen  sig  ud 
fra  sin  Gren  paa  aabne  Vinger  og  skruede  sig  enten  op- 
ad i  det  blaa,  eller  baskede  bort  over  de  tætte  Fyrre- 
toppe  til  en  eller  anden  Kløft  imellem  Bjergene,  som 
skjulte  dens  Rede. 

En  Dag  da  Jim  som  sædvanlig  kom  ned  ad  Floden  og 
standsede  for  at  se  efter  den  store  Fugl,  ransagede  han 
forgæves  baade  Himmel  og  Klippeside.  Til  sidst  opgav 
han  Eftersøgningen  og  paddlede  ned  ad  Søen,  med  en 
Følelse  af  at  have  mistet  noget.  Noget  af  Ensomhedens 
Pragt  var  forsvundet.  Men  straks  efter  hørte  han  over 
Hovedet  Slaget  og  Fløjtet  af  uhyre  Vinger.  Da  han  saa 
op,  fik  han  Øje  paa  Ørnen,  som  fløj  hen  over  ham,  saa 
lavt  at  han  kunde  skelne  det  haarde,  faste  og  utæmme- 
lige Blik  i  dens  sorte  og  gyldne  Øjne,  idet  den  saa  ned 
paa  ham  med  en  Slags  uudgrundelig  Udfordring. 

Han  lagde  ogsaa  Mærke  til  en  Særegenhed,  som  han 
aldrig  havde  set  hos  nogen  anden  Ørn.  Den  havde  umid- 
delbart over  det  venstre  Øje  en  Streg  af  næsten  sorte 
Fjer,  der  formede  sig  som  et  bistert  cg  uheldssvangert 
Øjenbryn.  Fuglen  bar  i  sine  Kløers  Greb  en  stor,  blin- 
kende Sø-Ørred,  som  den  rimeligvis  havde  snappet  fra 
en  Fiskeørn,  og  Jim  var  i  Stand  til  at  se  alle  dens  Vinge- 
fjer, mens  Vinden  summede  i  deres  tætte  Ribber.  Ørnen 
fløj  med  en  voldsom  Kraft,  der  var  ganske  ulig  dens 
lette  Svæven  i  Højden,  og  steg  gradvis  opad,  passerende 
Klippekanten  med  Vagttaarns  Fyrren  og  forsvandt  over 
Kanten  af  en  Afsats,  der  for  Horner  saa  ud  som  en  al- 
mindelig Rift  tværs  over  Bjergsiden. 

—  Det  er  sikkert  der,  den  har  sin  Rede,  mumlede 
Horner  ved  sig  selv. 

Og  da  han  huskede  den  koldblodige  Udfordring  i  Fug- 
lens gule  Blik,  kom  han  pludselig  i  Tanker  om,  at  han 
godt  kunde  lide  at  se  en  Ørns  Rede.  Han  havde  mere 
end  Tid  nok.  Han  havde  ikke  nogen  særlig  Hast  med 
at  komme  tilbage  til  Nybygden  og  Sladderen  i  Købmands- 
handelen ved  Korsvejen.    Han  vendte  sin  Kano  mod 

Land,  løftede  den  ud  af  Vandet,  skjulte  den  mellem  Bu- 
skene og  gik  lige  mod  Old  Baldys  Fjeldside. 

Den  nedre  Skraaning,  en  Forvirring  af  væltede  Klip- 
peblokke og  faldne  Træstammer,  der  dækkedes  af  Fyrre- 
skovens lydløse  Tusmørke,  var  vanskelig  at  bestige.  Skønt 
Horner  var  en  erfaren  Skovmand,  var  hans  Fremskridt 
saa  langsomt  og  den  blikstille  Hede  saa  nedtrykkende 
paa  hans  Utaalmodighed,  at  han  næsten  var  ved  at  op- 
give det  ørkesløse  Vovestykke,  da  han  pludselig  kom 
Ansigt  til  Ansigt  med  en  ubestigelig  Klippevæg.  Den 
pludselige  Standsning  af  hans  Fremrykken  var  netop 
hvad  der  var  nødvendigt  for  at  afstive  hans  vaklende 
Beslutning.  Han  forstod  den  Trods,  som  hans  livlige 
Fantasi  havde  fundet  i  Ørnens  Blik.  Well,  han  modtog 
Udfordringen!  Han  lod  sig  ikke  trumfe  af  en  Smule 
Klippe.  Kunde  han  ikke  klattre  over  den,  saa  kunde  han 
gaa  rundt  om  den;  men  han  vilde  finde  Reden! 

Med  et  haardnakket  Udtryk  i  Øjnene  begyndte  Hor- 
ner at  arbejde  sig  Vej  mod  højre  langs  Foden  af  Klip- 
pen. Idet  han  tog  Nytte  af  hver  Tomme  Stigning,  som 
han  kunde  opnaa,  fandt  han  omsider  til  sin  Tilfredshed, 
at  han  havde  naaet  tilstrækkelig  Højde  til  at  komme  klar 
af  Skovens  Tusmørke.  Da  han  saa  ud  over  dens  Toppe 
kølede  en  let  Brise  hans  svedige  Pande,  og  han  tog  fat 
igen  med  friske  Kræfter.  Snart  efter  blev  Skraaningen 
en  Smule  lettere.  Fodfæstet  sikrere,  og  han  steg  hurtigere 
opad.  Den  staalblaa  Sø  og  Fyrretoppenes  højkammede, 
mørkegrønne  Hav  begyndte  at  rulle  sig  ud  under  ham. 
Endelig  kom  han  rundt  om  et  Hjørne  af  Afgrunden,  og 
lige  foran  ham,  slynget  omtrent  et  hundrede  Fod  i  Vej- 
ret over  hans  Hoved,  laa  den  udoverragende  Klippekant 
kronet  med  den  udgaaede  Fyr,  hvor  han  plejede  at  se 
Ørnen  sidde.    Netop  som  han  ubevægelig  stod  og  saa 

derop,  kom  der  et  Sus  af  store  Vinj^er,  og  pludselig  sad 
selve  Ørnen  knejsende  paa  sit  høje  Sæde;  Horner  syn- 
tes det  saa  ud  som  stirrede  den  lige  ind  i  Solen. 

Da  Horner  genoptog  sin  Klatring,  vendte  den  store 
Fugl  sit  Hoved  og  gloede  ned  paa  ham  med  en  ironisk 
Vedholdenhed,  som  hverken  forraadte  Frygt  eller  For- 
undring. Sikker  paa  at  Reden  maatte  ligge  et  eller  andet 
Sted  indenfor  Synskredsen  af  Ejerens  Vagttaarn,  satte 
Horner  nu  sine  Anstrengelser  ind  paa  at  naa  den  udgaa- 
ede  Fyr.  Med  umaadelig  Besvær  og  en  Del  Saar  paa 
Arme  og  Ben,  lykkedes  det  ham  at  komme  over  den 
takkede  Klipperevne,  som  delvis  adskilte  den  fremsprin- 
gende Klippemole  fra  den  egentlige  Bjergside.  Saa  drog 
han  sig  møjsommeligt  og  trodsigt  op  ad  den  splintrede 
Skraaning,  stadig  tvunget  rundt  til  højre,  indtil  der  under 
ham  aabnede  sig  en  Afgrund,  som  det  ikke  var  sundt 
for  nervøse  Folk  at  kigge  ned  i.  Han  følte,  at  en  Skæb- 
ne, noget  forskellig  fra  Lots  Hustrus,  vilde  blive  hans, 
dersom  han  saa  sig  altfor  nysgerrig  tilbage,  hvorfor  han 
fæstede  Øjnene  paa  sit  ophøjede  Maal  og  pressede  paa 
opad  med  et  Hastværk,  der  nu  blev  noget  feberagtigt. 
Han  begyndte  at  forstaa,  at  Ironien  i  Ørnens  vedhol- 
dende Blik  maaske  ikke  var  saa  uretfærdig. 

Ikke  før  Horner  havde  overvundet  Skrænten,  og  for- 
pustet men  sejrsstolt  naaede  selve  Foden  af  Fyrren,  rørte 
Ørnen  sig.  Saa  bredte  den  med  ringeagtende  Langsom- 
hed sine  Vinger  ud  —  som  om  det  ikke  var  Frygt  men 
Modvilje  mod  denne  ubudne  Gæst,  der  bød  den  forsvin- 
de —  kastede  sig  i  en  lang,  pragtfuld  Flugt  ud  over  Af- 
grunden, og  steg  saa  i  en  vidtstrakt  Spiral  op  til  sit  util- 
gængelige Udsyn  i  det  Blaa.  Lænet  mod  Fyrrens  afble- 
gede og  arrede  Stamme  iagttog  Horner  dens  majestætiske 

Flugt  i  nogle  Minutter,  mens  han  atter  kom  til  Aande 
og  dybt  inddrak  den  kølige  sitrende  Luft. 

Saa  vendte  han  sig  om  og  saa  ud  over  Bjergsiden. 

Der  laa  den,  saa  han  helt  kunde  overse  den.  Reden, 
som  han  havde  klatret  saa  langt  for  at  finde.  Den  var 
ikke  mere  end  hundrede  Alen  borte.  Men  ved  første 
Øjekast  syntes  den  haabløstude  af  Rækkevidde.  Kløften, 
som  adskilte  den  Afsats,  hvorpaa  den  laa,  fra  den  frem- 
springende Klippe  med  Fyrren,  var  ikke  mere  end  tyve 
Fod  bred,  men  Bunden  naaede  øjensynlig  ned  et  eller 
andet  Sted  ved  Foden  af  Bjerget.  Der  var  ingen  Vej  at 
komme  over  paa  det  Sted.  Men  Horner  havde  en  Tro 
til,  at  der  maatte  findes  en  Vej  over  eller  rundt  om  en- 
hver Hindring  i  Verden,  hvis  man  kun  standhaftigt  nole 
vedblev  at  søge  efter  den. 

For  at  se  efter  en  Vej  til  Ørnens  Rede,  kæmpede  han 
sig  fremad,  rundt  om  den  ydre  Side  af  Udløberen,  ned 
ad  en  forreven  Hældning  og  tværs  over  en  smal  og 
svimlende  Bjærgryg,  der  snart  bragte  ham  op  paa  en 
anden  Kant  af  Skrænten,  som  vendte  imod  Sydøst.  Me- 
dens han  klamrede  sig  fast  med  Fødderne  og  den  ene 
Haand  og  tørrede  sin  dryppende  Pande  med  Ærmet, 
kiggede  han  i  Vejret  og  saa  hele  Bjergets  Højde  ubrudt 
og  forfærdende  strakt  himmelhøjt  over  sig. 

Men  dette  højtidelige  Syn  kuede  ikke  i  mindste  Maa- 
de  Horner. 

—  Se  —  se,  udbrød  han  grinende  af  Tilfredshed,  jeg 
har  min  Salighed  narret  den  Afgrund  der! 

Af  Verden  under  ham  havde  han  nu  et  Overblik,  der 
var  næsten  overvældende  ubegrænset,  men  af  Bjerget  og 
Skuepladsen  for  hans  Foretagende  kunde  han  kun  se 
Strækningen  lige  oven  over  ham.  En  lille  Beregning 
overbeviste  ham  imidlertid  om,  at  alt  hvad  han  havde 

at  gøre  var  at  blive  ved  lige  opad  henved  halvandethun- 
drede Fod,  og  saa  snart  som  Skrænten  tillod  det,  arbejde 
sig  rundt  tilvenstre  og  stige  ned  til  Reden  fra  oven.  I 
Forbigaaende  besluttede  han,  at  hans  Tilbagerejse  skulde 
blive  gjort  ad  en  anden  Side  af  Bjerget,  en  hvilkensom- 
helst  anden  hellere  end  den,  han  saa  ubesindig  havde 
valgt  at  stige  opad. 

De  sidste  halvandethundrede  Fod  var  for  Horner  som 
en  Mil,  men  endelig  beregnede  han,  at  han  havde  naaet 
nok  i  Højden.  Samtidig  følte  han  Skrænten  blive  lettere. 
Idet  han  tog  Vejen  til  venstre,  kom  han  ind  paa  en  smal 
Afsats,  langs  hvilken  han  kunde  bevæge  sig  sidelæns  ved 
at  klamre  sig  til  Klippen.  Snart  efter  videde  den  sig  ud 
til  en  Sti,  ad  hvilken  han  kunde  gaa  næsten  i  Ro  og 
Mag.  Mørkegrønt,  bræmmet  med  de  sølvglinsende  Vande 
bredte  det  vilde,  udstrakte  Øde  sig  langt  under  ham  som 
et  uhyre  Amfitheater.  Det  var  Ødemarken,  som  han 
kendte  saa  godt  i  Detailler,  men  som  han  aldrig  før 
havde  set  som  et  Hele,  og  Synet  heraf  fasthold  ham 
nogle  Øjeblikke  i  en  Tilstand  af  Overraskelse  og  Ære- 
frygt. Da  han  endelig  løsrev  sit  Blik  fra  det  majestætiske 
Syn,  saa  han  omtrent  tolv  Alen  under  sine  Fødder  Gen- 
standen for  sin  Søgen.  Denne  Luftens  Konges  Rede 
havde  ikke  meget  at  prale  af  med  Hensyn  til  Arkitektur, 
den  saa  ud  som  en  almindelig  Vognladning  Grene  og 
Bark  og  groft  Græs,  tilsyneladende  kastet  hulter  til  bul- 
ter paa  den  snævre  Afsats.  Men  i  Virkeligheden  var 
dens  Beliggenhed  saa  kyndig  kilet  ind  mellem  Klippe- 
sprækkerne, dens  Bygning  saa  kunstfærdigt  sammenvæ- 
vet, at  de  voldsomste  Storme,  som  piskede  dette  høje 
Sæde,  var  magtesløse  imod  den.  Det  var  en  sikker 
Trone,  ligegyldig  hvilke  Orkaner  der  maatte  rase  rundt 
om  den. 

Halvt  oprejst  i  Reden  sad  to  Ørneunger,  næsten  fuld- 
voksne og  saa  nær  fuldfjerede,  at  Horner  undrede  sig 
over,  hvorfor  de  ikke  tog  til  Vingerne,  da  han  nærmede 
sig.  Han  vidste  ikke,  at  disse  kongelige  Ynglinges  hjælpe- 
løse Periode  vedbliver,  selv  efter  at  de  ser  ud  til  at  være 
lige  saa  store  og  vel  i  Stand  til  at  tage  Vare  paa  sig  selv 
som  deres  Forældre.  Det  var  ogsaa  en  Overraskelse  for 
ham  at  se,  at  de  var  ganske  ulig  deres  Forældre  i  Farve, 
idet  de  var  sorte  over  det  hele  fra  Hoved  til  Hale,  iste- 
det  for  den  dybe,  brune  Farve  med  snehvidt  Hoved,  Hals 
og  Hale.  Medens  han  stirrede,  fattede  han  langsomt,  at 
Mysteriet  med  den  sjældne  ^Sorte  Ørn"  var  opklaret.  Han 
havde  engang  set  en,  der  fløj  tungt  lige  over  Trætoppene, 
og  troet,  at  han  havde  gjort  en  ny  Opdagelse,  men  nu 
kom  han  til  den  rigtige  Slutning,  at  det  kun  havde  været 
€n  Unge  i  dens  første  Fjerbeklædning. 

Mens  han  stirrede  paa  de  to  unge  Fugle,  besvarede  de 
interesseret  hans  Blik  og  iagttog  ham  med  faste,  gule, 
uforfærdede  Øjne  under  de  flade,  bistre  Bryn.  Med  de 
højskuldrede  Vinger  halvt  løftede  saa  de  ud,  som  de  var 
rede  til  at  hævne  enhver  Fortrolighed,  den  indtrængende 
Fremmede  maatte  tænke  paa. 

Horner  laa  paa  sin  Afsats  med  Ansigtet  nedad  og  un- 
dersøgte den  lodrette  Klippe  under  sig  efter  en  Vej  til 
Reden.  Han  havde  ikke  nogen  bestemt  Mening  om,  hvad 
han  vilde  gøre,  naar  han  kom  derned;  hvis  det  var  mu- 
ligt, vilde  han  maaske  tage  en  af  de  kongelige  Afkom 
med  sig,  og  more  sig  med  at  prøve  paa  at  tæmme  den, 
men  i  hvert  Fald  haabede  han  ved  en  nærmere  Under- 
søgelse, paa  en  eller  anden  Maade  at  forøge  sit  temmelig 
mangelfulde  Kendskab  til  Ørne. 

Og  som  han  i  næste  Øjeblik  lærte,  var  dette  Haab  al- 
deles ikke  uberettiget.  Han  var  i  Færd  med  forsigtigt  at 

lade  sig  glide  ud  over  Klippcrandcn,  mens  han  følte  efter 
det  svage  og  usikre  Fodfæste,  da  I.uften  paa  en  Gang 
fyldtes  med  et  mægtigt  Vingebrus,  som  næsten  overvæl- 
dede ham.  En  stiv  Vingespids  stødte  saa  haardt  til  ham, 
at  han  mistede  sit  Tag  i  Afsatsen,  og  med  et  Skrig 
af  Forfærdelse,  som  fik  hans  Angriber  til  forbløffet  at 
svinge  ud,  faldt  han  baglænds  og  styrtede  lige  ned  paa 
Reden. 

Det  var  alene  Reden,  som  frelste  ham  fra  en  øjeblik- 
lig Død.  Sejg  og  elastisk  brød  den  hans  Fald,  men  sam- 
tidig kastede  dens  Elasticitet  ham  bort,  og  i  Tilbagekastet 
faldt  han  rullende  og  stødende  ned  ad  de  stejle  Skrænter 
under  Afsatsen  med  Ørnenes  Skrig  i  sine  Øren  og  med 
en  knugende  Fornemmelse  i  sit  Hjerte  af,  at  den  sollyse 
Verden,  som  slog  Vejrmøller  og  Kolbøtter  for  hans  om- 
taagede  Blik,  var  det  sidste  han  fik  at  se  af  Livet.  Til 
hans  dunkle  Overraskelse  standsede  han  med  et  Bump 
og  laa  stille,  idet  han  klamrede  sig  fortvivlet  til  en  Busk, 
der  rev  ham  i  Ansigtet.  I  samme  Øjeblik  faldt  en  flag- 
rende Klump  af  Fjer  og  rasende  Klør  oven  paa  ham. 
men  kun  for  med  et  hæst  Skrig  at  kravle  bort  saa  hur- 
tigt som  muligt.  Han  havde  slaaet  til  en  af  de  unge  Ørne 
i  Faldet,  kastet  den  ud  fra  Reden  og  bragt  den  med  sig 
ned  til  denne  lavere  Afsats,  som  havde  givet  ham  en 
saa  betimelig  Tilflugt. 

I  nogle  Minutter  laa  han  fortvivlet  klamret  til  Busken 
og  stirrede  lige  opad.  Der  saa  han  begge  de  gamle  Ørne 
ophidset  kresende,  skrigende  og  stirrende  ned  paa  ham, 
og  Kanten  af  Reden,  der  var  bleven  noget  brøstfældig 
ved  hans  mærkelige  Angreb,  hængende  ud  over  Afsatsen 
omtrent  tredive  Fod  ovenover  ham.  Omsider  kom  han 
igen  til  Sans  og  Samling  og  vendte  forsigtig  Hovedet,  for 
at  se  om  der  var  Fare  for,  at  han  skulde  falde,  hvis  han 

slap  sit  Tag  i  Busken.  Hans  Smerter,  som  syntes  spredt 
over  hele  Kroppen  gjorde  ham  ør  i  Hovedet,  men  til 
Trods  derfor  lo  han  højt,  da  han  saa,  at  Busken,  som 
han  saa  fortvivlet  klamrede  sig  til,  stod  paa  en  rummelig 
Platform,  hvorfra  han  umulig  kunde  falde  ned.  Ved  denne 
mærkelige,  uforstaaelige  Lyd  af  menneskelig  Latter  stand- 
sede Ørnene  deres  Skrig  og  svang  sig  højere  i  Vejret. 

Smerteligt  og  med  megen  Vanskelighed  rejste  Horner 
sig  til  en  siddende  Stilling  og  prøvede  at  finde  ud  af, 
hvor  alvorlig  han  var  saaret.  Det  ene  Ben  var  ganske 
hjælpeløst;  han  følte  henover  det  og  kom  til  det  Resul- 
tat, at  det  ikke  var  brækket,  men  til  det  Brug  man  gør 
af  et  Ben  kunde  det,  i  det  mindste  for  Øjeblikket,  lige 
saa  godt  have  været  en  tom  Gamasche,  uden  for  saa 
vidt  som  det  smertede  afskyeligt.  Hans  venstre  Arm  og 
Skulder  syntes  heller  ikke  at  være  meget  andet  end 
unyttige  Byrder,  og  han  tænkte  med  Undren  paa,  hvor- 
ledes saa  mange  Kvæstelser  og  Slag  kunde  finde  Plads 
paa  et  menneskeligt  Legeme,  der  ikke  var  over  Middel- 
størrelse. Da  han  imidlertid  med  uendelig  Lettelse  havde 
overbevist  sig  om,  at  ingen  Ben  var  brækkede,  bed  han 
Tænderne  barskt  sammen  og  saa  sig  omkring  for  at  faa 
et  Overblik  over  Stillingen. 


II 

Afsatsen,  hvorpaa  han  havde  fundet  Tilflugt,  var  øjen- 
synlig isoleret.  Den  var  omtrent  halvtredsindstyve  Fod  i 
Længden  og  forsvandt  ved  begge  Ender  ind  i  den  stejle 
Klippeside.  Den  havde  en  Bredde  af  omtrent  femogtyve 
Fod,  og  dens  Flade,  der  var  næsten  vandret,  indeholdt 
noget  Jord  i  Klippehulerne.    Et  Par  smaa,  mørkegrønne 

Fyrretræer,  en  slank,  ung  Sølvbirk,  nogle  Totter,  storm- 
slaaet  Græs  og  et  Par  Buske  Smaaklokker  saa  blaa  som 
den  klare  Himmel  ovenover  dem,  mildnede  Ødet  paa 
den  lille  højtliggende  Terrasse.  Et  Sted  bagude  viste  en 
Strækning  af  klart  Grønt  og  en  Haandsbred  Fugtighed 
paa  Klippen,  at  en  lille  Kilde  sivede  ud  fra  en  Kløft  for 
at  holde  den  ensomme  Oase  paa  Granitten  frisk  og  i  Live. 

Paa  Afsatsens  yderste  Kant  sad  den  unge  Ørn,  som 
var  faldet  ned  sammen  med  ham,  og  betragtede  ham  med 
vild  Frygt.  Horner  opdagede  med  en  Slags  Sympati,  at 
selv  Fuglen,  trods  Vingerne,  ikke  var  undsluppet  Affæren 
uden  Skade.  Den  ene  af  dens  sorte  Vinger  blev  ikke 
holdt  saa  stramt  op  som  den  anden.  Han  haabede, 
den  ikke  var  brækket.  Mens  han  ubestemt  grundede 
over  dette  ubetydelige  Spørgsmaal,  udmattede  hans  Smerte 
ham,  saa  at  han  sank  tilbage  og  endnu  engang  laa  stir- 
rende op  paa  Ørnene,  der  stadig  kresede  ophidset  over 
Reden.  I  en  Udmattelse,  der  delvis  var  Søvn,  delvis 
Bevidstløshed,  lukkede  hans  Øjne  sig.  Da  han  aabnede 
dem  igen,  var  Solen  nogle  Timer  lavere  og  naaet  saa 
langt  mod  Vest,  at  Afsatsen  var  i  Skygge.  Hans  Hoved 
var  nu  fuldstændig  klart,  og  hans  første  Tanke  var  at 
komme  tilbage  til  Kanoen.  Med  pinefuld  Anstrengelse 
trak  han  sig  hen  til  Kanten  af  Terrassen  og  saa  ned. 
Nedstigningen  var  paa  dette  Sted  næsten  lodret  paa  om- 
trent hundrede  Fod.  I  fuld  Besiddelse  af  sine  Kræfter 
vilde  han  finde  det  vanskeligt  nok,  i  sin  nuværende  Til- 
stand saa  han  klart,  at  han  ligesaa  godt  kunde  kaste  sig 
ud  som  at  forsøge  at  klatre  ned. 

Imidlertid  var  han  endnu  ikke  modløs  og  slæbte  sig 
langsomt  henimod  den  anden  Ende  af  Terrassen,  hvor 
den  unge  Ørn  sad  og  iagttog  ham.  Da  han  nærmede  sig, 
løftede  Fuglen  sine  Vinger,  som  om  den  vilde  kaste  sig 

ud  Og  prøve  det  Element,  den  endnu  ikke  havde  lært  at 
beherske.  Men  den  ene  Vinge  faldt  ned,  som  om  den 
var  saaret,  og  den  vidste,  at  Forsøget  vilde  blive  skæbne- 
svangert. Saa  aabnede  den  vredt  sit  Næb  og  hoppede 
bort  til  den  anden  Ende  af  Terrassen.  Men  Horner  hav- 
de i  det  Øjeblik  ikke  sin  Opmærksomhed  henvendt  paa 
Fuglen.  Han  stirrede  ned  ad  Skrænten  og  indsaa,  at 
denne  Afsats,  som  havde  vist  sig  at  være  hans  Frelse, 
nu  var  hans  Fængsel  og  troligt  nok  ogsaa  vilde  blive 
hans  Grav. 

Idet  han  tænderskærende  af  Smerte  sank  tilbage  mod 
Klippen,  bestræbte  han  sig  for  at  samle  sin  Opmærk- 
somhed om  den  Opgave,  han  stod  overfor.  Vilde  han  dø 
af  Tørst  eller  Sult  i  denne  høje  Ensomhed,  før  han  kun- 
de komme  tilstrækkelig  til  Kræfter  til  at  klatre  ned? 
Tanken  bragte  hele  hans  trodsige  Bestemthed  i  Bevæ- 
gelse. Han  vilde  holde  sig  i  Live,  og  dermed  var  det  af- 
gjort. Han  vilde  blive  rask,  og  saa  vilde  Nedklatringen 
ikke  være  nogen  større  Sag.  Da  dette  Punkt  var  bestemt, 
lod  han  det  gaa  ud  af  sine  Betragtninger  og  vendte  sine 
Tanker  til  Midlerne  og  Maaderne.  Naar  alt  kom  til  alt, 
var  der  denne  lille  Traad  af  en  Kilde,  som  dryppede  ud 
fra  Klippen.  Han  vilde  have  nok  at  drikke.  Og  hvad 
der  angik  Føde  —  hvormeget  værre  vilde  det  ikke  have 
været,  om  Afsatsen  havde  været  et  nøgent  Fjeldstykke! 
Her  havde  han  noget  Græs  og  Rødderne  af  nogle  Plan- 
ter og  Buske.  En  Mand  kunde  holde  sig  i  Live  med  den 
Slags  Føde,  hvis  han  havde  Vilje  nok.  Og  som  den  sid- 
ste Tilflugt  var  der  den  unge  Ørn!  Denne  Tanke  var 
imidlertid  alt  andet  end  tiltrækkende  for  ham,  og  det 
var  med  Øjne,  der  viste  mere  Velvilje  end  Appetit,  at 
han  skævede  hen  til  sin  Medfange,  som  sad  ubevægelig 
paa  den  anden  Yderkant  af  Afsatsen. 

—  Det  skal  alligevel  gaa  haardt  til,  Kammerat,  hvis 
jeg  skal  til  at  æde  dig,  mumlede  han  med  et  forvredent 
Grin.  Der  er  ingen  Tvivl  om,  at  vi  begge  to  er  i  Klem- 
me, og  jeg  vil  spille  ærligt  Spil  saa  længe  jeg  kan. 

Mens  han  grundede,  gik  der  en  stor  Sky  hen  over 
hans  Hovede,  og  da  han  saa  op,  saa  han  den  ene  af 
Ørnene  svæve  lavt  over  Afsatsen.  Det  var  Hannen,  hans 
gamle  Bekendt,  som  stirrede  ned  paa  ham  under  det 
mærkelige  sorte  Bryn.  Den  bar  en  stor  Fisk  i  sine  Klør 
og  vilde  tydeligvis  give  sin  fangne  Unge  Føde,  men  var 
ikke  ganske  dristig  ved  at  nærme  sig  det  mystiske  Men- 
neskevæsen, der  havde  været  i  Stand  til  næsten  som  paa 
Vinger  at  trænge  ind  i  dens  Ørnerede,  Horner  laa  ube- 
vægelig som  en  Sten  og  iagttog  den  gennem  halvt  luk- 
kede Øjenlaag.  Den  unge  Ørn,  der  saa  Føden  saa  nær, 
aabnede  sit  Næb  højt  og  skreg  ivrigt,  mens  Moderen,  der 
var  større,  men  mere  vild  og  mindre  resolut  end  sin  Mage, 
fløj  rundt  højt  oppe  med  skarpe  Advarselsskrig.  Ude  af 
Stand  til  længere  at  modstaa  sin  hungrige  Unges  Anraab, 
svævede  den  store  Fugl  omsider  ned  over  den,  lod  Fis- 
ken falde  næsten  i  dens  Klør  og  strøg  bort  med  et  Par 
hastige  Slag,  der  forraadte  dens  Ængstelse. 

Da  Ungen  glubende  faldt  over  sit  Maaltid,  sønderrev 
det  og  slugte  det  i  store  Stykker,  trak  Horner  Vejret 
dybt. 

—  Her  kommer  jeg  med.  Kammerat!  udbrød  han. 
Naar  jeg  kan  mønstre  Appetit  til  den  Slags  Kost,  kom- 
mer jeg  og  deler  med  dig,  hvis  du  ikke  har  noget  imod 
det. 

Efter  at  have  undfanget  den  Ide,  blev  Horner  grebet 
af  Frygt  for,  at  Fangen  pludselig  skulde  faa  Kræfter  til 
Flugt  og  stikke  af.  Den  Tanke  lod  ham  ikke  i  Ro.  I  sin 
Lomme  bar  han  altid  en  Rulle  svær  Laxesnøre  og  et 

Den  bar  en  stor  Fisk  i  sine  Klør  og 
vilde  tydeligvis  give  sin  fangne  Unge 
Føde,  men  var  ikke  ganske  dristig  ved 
at  nærme  sig  det  mystiske  Menneske- 
væsen.   (Pag.  86) 

Stykke  Kobbertraad,  som  han  kunde  faa  Brug  for  i  hund- 
rede Tilfælde  i  Skoven,  og  han  besluttede  at  fange  den 
unge  Ørn  og  tøjre  den  sikkert  til  en  Busk. 

Hans  første  Indskydelse  var  at  begynde  dette  Foreta- 
gende straks.  Med  største  Anstrengelse  lykkedes  det 
ham  at  trække  sin  tunge,  uldne  Jagtskjorte  af,  for  at 
bruge  den  som  en  Toreador  bruger  sin  Kappe  til  at  ind- 
vikle sin  Modstanders  farlige  Vaaben  i.  Saa  slæbte  han 
sig  tværs  over  til  den  anden  Ende  af  Afsatsen  og  for- 
søgte at  faa  Fangen  op  i  et  Hjørne.  Det  var  han  imid- 
lertid ikke  hurtig  nok  til.  Med  en  Flagren  og  et  Skrig 
slap  Fuglen  fra  ham,  og  han  indsaa,  at  han  vilde  gøre 
bedre  i  at  udsætte  denne  Forretning  til  Morgenen.  Han 
kravlede  derfor  tilbage  til  sit  Hul  ved  Busken  og  sank 
yderlig  udmattet  sammen.  Det  var  først  da  den  skarpe 
Kulde,  som  kommer  med  Solnedgangen,  belærte  ham  om 
Nødvendigheden,  at  han  var  i  Stand  til  at  give  sig  i  Kast 
med  den  lange,  pinefulde  Opgave  at  faa  sin  Skjorte  paa 
igen. 

Natten  igennem  fik  han  nogen  afbrudt  Søvn,  skønt 
Lejets  Haardhed  forværrede  Smerterne,  i  de  Saar,  han 
havde  faaet.  Ved  Daggry  saa  han  Ørnen  komme  igen, 
denne  Gang  mere  tillidsfuld  og  rolig,  for  at  fodre  Fangen. 
Da  den  var  forsvunden,  prøvede  Horner  paa  at  bevæge 
sig.  Efter  Nattens  Kulde  og  det  haarde  Leje  var  han 
nu  næsten  hjælpeløs.  Først  da  Solen  var  kommen  højt 
nok  til  at  gennemvarme  ham,  og  efter  at  han  havde  be- 
arbejdet sine  Arme  og  Ben  ufortrødent  i  over  en  Time, 
følte  han  sit  Legeme,  som  om  det  igen  en  Gang  kunde 
være  ham  til  Tjeneste.  Saa  trak  han  atter  Skjorten  af 
og  gav  sig  i  Færd  med  at  fange  den  vrede  Fugl,  som  han 
havde  udset  til  sin  Redningsmand. 

Skønt  Smerterne,  der  foraarsagedes  af  hver  eneste 

Bevægelse,  ikke  var  mindre  stærke  end  de  havde  været 
den  foregaaende  Eftermiddag,  følte  han  sig  nu  i  Besid- 
delse af  flere  Kræfter.  Før  han  begyndte  Jagten,  rev  han 
en  Strimmel  af  sin  Skjorte  til  at  binde  om  den  unge 
Ørns  Ben,  for  at  kunne  tøjre  den  fast  uden  at  saare 
den.  Fuglen  var  pludselig  blevet  af  største  Værdi  for 
ham. 

Varsomt  begyndte  han  at  nærme  sig  sidelænds  hen  ad 
Afsatsen  for  at  give  sit  Bytte  den  mindst  mulige  Plads 
til  Flugt.  Da  han  kom  nærmere,  vendte  Fuglen  sig  med 
den  usaarede  Vinge  truende  løftet  imod  ham,  og  det  væl- 
dige Næb  vidt  opspærret.  Horner  var  nu  saa  optaget  af 
Jagten,  at  han  næsten  glemte  Smerten  i  det  Ben,  som 
han  slæbte  stift  efter  sig,  og  mens  han  forsigtig  krøb  frem, 
holdt  han  den  tunge  Skjorte  parat  til  at  kaste.  Imens  sad 
den  unge  Fugl  ubevægelig  og  vagtsom  med  de  vilde  Øjne 
haarde  som  Glas. 

Endelig  opdagede  Horners  øvede  Øje  en  svag  Dirren 
og  Rykken  i  Fuglens  Legeme  og  en  uvilkaarlig  Rejsning 
af  Fjerene,  som  varslede  ham  om,  at  den  var  i  Færd 
med  at  springe  til  Side.  Øjeblikkelig  kastede  han  Skjor- 
ten, idet  han  holdt  fast  ved  Ærmet.  Ved  et  enestaaende 
Held,  som  han  slet  ikke  havde  gjort  Regning  paa,  aab- 
nede  den  sig  i  Kastet  og  faldt  lige  over  Fuglens  Hals 
og  den  saarede  Vinge,  blændede  den  og  gjorde  den  fuld- 
stændig forstyrret.  Med  et  kvalt  Skrig  sprang  den  i 
Vejret  med  begge  de  fægtende  Klør  udspredte,  men  i 
samme  Sekund  havde  Horner  fat  i  den  anden  Vinge, 
trak  den  ned  og  kastede  sig  hen  over  den,  for  at  under- 
trykke de  farlige  Klør.  Han  følte  dem  sænke  sig  ind  i 
hans  saarede  Ben,  men  det  smertede  allerede  saa  vold- 
somt, at  en  Smule  fra  eller  til  ikke  betød  noget.  Et  Par 
Øjeblikke  efter  havde  han  bundet  sin  Fange  hjælpeløst 

sammen  og  trak  den  hen  til  en  stærk  Busk  midt  paa 
Terrassen.  Uden  videre  Vanskelighed  viklede  han  Skjor- 
testrimlen om  dens  ene  Ben,  snoede  et  Stykke  Kobber- 
traad  om  og  tøjrede  den  derpaa  sikkert  med  nogle  Alen 
af  den  dobbelt  sammenlagte  snoede  Snøre. 

Netop  som  han  havde  fuldendt  dette  til  sin  Tilfreds- 
hed og  var  i  Færd  med  at  tage  den  omviklede  Skjorte 
af  Ungen,  for  det  igennem  hans  Tanker,  at  det  var  et 
Held,  de  gamle  Ørne  ikke  havde  været  i  Nærheden  for 
at  gribe  ind.  Da  han  kiggede  op,  saa  han  en  mørk 
Skikkelse  falde  som  et  Meteor  ud  af  det  blaa.  Han 
havde  lige  Tid  til  at  kaste  sig  om  paa  Ryggen,  løfte  sin 
Arm  for  at  skærme  sit  Ansigt  og  Benet  for  at  modtage 
Angrebet,  da  dette  lynsnare  Nedslags  Hvislen  fyldte  hans 
Øren.  Uvilkaarlig  lukkede  han  sine  Øjne,  men  der  kom 
intet  Slag,  med  Undtagelse  af  det  stærke  Lufttryk  i  hans 
Ansigt.  Ørnen,  som  ikke  var  helt  dristig  ved  at  give  sig 
i  Kast  med  det  kampberedte  Forsvar,  havde  aabnet  sine 
Vinger,  da  den  var  nogle  faa  Fod  over  Afsatsen  og 
svunget  sig  opad,  og  nu  hang  den  dér  svævende  og  skri- 
gende. Horner  saa,  at  det  var  Hunnen,  og  rystede  trod- 
sig sin  Næve  mod  den.  Han  følte  sig  overbevist  om, 
at  han  ikke  vilde  være  sluppen  saa  let  fra  det,  hvis  det 
havde  været  hans  gamle  Bekendt  og  Udfordrer,  Hannen. 
Forbløffet  og  urolig  slog  Moderen  sig  nu  ned  paa  Kanten 
af  Reden  ved  Siden  af  den  anden  Ørneunge.  Mens  Hor- 
ner holdt  omhyggelig  Øje  med  den^  om  den  skulde  vende 
tilbage  til  Angrebet,  viklede  han  behændig  Skjorten  af  og 
trak  sig  tilbage  tidsnok  til  at  undgaa  et  ondskabsfuldt 
Slag  af  den  harmfulde  Fanges  Klør.  Efter  en  rasende 
Sliden  og  Hoppen  i  Tøjret  og  voldsomme  Bid  i  Kobber- 
traaden  syntes  den  pludselig  at  indse,  at  saadanne 
frugtesløse  Anstrengelser  var  uværdige,  og  satte  sig  rolig 

hen,  som  var  den  af  Sten  og  stirrede  uden  at  blinke 
paa  sin  Fangevogter. 

Omtrent  en  Time  efter,  da  Solen  var  bleven  hed,  og 
Horner,  som  havde  slukket  sin  Tørst  ved  Kilden  i 
Klippespalten,  uden  Held  havde  prøvet  at  tilfredsstille 
sin  Sult  ved  Græsrødderne,  kom  den  store  Ørn  med 
tunge  Vingeslag  igen  til  Syne  over  den  anden  Ende  af 
Søen.  Fra  dens  Klør  dinglede  en  livløs  Ting,  som 
Horner  snart  saa  maatte  være  en  And. 

—  Udmærket!  mumlede  han  ved  sig  selv,  jeg  har 
altid  holdt  mere  af  Fugl  end  af  Fisk. 

Da  Ørnen  ankom,  syntes  den  straks  at  bemærke 
noget  forandret  i  Stillingen,  for  den  kredsede  langsomt 
rundt  ovenover  i  nogle  Minutter  og  gav  skarpe,  spør- 
gende Skrig  fra  sig,  men  Ungens  Anraab  bragte  den 
tilsidst  ned,  og  den  overlod  den  Byttet.  I  samme 
Øjeblik  den  var  borte,  krøb  Horner  hen  til  Ungen, 
som  allerede  var  i  Færd  med  at  rive  det  varme  Legeme 
i  Stykker.  Vred  og  sulten  gjorde  Fuglen  Tegn  til  at 
kæmpe  for  sin  Ret,  men  dens  sidste  Erfaring  med  sin 
uovervindelige  Sejrherre  havde  skræmt  den.  Den 
hoppede  pludselig  bort  i  Tøjrets  hele  Længde,  og 
Horner  samlede  det  sønderrevne  Offer  op.  Men  da 
var  hans  Appetit  borte.  Han  var  endnu  ikke  stærk 
nok  til  en  Kost  paa  raat  Kød.  Idet  han  atter  kastede 
Byttet  tilbage  til  dets  rette  Ejer,  trak  han  sig  møjsomme- 
ligt tilbage  for  at  grave  efter  nogle  flere  Græsrødder. 

Derefter  kom  Ørnen  regelmæssig  hver  tredje  eller 
fjerde  Time  med  Føde  til  Fangen.  Undertiden  var  det 
en  Fisk  ~  Ørred,  en  brun  Stenbider  eller  en  sølv- 
glinsende Karpe  —  undertiden  en  And  eller  en  Rype, 
undertiden  en  Kanin  eller  en  Muskusrotte.  Det  var 
altid  Hannen  med  den  barske  sorte  Streg  tværs  over 

den  hvide  Ansigtsside,  som  kom.  Horner  lagde  hver 
Gang  an  paa  straks  at  tage  Byttet  fra  den  vrede  Unge 
og  kastede  det  saa  tilbage  til  den,  ude  af  Stand  til  at 
tænke  sig  raat  Kød  som  Føde.  Endelig,  om  Efter- 
middagen paa  hans  Fangenskabs  tredje  Dag,  fandt  han 
pludselig  ud  af,  at  det  ikke  var  det  raa  Kød,  men  Græs- 
rødderne han  ikke  kunde  udstaa.  Mens  han  undersøgte 
en  smuk  Søørred  kom  han  i  Tanker  om,  at  han  havde 
læst,  at  raa  Fisk  under  visse  Betingelser  var  udmærket 
Føde.  De  rette  Betingelser  var  sikkert  tilstede  her. 
Skønt  han  stak  noget  kræsent  til  den  store  Ørred, 
lykkedes  det  ham  ikkedestomindre  at  faa  et  saa  godt 
Maaltid  ud  af  den,  at  der  ikke  var  meget  mere  end 
Hoved  og  Hale  at  kaste  tilbage  til  Fangen. 

—  Bryd  dig  ikke  om  det,  Kammerat!  sagde  han 
alvorligt,  næste  Gang  skal  jeg  dele  ordentligt  med  dig. 
Men  du  har  faaet  mere  end  din  Part  paa  det  sidste. 

Men  Fuglen  var  saa  fornærmet,  at  den  i  lang  Tid 
ikke  vilde  se  til  Levningerne  og  først  besluttede  sig  til 
at  sluge  dem,  da  Horner  ikke  saa  paa  den. 

Herefter  faldt  det  ikke  svært  for  Horner  at  deltage 
i  sin  Fanges  Maaltider,  hvadenten  det  var  Fisk,  Patte- 
dyr eller  Fugl,  og  med  det  iskolde  Vand  fra  den  lille 
Kilde  og  af  og  til  en  Mundfuld  Blade  og  Rødder  levede 
han  godt  nok  til  at  gaa  frem  mod  sin  Helbredelse. 
Hanørnen  blev  saa  vant  til  hans  Nærværelse,  at  den  af 
og  til  slog  sig  ned  ved  Siden  af  Fangen  og  truede 
Horner  med  det  gamle,  køligt  udfordrende  Blik.  Og  af 
og  til  maatte  Horner  drive  den  bort,  for  at  redde  sin 
Del  af  Maaltidet  fra  den  unge  Ørns  Gridskhed.  Hvad 
Hunnen  angik,  saa  forblev  den  uhelbredelig  mistænksom 
og  protesterende.  Fra  den  øverste  Afsats,  hvor  den 
hengav  sig  til  Omsorgen  for  den  anden  Unge,  skreg  den 

sine  Trusler  og  Forbandelser  ned ;  men  den  vovede  aldrig 
nogen  videre  Tilnærmelse. 

I  en  hel  Uge  rullede  Dagens  og  Nattens  nøgne  Timer 
over  Bjergtoppen,  før  Horner  begyndte  at  føle  sig  stærk 
nok  til  at  prøve  en  Nedstigning.  Hans  Arm  og  Skulder 
var  næsten  raske,  men  hans  Ben  forblev,  til  Trods  for 
vedholdende  Gnidning  og  Omslag  med  vaad  Jord,  prak- 
tisk talt  hjælpeløst.  Det  kunde  ikke  bære  hans  Vægt  blot 
et  Øjeblik.  Hans  første  Forsøg  paa  at  komme  ned  gav 
ham  at  forstaa,  at  han  ikke  maatte  have  for  stort  Hast- 
værk. Der  gik  næsten  endnu  en  Uge  før  han,  efter  For- 
søg paa  at  bestige  Skrænten  ovenover,  følte  sig  sikker 
paa  at  kunne  trodse  den  frygtelige  Afgrund  underneden. 
Saa  tænkte  han  paa  Ørneungen,  hans  modvillige  og  for- 
nærmede Frelser !  Efter  en  haard  Kamp,  som  baade  hans 
Arme  og  Ben  bar  Mærker  af  Maaneder  efter,  fangede 
han  endnu  en  Gang  Fuglen  og  undersøgte  dens  saarede 
Vinge.  Vingen  var  ikke  brækket,  og  han  saa,  at  Ejeren 
til  rette  Tid  vilde  være  i  Stand  til  at  flyve,  maaske  lige 
saa  tidligt  som  dens  heldigere  Broder  i  Reden  ovenover. 
Tilfreds  hermed  løste  han  alle  dens  Baand  og  sprang 
tilbage  for  at  undgaa  den  utæmmelige  Unges  Gengæld 
med  Næb  og  Klør.  Uden  Forbavselse  ^over  sin  pludse- 
lige Frihed  flagrede  Ungen  vredt  bort  til  den  anden  Ende 
af  Afsatsen,  og  efter  at  Horner  havde  faaet  sin  uund- 
værlige Skjorte  tilbage,  begyndte  han  at  klatre  ned  ad 
Bjerget,  hvis  Stigning  han  saa  ligegyldig  havde  vovet  sig 
opad  et  Par  Uger  i  Forvejen.  Idet  han  lod  sig  glide 
udover  den  svimlende  Kant,  vendte  han  Blikket  opad 
og  saa  Hanørnen  krese  langsomt  ovenover  og  stirre  ned 
paa  ham  med  den  gamle  Udfordring  i  sine  aldrig  blin- 
kende, gyldne  Øjne. 

—  Du  gaar  formodentlig  af  med  Sejren!  sagde  Horner 

Og  vinkede  en  alvorlig  Hilsen  til  den  uforstyrrelige  Fugl. 
Men  du  er  en  Gentleman,  og  jeg  takker  dig  for  din  ven- 
lige Gæstfrihed ! 

Det  var  endnu  Morgen,  da  Horner  begyndte  at  stige 
ned  ad  Bjerget.  Det  var  Tusmørke,  da  han  naaede  Søen 
og  kastede  sig  ned  ved  Siden  af  sin  Kano,  lammet  af 
Udmattelse,  Smerte  og  Nerveanspændelse.  Fra  Øjeblik 
til  Øjeblik  havde  Afgrundens  tavse  Gab  grebet  ham  gen- 
nem dansende  Besvimelsers  Fortryllelse  og  krampagtig 
Udmattelse,  som  om  Bjergtoppens  og  Ensomhedens 
Magter  kun  havde  sparet  ham  saa  længe,  for  til  Slut 
ubønhørligt  at  knuse  ham.  Omsider  havde  han  sejret, 
mere  ved  den  menneskelige  Aands  stejle  Ubændighed 
end  ved  noget  andet.  Men  aldrig  siden  kunde  han  tænke 
paa  den  skrækkelige  Nedstigning,  uden  at  hans  Hjerte 
stod  stille.  Endnu  i  tre  Dage  slog  han  Lejr  ved  Søen 
for  at  komme  til  Ro  og  Kræfter,  før  han  genoptog  sin 
Rejse  nedad  den  vilde  Flod  til  Nybygden,  og  mange 
Gange  om  Dagen  viftede  han  sin  Hilsen  opad  mod  den 
store,  ligegyldige  Fugl  med  det  hvide  Hoved,  som  kre- 
sede  i  det  fjerne  Blaa,  eller  stirrede  mod  Solen  fra  sit 
højtliggende  Vagttaarn  i  Fyrren.  — 


III 

Et  Par  Aar  senere  faldt  Horners  Vej  gennem  en  stor 
By  mange  hundrede  Mile  fra  Old  Baldys  graa  Top.  Han 
varetog  en  Udstilling  af  Kanoer,  Snesko  og  andre  af  hans 
skovelskende  Landsmænds  typiske  Produkter.  Paa  sin 
første  ledige  Morgen  fandt  han  næsten  instinktivt  Vej  til 
den  Park,  hvor  Byen  gemte  mærkelige  Fanger,  Naturens 
utæmmede  Forviste,  uforsonlige  Fremmede  i  Pels  og  Hud 

Og  Fjer,  som  Mængden  kunde  gabe  paa  gennem  Jern- 
gitre. 

Han  vandrede  uden  Maal  og  Med  forbi  nogle  latterlige 
gedelignende  Hjorte,  som  ikke  interesserede  ham,  og  kom 
pludselig  til  en  Indhegning,  der  indeholdt  en  Elgtyr,  to 
Køer  og  en  aargammel  Kalv.  Kalven  var  klodset  og  saa 
ud  til  at  være  ganske  tilfreds  med  sine  Omgivelser. 
Køerne  var  falmede  og  mølædte,  men  i  god  Foderstand. 
Han  havde  aldeles  ingen  Interesse  for  dem.  Men  Tyren, 
en  prægtig,  sortskuldret,  langsnudet  Tyr,  hvis  nye  Takker 
netop  begyndte  at  vokse  ud  fra  dens  svære  Pande,  tiltalte 
ham  overordentlig.  Det  skønne,  tungsindigt  udseende  Dyr 
stod  imellem  sin  Familje,  men  knejsede  højt  over  dem  og 
syntes  at  være  ubevidst  om  deres  Nærværelse.  Den  holdt 
sin  lange  følsomme  Mule  højt  for  at  fange  Brisen,  der 
drev  køligt  ned  fra  Nord,  og  det  syntes  for  Horners 
Fantasi,  som  om  den  ikke  saa  Gittertraaden,  men  Nor- 
dens kølige,  mørkegrønne  Fyrretykninger,  de  forblæste 
Ødemarkers  Stammer,  de  brede  Liljeblade  flydende  i  en 
beskyttet  Vig,  og  den  store  lavkystede  Sø,  hvis  Vande 
glimtede  rosenrødt  i  Solnedgangen. 

—  Det  er  en  Skam,  brummede  Horner,  at  holde  et 
Kreatur  som  det  dér  spærret  inde  i  saadan  en  Kylling- 
kasse. 

Og  han  gik  videre,  som  var  han  selv  en  Fange,  og 
følte  pludselig  Hjemve  efter  Lugten  af  Fyrreskovene. 

Det  var  i  denne  Sindsstemning,  han  naaede  hen  til  et 
stort  kuplet  Bur,  der  indeholdt  Høge  og  Ørne.  Det  var 
et  smudsigt  og  uordentlig  Sted  med  nogle  faa,  uhyggeligt 
udseende,  udgaaede  Træer  sat  op  indvendig,  for  at  bilde 
Fangerne  ind,  at  de  var  fri.  Horner  kastede  et  hastigt 
Blik  derind  og  skyndte  sig  forbi,  rasende  ved  Synet  af 
disse  Himlens  storvingede  Eventyrere,  der  Dag  efter  Dag 

var  dømte  til  en  saa  spagfærdig  Ensformighed.  Men 
netop  som  kan  kom  op  til  Burets  yderste  Ende,  stand- 
sede han  med  et  underligt  Ryk  i  Hjertet.  Han  fik  Øje 
paa  en  stor,  hvidhovedet  Ørn,  som  sad  ubevægelig  op- 
rejst paa  en  udgaaet  Gren  tæt  til  Gitteret  og  stirrede 
ufravendt  gennem  det,  ikke  paa  ham,  men  lige  ind  i  selve 
Solen. 

--  Sludder!  Det  er  ikke  muligt!  Der  er  Millioner  af 
skaldede  Ørne  i  Verden,  mumlede  Horner  misfornøjet. 

Det  var  den  højre  Side  af  Fuglens  Hovede,  som  var 
vendt  mod  ham,  og  det  var  selvfølgelig  snehvidt.  Lige- 
ledes var  det,  som  Horner  sagde  til  sig  selv,  naturligvis 
Højden  af  Urimelighed  at  tro,  at  denne  alvorlige  ube- 
vægelige Fange,  som  gennem  Gitteret  stirrede  ud  paa 
Solen,  kunde  være  hans  gamle  Ven  fra  den  nøgne  Top. 
Ikke  desto  mindre  var  der  noget  i  ham  som  fastholdt, 
zt  saaledes  var  det.  Hvis  blot  Fuglen  vilde  vende  Ho- 
vedet. Omsider  stak  Horner  to  Fingre  i  Munden  og  fløj- 
tede saa  gennemtrængende,  at  Publikum  stirrede  dadlende 
paa  ham,  og  en  tilfældig  Politibetjent  kom  løbende  for 
at  se,  om  nogen  havde  signaliseret  om  Hjælp.  Men  Hor- 
ner var  ganske  uvidende  om  den  Interesse  han  havde 
vakt.  Som  Svar  paa  hans  skarpe  Kalden  havde  Ørnen 
meget  langsomt  og  betænksomt  vendt  Hovedet  og  saa 
ham  fast  ind  i  Øjnene.  Ja,  dér  var  det  mærkelige  sorte 
Baand  over  det  venstre  Øje,  og  dér,  ukuet  af  Nederlag 
og  Fangenskab  var  det  gamle,  uforstyrreligt  udfordrende 
Blik. 

Horner  kunde  have  grædt  af  Medynk  og  Hjem- 
længslens Medfølelse.  De  lange  Dage  paa  Toppen,  vold- 
somme af  Smerte,  lysblændede  af  Solen,  forblæste  og 
ensomme,  i  hvilke  denne  store,  rolige  Fugl  havde  holdt 
ham  i  Live,  fløj  allesammen  gennem  hans  Tanker. 

—  Hør,  gamle  Kammerat,  mumlede  han,  og  lænede 
sig  saa  langt  over  Rækværket  som  han  kunde,  du  har 
vel  ikke  tabt  Modet?  Jeg  gad  vide,  hvem  der  har  spillet 
dig  det  Puds.  Men  vær  ikke  bange.  Jeg  skal  faa  dig  ud 
af  dette  her,  om  det  saa  skal  koste  mig  et  helt  Aars 
Løn!   Vent  kun  og  se. 

Og  med  sammenbidte  Tænder  vendte  han  sig  om  og 
skyndte  sig  ud  af  Haven.  Den  Fugl  skulde  ikke  blive 
der  en  Nat  længere,  saa  vidt  det  stod  til  ham. 

Horner  havde  taget  sin  Bestemmelse,  men  han  havde 
ikke  Begreb  om  de  Vanskeligheder,  han  skulde  møde. 
Først  blev  han  stillet  overfor  en  Stenmur  ved  den  simple 
og  urokkelige  Kendsgerning,  at  Fuglen  ikke  var  til  Salg 
for  nogen  Pris.  Og  den  Nat  gik  han  til  Sengs  rasende 
af  Skuffelse  og  bespottede  Hensigter. 

Men  under  Forløbet  af  sine  Anstrengelser  og  sin  vrede 
Protest  havde  han  udladt  sig  med  en  Del  af  sin  Historie, 
og  dette  var,  som  en  Sag  af  Interesse,  bleven  bragt  videre 
til  Formanden  for  det  Selskab,  der  bestyrede  Haven.  Paa 
denne  Mand,  som  var  en  sand  Naturelsker  og  ikke  en 
almindelig  støvet  Katalog  med  Ben  og  Tænder,  gjorde 
Historien  stærkt  Indtryk  og  før  Horner  havde  taget  Be- 
slutningen om,  hvorvidt  han  skulde  udgive  et  habeas 
corpas  Skrift  om  sin  fangne  Ven,  eller  begaa  Indbruds- 
tyveri i  Buret,  kom  der  en  Skrivelse,  som  indbød  ham 
til  en  Samtale  paa  Formandens  Kontor.  Resultatet  af 
denne  Samtale  var,  at  Horner  gik  straalende  bort,  endelig 
overbevist  om,  at  der  var  Hjerte  og  Forstaaelse  i  Byen 
lige  saa  fuldt  som  paa  Landet.  Han  var  gaaet  ind  paa 
at  betale  Selskabet,  hvad  det  simpelhen  maatte  koste  at 
sætte  et  andet  Eksemplar  af  samme  Art  i  Stedet  for 
Fangen,  og  han  bar  i  sin  Lomme  en  Ordre  til  øjeblikkelig 
Udlevering  af  Ørnen  i  hans  Hænder. 

Vildmarkens  Adel.  7 

For  den  praktiske  Skovmand  var  der  nu  ingen  Op- 
hævelser og  Ceremonier  at  komme  igennem.  Han  be- 
undrede den  raske  Maade,  hvorpaa  Vogteren  af  Fugle- 
huset udførte  sit  farlige  Hverv  og  kom  ud  af  den  korte 
Dyst  uden  en  Skramme.  Sammenbundet  lige  saa  for- 
smædeligt som  en  Kalkun,  med  det  stolte  Hoved  i  en 
Hætte,  de  farlige  Klør  omviklede  og  de  himlende  Vinger 
fastbundne,  blev  den  prægtige  Fugl  overgivet  til  sin  Red- 
ningsmand, som  uden  Hensyn  til  dens  Værdighed  rullede 
den  ind  i  et  Tæppe  og  bar  den  bort  under  Armen  som 
en  Byldt  gamle  Klæder. 

Bag  Byens  Udkant  havde  Horner  lagt  Mærke  til  en 
høj,  ensomtliggende  Klippebakke,  der  syntes  at  egne  sig 
til  hans  Formaal.  Han  tog  en  Sporvogn  og  kørte  i  en 
Time  med  Bundtet  paa  sine  Knæ.  Lidet  anede  hans  Med- 
passagerer den  Rigdom  af  Romantik,  Trofasthed,  Frihed 
og  langtrækkende  Erindring,  der  skjultes  i  det  almindeligt 
udseende  Bundt  paa  Knæene  af  den  graaøjede  Mand  med 
det  magre  Ansigt.  Ved  Foden  af  Højen,  paa  en  lurvet  og 
nøgen  Fælled,  stod  Horner  af.  Ad  daarlige  Stier,  be- 
nyttede af  Geder,  tog  han  Vejen  op  ad  Klippeskrænten. 
Gennem  nøgne  Kløfter  og  over  brudte  Rygninger  kom 
han  til  sidst  til  en  ensomtstaaende,  stejl  Klippe,  hvorfra 
kun  fjerne  Tage  og  Master  og  Broer  kunde  ses,  og  langt 
borte  det  skarpe  Glimt  af  Havet. 

Stedet  tilfredsstillede  ham.  Paa  Klippens  højeste  Punkt 
løste  han  omhyggeligt  sin  Fanges  Baand,  slap  den  løs  og 
sprang  forsigtig  og  ærbødig  tilbage.  Den  store  Fugl  sad 
lige  oprejst,  løftede  sine  Vinger  halvt  og  sænkede  dem 
igen  som  for  at  genvinde  Ligevægten,  saa'  Horner  ufor- 
færdet i  Øjnene  og  stirrede  derpaa  langsomt  omkring  sig 
og  opad,  ligesom  for  at  være  sikker  paa,  at  der  virkelig 
ikke  var  noget  Gitter  at  slaa  Vingerne  imod.  Omtrent 

et  helt  Minut  sad  den  der.  Uden  at  have  røbet  noget 
ukongeligt  Hastværk,  spredte  den  derpaa  sine  Vinger  ud 
i  hele  deres  vældige  Bredde  og  kastede  sig  ud  fra  Brin- 
ken. I  et  Par  Sekunder  slog  den  tungt,  som  om  Vingerne 
var  bleven  uvant  til  deres  Arbejde.  Saa  kom  de  i  Takt, 
og  den  svang  sig  op  i  en  mægtig  stigende  Spiral,  som 
Horner  iagttog  med  samfølende  Glæde.  Omsider,  da  den 
kun  var  et  svingende  Punkt  i  den  blege,  blaa  Kuppel, 
vendte  den  pludselig  og  sejlede  bort  lige  mod  Nordøst, 
med  en  Hurtighed,  som  bar  den  ud  af  Syne  i  et  Øjeblik. 

Horner  trak  Vejret  dybt,  halvt  i  Længsel,  halvt  i  Glæde. 

—  Dine  gyldne  Øjne  kan  se  rasende  langt  bort,  Kamme- 
rat, men  jeg  tænker,  at  selv  ikke  du  kan  skelne  Toppen 
af  Old  Baldy  paa  denne  Afstand.  Du  maa  have  set  med 
dit  Hjertes  Øjne  for  at  finde  Vejen  saa  lige  frem. 

BALD  MOUNTAiNS  Stejle,  buede  klippearrede  Fjeldside 
havde  trods  al  sin  nøgne  Barskhed  et  meget  mun- 
tert Udseende  i  de  sidste  varme  Straaler  af  den  nedgaa- 
ende  Sol.  Der  var  ingen  Trær,  men  hver  lille  Hulhed, 
hvert  lille  Plateau,  hver  Smule  Skraaning,  som  ikke  var 
for  stejl  til,  at  de  klatrende  Rødder  kunde  faa  fat  var 
klædt  med  et  Tæppe  af  Blaabærbuske.  Bærrene,  hvis 
dunkle,  violblaa  Tone  var  langt  mere  frisk  og  levende 
end  naar  de  plukkes  og  bringes  paa  Markedet,  var  saa 
store  og  talrige,  at  de  næsten  skjulte  Bladene,  og  de  gav 
»Old  Baldy^'s  strenge  Skrænter  et  Udseende,  som  var 
de  farvede  med  Kobalt. 

Langt  ude,  hvor  den  øde,  ensomme  Dal  allerede  var 
forladt  af  Solen,  saas  en  Flok  Ænder,  med  lange,  stift-ud- 
strakte Halse  og  de  korte  Vinger  i  hurtigt  Slag,  flyve 
paa  Linje  udover  en  vild  Engstrækning.  Ovenover  Søen, 
der  slog  mod  Bjergets  Fod,  højt  over  Vandet,  men  un- 
der den  Skyggelinje,  som  krøb  op  ad  Bjergsiden,  svæ- 
vede en  enlig  Fiskeørn  langsomt  rundt  og  afventede 
Tusmørkets  Kølighed,  der  vilde  bringe  de  store  Ørreder 
op  til  Overfladen  for  at  æde.  Den  glatte  Vandflade  glim- 
tede blegt,  og  hist  og  her  viste  voksende  Cirkel-Krus- 
ninger, at  de  sultne  Fisk  begyndte  at  hæve  sig. 

Oppe  i  Solnedgangens  Lysflod  badede  Blaabærrene  sig 
og  glødede,  eftersom  Lyset  faldt,  fik  nogle  Lighed  med 

Ædelstene,  andre  med  Blomster.  Omme  paa  den  østlige 
Bjergside,  som  Solstraalerne  ikke  kunde  naa,  var  der 
endnu  Lys  i  Overflod,  men  det  var  blødt  og  køligt;  og 
her  begyndte  de  straalende  Bær  at  miste  deres  Farve,  da 
Halvmaanen,  som  netop  nu  hævede  sig  over  den  fjerne, 
takkede  Skovkant,  kastede  sit  spøgelseagtige  Sølvlys  over 
dem.  Overalt  var  Blaabærtykningens  bløde  Kappe  afbrudt 
af  fremspingende  Klippestykker  og  skarpe  Revner,  og 
paa  Sydsiden,  hvor  Solnedgangen  og  Maaneopgangen 
blandede  sig  i  indviklede  Skygger,  fik  alt  et  spøgelse- 
agtigt og  uvirkeligt  Udseende.  Bjergets  øverste  Top,  en 
afrundet  Spids  af  hvid  Granit,  der  var  glattet  afAarhun- 
dreders  Storme,  skinnede  som  en  Bavn. 

De  eneste  Bærplukkere,  som  kom  til  Bald  Mountains 
høje  Skrænter,  var  de  vilde  Dyr,  baade  pelsklædte  og 
fjerede.  Men  ingen  var  mere  begejstrede  og  flittige  end 
Bjørnene,  og  netop  nu  kom  der  fra  de  mørknende  Sko- 
ve nedenunder  en  gammel  Hunbjørn  og  dens  to  halv- 
voksne Unger  klatrende  op. 

De  kom  ad  lette  Stier,  der  løb  i  Zigzag  omkring 
Fjeldstykker  og  Sprækker  gennem  Sol-  og  Maanelysets 
spøgelseagtige,  lydløse  Valplads. 

Deres  Skygger  faldt  snart  til  den  ene,  snart  til  den 
anden  Side  og  udviskedes  af  og  til  pludselig,  naar  de  to 
Lyskilder  for  et  Øjeblik  holdt  hinanden  i  Skak.  Da  de 
omsider  havde  naaet  et  lille  Plateau,  hvor  Bærrene  var 
særlig  store  og  talrige,  standsede  den  gamle  Bjørn,  og 
de  begyndte  muntert  at  æde. 

Paa  disse  aabne  Højder  var  der  ingen  Fjender  at  hol- 
de Vagt  imod,  og  der  var  ingen  Grund  til  at  være  tavse 
eller  forsigtige.  Derfor  aad  Bjørnene  støjende,  rev  de 
svulmende  Bær  af  med  Labberne  og  gumlede  med  smaa 
Tilfredshedsgrynt.    Ingen  anden  Føde,  uden  maaske  en 

velfyldt  Honningkube,  smagte  dem  saa  godt  som  Blaabær- 
rene,  og  det  var  nu  den  Aarstid,  hvor  de  aad  ustandseligt 
for  at  blive  fede  nok  til  at  modstaa  Vinterens  Strenghed. 

Da  Buskene  omkring  dem  var  plyndrede  for  den  bed- 
ste Frugt,  gik  de  laadne  Grovædere  rundt  om  Bjergsiden 
fra  Solens  Guld  ind  i  Maanens  Sølv.  Solnedgangen  var 
allerede  blegnet,  ogMaanen  var  nu  eneraadende  overalt, 
med  Undtagelse  af  et  bredt  Stykke  søgrøn  Himmel,  der 
i  Vest  blaanede  nedefter  og  gik  over  i  Violet,  til  det 
rørte  ved  en  smal,  kobberfarvet  Stribe  i  Horisonten. 
Skyggerne  var  nu,  særlig  paa  Fjeldets  Østside,  bleven 
meget  skarpe  og  mørke,  mens  de  aabne  Mellemrum  var 
hvide  og  straalende  og  med  den  mærkelige  Gennemsig- 
tighed, som  er  særegen  for  høje,  rene  Luftlag. 

Den  lille  Klippegryde,  hvor  Bjørnene  nu  fraadsede  og 
hvor  Blaabærrene  var  usædvanlig  store  og  rigelige,  stødte 
tilfældigvis  paa  den  øverste  Side  ind  imod  Højden  op 
til  en  snever  og  dyb  Sprække.  Ved  Kløftens  ene  Ende 
groede  en  knortet  Birk  skraanende  ud  mod  Rødderne  i 
Klippens  fattige  Muld.  Denne  Kløft  dannede  ved  sin 
usædvanlige  Beliggenhed  og  ved,  at  Buskene  groede  tæt 
lige  ud  til  Kanten,  en  ualmindelig  lumsk  Fælde. 

Den  ene  af  Ungerne,  som  var  født  med  en  instinkt- 
mæssig Forsigtighed,  holdt  sig  langt  borte  fra  den  farlige 
Skrænt,  skønt  den  kun  ubestemt  forstod,  at  der  var  nogen 
Fare.  Den  anden  var  en  af  disse  kluntede  Fyre,  der  ikke 
er  sjældnere  mellem  Dyrene  end  mellem  Menneskene, 
og  som  kun  faar  Forsigtighed  banket  ind  i  sig  ved  Erfa- 
ring. Den  havde  ganske  vist  nok  set  den  snevre  Spalte 
mellem  Blaabærpletten  og  den  nøgne  Højde  ovenover, 
men  hvad  betød  en  lille  Sprække  i  en  saadan  Stilling,  hvor 
det  ikke  kunde  blive  til  noget  videre?  Havde  det  været 
paa  den  anden  Side  af  Klippegryden,  vilde  den  have 

frygtet  en  Afgrund  og  været  paa  sin  Post.  Men  som 
det  var  og  da  det  ikke  saa  farligt  ud,  tænkte  den  ikke 
videre  over  Sagen.  Den  fandt  de  bedste  Bær  voksende 
ganske  nær  Kanten  af  Sprækken,  og  i  sin  Glæde  her- 
over vendte  den  Ryggen  mod  Højden  og  satte  sig  godt 
tilrette  paa  Bagbenene  for  at  nyde  dem.  Ved  denne  Be- 
vægelse gav  Buskene  bag  ved  den  efter,  og  pludselig 
styrtede  den  baglænds  ned  og  forsvandt  med  et  Rædsels- 
skrig i  den  snevre  Kløfts  Mørke. 

Kløften  var  omtrent  tolv  Fod  dyb  og  fra  fem  til  otte 
Fod  bred  helt  ned  til  Bunden,  hvor  et  Lag  Jord  og 
visne  Blade  mildnede  Ungens  Fald.  Men  da  den  naaede 
ned,  var  Luften  saadan  pumpet  ud  af  den,  at  den  i  nogle 
Øjeblikke  ikke  kunde  give  nogen  Lyd  fra  sig.  Saasnart 
den  fik  Mælet  begyndte  den  imidlertid  at  skrige  og  brøle 
ynkeligt  efter  Moderen. 

Ved  Ungens  Skrig  i  Faldet  var  den  gamle  Bjørn  styr- 
tet saa  hurtigt  til  Hjælp,  at  hun  med  Nød  og  Næppe 
undgik  at  falde  bagefter.  Hun  standsede  i  sidste  Øjeblik 
ved  at  plante  Kløerne  dybt  i  Blaabærrødderne  og  krøb 
nu  sammen  ved  Skrænten,  strakte  Hovedet  ud  saa  langt 
hun  kunde  og  stirrede  ængsteligt  skrigende  ned.  Men  da 
Ungens  Stemme  naaede  hende  nede  fra  Mørket,  vidste 
hun  at  den  ikke  var  slaaet  ihjel,  og  hun  vidste  ogsaa, 
at  den  ikke  var  langt  borte,  hvorpaa  hendes  Hylen  gik 
over  i  en  gryntende  Mumlen,  der  sikkert  var  ment  som 
en  Opmuntring.  Den  anden  Unge  kom  samtidig  skram- 
lende til  med  klogt  spidsede  Øren,  kastede  et  hurtigt  og 
forsigtigt  Blik  udover  Kanten  og  vendte  saa  tilbage  til  sine 
Blaabær  med  en  misbilligende  Mine,  der  sagde  saa  meget 
som,  at  den  altid  havde  tænkt  sig,  den  Klodrian  af  en 
Broder  vilde  komme  i  Ulejlighed. 

I  nogle  Øjeblikke  krøb  den  gamle  Bjørn  sammen  paa 

Saa  begyndte  hun  at  strække  først 
den  ene  saa  den  anden  store  Forlab  ud 
for  at  undersøge,  om  der  skulde  være 
nogen  Revne  eller  Afsats  i  Klippen,  der 
kunde  give  hende  Fodfæste,  saa  hun 
kunde  komme  Ungen  til  Hjælp.  (Pag,  los.) 

Stedet  og  søgte  at  faa  Øje  paa  Ungen.  Da  hendes  Øjne 
omsider  vænnedes  til  Mørket,  opdagede  hun  den  og  saa, 
at  den  gik  rundt  paa  Bagbenene  og  forsøgte  at  klatre  op 
ad  den  glatte,  lodrette  Klippespids.  Saa  begyndte  hun 
at  strække  først  den  ene  og  saa  den  anden  store  Forlab 
ud  for  at  undersøge,  om  der  skulde  være  nogen  Revne 
eller  Afsats  i  Klippen,  der  kunde  give  hende  Fodfæste, 
saa  hun  kunde  komme  Ungen  til  Hjælp.  Da  hun  intet 
fandt,  gav  hun  sig  atter  til  at  hyle  uroligt  og  gik  lang- 
somt langs  med  Kløften,  mens  hun  prøvede  hver  Tomme 
for  at  finde  et  Sted,  der  var  tilstrækkelig  ujævnt  til,  at 
hendes  stærke  Klør  kunde  faa  fat.  I  Maanens  klare, 
hvide  Lys,  var  det  rørende  at  se  hende,  mens  hun  bøjede 
sig,  krøb  sammen  og  anstrengte  sig,  længselsfuldt  rakt 
udefter,  og  af  og  til  standsede  for  at  lytte  til  de  Smertens 
og  Skrækkens  Klager,  som  lød  op  til  hende  fra  Mørket 
dernede. 

Omsider  naaede  hun  til  Enden  af  Kløften,  hvor  det 
enlige  Birketræ  stod,  og  den  skrækslagne  Fange  neden- 
under fulgte  nøjagtigt  efter  hende  og  rakte  sig  langs  Klip- 
pen op  imod  hende.  Ved  Siden  af  Træet  hang  nogle 
Rødder  og  svære  Græstørv  ud  over  Kanten,  og  den 
gamle  Bjørn  opdagede  med  Labben  en  Ujævnhed  paa 
Klippevæggen  lige  nedenunder.  Dette  var  nok  for  hendes 
Mod  og  opofrende  Hjerte.  Hun  vendte  sig  om  og  strakte 
forsigtigt  Bagbenene  udover  Skrænten  for  paa  Bjørnes 
Vis  at  klatre  baglænds  ned,  men  underneden  den  første 
Ujævnhed  var  der  absolut  intet,  hendes  Klør  kunde  faa 
fat  paa.  Hendes  store  Legeme  var  halvt  ude  over  Kanten, 
da.  hun  følte,  at  hun  var  lige  ved  at  falde.  Under  sit 
Førsøg  paa  at  redde  sig  klamrede  hun  sig  med  den  ene 
Lab  fortvivlet  til  Birketræets  Stamme  og  med  den  anden  til 
Blaabærbuskenes  Rødder  og  naaede  lige  netop  at  komme  op. 

Denne  vældige  Anstrengelse  var  alt,  hvad  hun  orkede, 
men  for  Birketræet  blev  det  for  meget.  Det  tynde  Jord- 
lag, som  holdt  det  oppe,  gav  efter,  og  med  en  Raslen  af 
løsrevne  Sten  og  en  Hvislen  i  de  løvrige  Grene  bragede 
det  ned  i  Kløften,  og  lukkede  ganske  dens  ene  Ende  med 
sine  Grene  og  Blade,  saa  den  fangne  Unge  endnu  engang 
var  ved  at  tabe  Forstanden  af  Skræk. 

Ved  den  første  Lyd  af  Nedstyrtningen,  og  mens  den 
løse  Jord  raslede  den  om  Ørene,  var  den  som  en  gal 
styrtet  hen  i  Kløftens  anden  Ende,  hvor  den  krøb  klyn- 
kende sammen.  Den  gamle  Bjørn  var  ogsaa  et  Øjeblik 
bleven  forskrækket,  men  da  hun  såa,  at  Ungen  var  uskadt, 
opdagede  hun  hurtig  Fordelen  ved  Uheldet.  Staaende 
ved  Træets  Rødder  kaldte  hun  ivrigt  og  opmuntrende 
paa  Ungen  og  viste  den  den  Udfrielsens  Vej,  som  saaledes 
var  tilbudt  den,  men  Ungen  var  altfor  skrækslagen  til  at 
nærme  sig.  Endelig,  da  hun  lagde  sin  egen  Vægt,  ud  paa 
Træstammen,  prøvede  dens  Styrke  og  gjorde  sig  rede  til 
at  klatre  ned  og  hente  Ungen  op,  kom  den  til  Sans  og 
Samling.  Med  et  frydefuldt  og  forstaaende  Skrig  stormede 
den  frem,  sprællede  og  borede  sig  Vej  gennem  Grenfiltret, 
til  den  naaede  den  faste  Stamme,  og  befandt  sig  straks 
efter  atter  ved  Siden  af  sin  Moder  mellem  de  dejlige 
maanebelyste  Blaabærbuske. 

Den  blev  nu  kælet  for  og  besnuset,  slikket  og  plejet 
af  den  lykkelige  Moder,  indtil  dens  lille  forslaaede  Krop 
glemte  sine  Saar  og  dens  rystede  lille  Hjerte  sin  Frygt. 
Dens  forsigtige  Bror  kom  ogsaa  med  et  klogt  Blik  i  Øj- 
nene hen  og  snusede  nedladende  til  den,  men  gik  atter 
bort  med  Næsen  i  Vejret,  som  om  den  vilde  sige,  at  her 
var  der  bleven  gjort  stor  Staahej  af  ingenting. 

FRA  de  kolde  Kildesøer  og  Fyrreskovens  mørke  Dyb- 
der, over  hvilke  „Old  Saugamauk''s  nøgne  Granit- 
top herskede  langt  borte,  kom  der  Beretninger  om  en 
Elg  som  var  af  mere  end  kongelig  Størrelse,  og  hvis 
Takker  overfløj  alle  Rekorder  med  Hensyn  til  Omfang 
og  Symmetri. 

Snart  fra  en  hjemvendende  Tømmerfløter,  snart  fra 
en  vandrende  Indianer,  bredte  Rygtet  sig,  indtil  Nybyg- 
derne  langs  med  Flodens  nedre  Løb  begyndte  at  tro,  at 
der  maatte  være  nogen  Sandhed  bag  de  vilde  Historier. 
Saa  kom  der  —  det  var  Efteraar,  Aarstiden  med  de 
gyldne  og  røde  faldende  Blade  og  Kampene  paa  Søbred- 
derne under  den  hvide  Fuldmaane  -~  Historier  om 
andre  Elsdyr,  som  var  set  flygtende  i  Skræk  med  op- 
revne Flanker  og  blødende  Skuldre,  og  man  forstod,  at 
den  store  Elgs  Mandemod  var  dens  Størrelse  og  Pry- 
delse værdig.  Øjensynlig  drev  den  alle  andre  Tyre  bort 
fra  Saugamauk's  Omraade. 

Ved  den  Tid  blev  Sagen  af  Interesse  for  Førerne.  Hi- 
storierne kom  ind  fra  forskellige  Egne,  saa  det  var  van- 
skeligt at  vide,  hvor  den  mægtige  Fremmede  nærmest 
maatte  være  at  finde.  Mod  Nord  og  Nordøst  langs  med 
Bjerget  gik  de  to  Brødre  Armstrong  for  at  finde  den 
Fremmedes  Spor;  mod  Syd  og  Sydøst  gik  „Crimmins 
Drengene"  paa  Opdagelse. 

Vildmarkens  Adel.  8 

113 


HEDEPARKENS  MONARK 


Hvis  det  var  sandt,  maatte  den  kæmpemæssige  Tyr 
blive  fundet,  var  det  en  Myte,  maatte  den  bringes  ud  af 
Verden,  før  den  rejste  umulige  Haab  i  besøgende  Sports- 
mænds Hjerter. 

Saa  kom  der  pludselig  Bekræftelse  paa  alle  Hi- 
storierne. Den  kom  fra  Charley  Crimmins.  Han  var  i 
Stand  til  overbevisende  at  erklære,  at  den  mægtige  Tyr 
ikke  var  noget  Paafund  af  Indianeres  Indbildning  eller 
Tømmerfolks  opfindsomme  Spøg.  For -det  var  hans  Sø- 
gen, som  var  kronedes  med  Held. 

I  Virkeligheden  kunde  han  have  været  tilfreds,  om 
han  havde  været  blot  en  Smule  mindre  overvældende 
heldig.  Da  han  fandt  sig  selv  springende  som  en  Gal 
efter  det  nærmeste  Træ,  med  en  Elg,  der  syntes  at  have 
Størrelse  som  en  Elefant,  brasende  gennem  Tykningen 
lige  i  Hælene  paa  sig,  slog  det  ham,  at  en  Succes  kunde 
være  ligefrem  generende.  Han  naaede  Træet  lige  tids 
nok  til  at  svinge  sig  op  mellem  Grenene,  saa  rystedes 
Træet,  ved  at  det  rasende  Dyr  kastede  sin  Vægt  imod 
det.  Crimmins  havde  tabt  sin  Riffel  under  Flugten,  han 
kunde  ikke  gøre  andet  end  at  sidde  skælvende  paa  sin 
Gren  og  gøre  Bemærkninger  saa  lidet  smigrende,  at  den 
store  Tyr,  hvis  den  havde  forstaaet  dem,  rimeligvis  vilde 
have  nedsat  sig  under  Træet,  til  Hævnen  var  fuldbyrdet. 
Men  da  den  ikke  vidste,  at  den  var  blevet  udskældt, 
blev  den  hurtig  træt  af  at  snøfte  efter  sin  Fange  og  tra- 
skede af  gennem  Skovene  for  at  søge  en  mere  opmun- 
trende Beskæftigelse.  Indigneret  over  al  Beskrivelse 
var  Charley  saa  steget  ned  fra  sit  Tilflugtssted  og  begav 
sig  med  sin  officielle  Rapport  ind  til  Nybygden. 

I  Begyndelsen  tænkte  man,  at  der  vilde  blive  svær 
Jagt  rundt  om  Old  Saugamauk,  indtil  disse  uhyre  Tak- 
ker vilde  falde  som  Bytte  for  en  eller  anden  Jæger,  der 

ikke  alene  var  heldig,  men  ogsaa  rig.  Thi  ingen,  som 
ikke  vilde  betale  ordentlig  for  den  Lejlighed,  kunde  haabe 
at  blive  ført  til  det  Terræn,  hvor  der  var  en  saa  ene- 
staaende  Trofæ  at  vinde.  Men  da  Sagen  i  alle  dens  paa- 
lidelige  Enkeltheder  kom  Onkel  Adam  —  Formanden 
for  den  Egns  Førere  —  for  Øre,  sagde  han  N  e  j  med 
et  Eftertryk,  som  afskar  alle  Modforestillinger. 

Der  skulde  ikke  blive  nogen  Jagt  rundtom  Saugamauks 
Skrænter  i  adskillige  Sæsoner.  Hvis  den  store  Tyr  var 
saa  forfærdelig,  som  de  fortalte  ham,  havde  den  drevet 
alle  de  andre  Tyre  fra  sit  Omraade,  og  der  var  intet 
andet  at  jage  end  dens  egen  kongelige  Højhed. 

—  Altsaa,  bestemte  den  vidtskuende  gamle  Fører,  vil 
vi  lade  den  være  i  Fred  en  Stund,  indtil  dens  Afkom 
begynder  at  vokse  op  i  dens  Lignelse.  Saa  vil  der  ikke 
være  nogen  Hoveder  i  hele  Resten  af  New  Brunswick 
som  kan  staa  Maal  med  dem,  der  kommer  fra  OldSau- 
gamauk.  Denne  Kendelse  blev  antaget,  New  Brunswick 
Førerne  var  blandt  dem,  der  var  kloge  nok  til  at  hæge 
om  Hønen  med  de  gyldne  Æg. 

I  Løbet  af  denne  Sæson  blev  den  store  Elg  set  adskil- 
lige Gange  af  Førere  og  Skovmænd,  men  sædvanligvis 
paa  Afstand,  da  dens  Temperaments  hensynsløse  Vold- 
somhed ikke  var  gunstigt  for  nærmere  og  rolig  Iagtta- 
gelse. De  eneste,  som  virkelig  kendte  den,  var  dem,  der 
ligesom  Charley  Crimmins  havde  iagttaget  dens  brølende 
Vrede  fra  Grenene  af  et  solidt  Træ. 

I  visse  vigtige  Enkeltheder  stemmede  dog  Iagttagerne 
overens.  Den  fremmede  —  for  det  blev  gjort  gældende, 
at  den,  drevet  af  et  eller  andet  sydgaaende  Vandreinstinkt, 
var  kommet  ned  fra  de  vilde  Ødemarker  paa  Gospe 
Halvøen  —  syntes  at  være  godt  otte  Tommer  højere  over 
Skulderen  end  nogen  anden  Elg  i  New  Brunswicks  Hi- 

storie  og  adskillige  Centner  tungere.  Dens  Takker,  hvis 
Symmetri  og  Flader  lod  til  at  være  fuldkomne,  antoges 
at  have  en  Vidde  af  mindst  tresindstyve  Tommer.  Det 
var  Onkel  Adams  konservative  Skøn;  han  havde  med 
beundringsværdig  Fatning  gjort  sine  Iagttagelser  fra  et 
Træ,  der  var  noget  mindre  højt  og  kraftigt,  end  han 
vilde  have  valgt,  om  han  havde  haft  Tid  til  at  vælge. 

Af  Farve  var  Kæmpen  saa  mørk,  at  dens  Ryg  og 
Flanker  saa  ud  som  om  de  var  sorte,  undtagen  i  det 
stærkeste  Sollys.  Dens  vældige  Hoved  med  den  lange 
tungthængende  Mule,  var  af  en  dyb,  brun  Farve,  mens 
den  under  Bugen  og  paa  de  lange,  lige  Lemmers  Inder- 
flader var  af  en  rustagtig,  lysebrun  Kulør.  Dens  „Klokke" 
—  som  man  kalder  den  lodne  Tingest,  der  hænger  under 
Halsen  paa  en  Elgtyr,  lidt  neden  for  Struben  —  var  af 
usædvanlig  Størrelse,  og  det  grove  Haar,  som  prydede 
den,  var  ejendommelig  glansfuldt.  For  at  komme  paa 
Skud  paa  et  saa  prægtigt  Bytte  og  tage  med  sig  en  Tro- 
fæ som  dette  enestaaende  Hoved  og  Takker,  vilde  Ame- 
rikas største  Sportsmænd  ikke  være  veget  tilbage  for 
nogen  Anstrengelse  eller  Udgift.  Men  skønt  Rygtet  om 
det  vidunderlige  Dyr  saa  listigt  blev  tilladt  at  sprede  sig 
til  alle  Sportsmænds  Øren,  syntes  dets  Findested  at 
være  mirakuløst  ubestemmeligt.  Der  blev  fortah  om  det 
i  Upsalquitch,  i  Nipisiguit,  i  Dungarvan,  i  Little  Sou'west, 
men,  ved  et  mærkeligt  Tilfælde,  aldrig  i  Landet  rundt 
omkring  OldSaugamauk.  Besøgende  Sportsmænd  jagede, 
brugte  Penge,  drømte  Drømme,  fulgte  store  Spor  og  bragte 
herlige  Hoveder  frem  over  hele  Provinsen,  men  det 
tillodes  ikke  nogen  riffelbevæbnet  Fremmed  at  se  de 
stolte  Takker  af  Saugamaaks  Monark. 

Den  prægtige  Elgs  Ret  til  Benævnelsen  Saugamaaks 
Monark  blev  uden  nogen  Indvending  fastslaaet  en  maa- 

neklar  Nat,  da  den  tvære  gamle  Bjørn,  som  boede  i  en 
Revne  langt  oppe  paa  Bjergets  stenede  Kam,  kom  ned 
og  prøvede  at  bestride  den.  De  vilde  Dyr  er  som  Regel 
meget  utilbøjelige  til  unyttig  Strid.  Saafremt  deres  Føde 
eller  deres  Mage  ikke  er  paa  Spil,  kæmper  de  kun,  naar 
de  udæskes  voldsomt  eller  naar  de  tvinges  til  at  tage 
Stand.  De  skammer  sig  heller  ikke  for  at  løbe  deres 
Vej,  hellere  end  at  drive  Sagen  for  vidt  eller  henimod 
et  tvivlsomt  Udfald.  En  Elgtyr  og  en  Bjørn  er  tilbøjelige 
til  at  holde  sig  i  ærbødig  Afstand  af  hinanden  og  respek- 
tere hinandens  Mod.  Men  der  er  ingen  Regel  uden  Und- 
tagelse, særlig  hvor  Bjørnen,  den  mest  ejendommelige  af 
vore  vilde  Frænder,  er  med  i  Spillet.  Og  denne  Bjørn 
var  i  særlig  ondt  Lune.  Netop  i  Parringstiden  havde  den 
mistet  sin  Mage,  som  var  bleven  skudt  af  en  Indianer. 
Den  gamle  Bjørn  vidste  ikke,  hvad  der  var  hændt  hende, 
men  var  rede  til  at  hævne  sig  paa  enhver,  som  maatte 
krydse  dens  Vej. 

Uheldigvis  for  Bjørnen  var  det  den  store  Elg,  som 
krydsede  dens  Vej,  og  Heldet  var  udelukkende  Charley 
Crimmins,  som  tilfældigvis  blev  Vidne  til,  hvad  der 
hændte  ved  Bredden  af  den  maanebelyste  Sø. 

Charley  var  paa  Vej  op  til  den  øvre  Ende  af  Nipisi- 
guit,  da  det  faldt  ham  ind,  at  han  kunde  lide  at  faa  end- 
nu et  Glimt  af  det  store  Dyr,  som  saa  skændigt  havde 
bragt  ham  ud  af  Fatning.  Han  skrællede  et  Stykke  Bark 
af  den  nærmeste  Hvidbirk,  rullede  sig  et  „Elgskrig"  og 
klatrede  saa  op  i  Grenene  paa  en  Pil,  som  bredte  sig 
ud  over  Kanten  af  den  skinnende  Sø.  Fra  dette  Skjul 
begyndte  han  med  en  overbevisende  Lighed  at  afgive  de 
lange,  sælsomme  melankolske  Lyde,  hvormed  Elgkoen 
kalder  paa  sin  Mage, 

Undertiden  er  det,  som  disse  nordlige,  øde  og  uhyre 

Marker  Timer  igennem  er  uden  nogetsomhelst  Liv.  Det 
er,  som  om  en  Bølge  af  Mistro  samtidig  er  kommet  over 
alle  Naturens  Væsener.  Til  andre  Tider  er  det,  som  om 
den  mindste  Hændelse  er  tilstrækkelig  til  at  bringe  Liv 
i  Stilheden.  Crimmins  havde  ikke  mere  end  to  Gange 
ladet  den  skuffende  Kalden  lyde,  før  Buskene  bagved 
Kyststrimlen  bragede  voldsomt.  Men  det  var  ikke  den 
store  Tyr,  der  trampede  frem  i  Maanelyset;  det  var  en 
Elgko.  Den  kom  frem  uden  noget  Forsøg  paa  at  skjule 
sig  og  travede  op  og  ned  ad  Bredden  for  at  se  efter  sin 
indbildte  Rivalinde. 

Da  det  urolige  Dyr  vendte  Ryggen  til  ham,  kaldte 
Crimmins  igen,  en  kort,  blød  Kalden.  Koen  sprang  om- 
kring, som  om  den  var  blevet  slaaet,  og  de  stive  Haar, 
langs  dens  Hals  rejste  sig  i  skinsyg  Vrede,  men  intet- 
steds var  der  nogen  Rival  i  Sigte,  og  den  stod  ganske 
mystificeret  og  rystede  paa  sit  klodsede  Hoved,  mens 
den  stirrede  ind  i  den  mørke  Underskov  og  snøftede 
voldsomt,  som  om  den  vilde  udfordre  den  usynlige  Rival 
til  at  komme  frem.  Pludselig  sank  dens  vrede  Haarkam, 
og  det  saa  ud,  som  om  den  skrumpede  sammen  i  sig 
selv.  Med  et  krampagtigt  Sæt  satte  den  ud  fra  den  mørke 
Underskov  og  landede  med  et  Pladsk  i  det  lave  Vand 
langs  med  Bredden.  I  samme  Øjeblik  blev  de  mørke 
Grene  revet  tilside,  og  en  uhyre  Bjørn  med  oprejste 
Forpoter  og  vidtaabent  Gab  sprang  frem  i  Lysningen, 
Skuffet  over  at  fejle  sit  første  Spring,  styrtede  Bjørnen 
rasende  paa  sit  udkaarede  Offer,  men  Koen  var,  trods 
al  dens  tilsyneladende  Klodsethed,  ligesaa  adræt  som  en 
Hjort.  Med  Nød  og  neppe  undgik  den  Bjørnens  Angreb 
og  kom  slingrende  op  fra  Bredden,  styrtede  i  et  frygte- 
ligt Løb  ind  i  Skoven  og  forsvandt.  Bjørnen  standsede 
ved  Vandkanten,  vendte  sig  om  og  stak  Næsen  højt  i 

Kuet  til  det  yderste  ved  sit  Nederlags 
overvældende  Fuldstændighed,  kom  Bjør- 
nen atter  paa  Benene  før  Sejrherren  og 
jog  som  en  forskræmt  Rotte  afsted  efter 
et  Tilflugtssted. 

Vejret,  som  om  den  nægtede  at  indrømme,  at  den  var 
blevet  narret. 

Crimmens  løftede  tøvende  sin  Riffel.  Skulde  han  ned- 
lægge denne  Bjørn,  eller  skulde  han  vente  og  kalde  igen 
noget  senere,  i  Haab  om  endnu  at  fremmane  den  store  j 
Tyr.  Mens  han  ventede,  og  den  svære  sorte  Skikkelse  i  | 
Maanelyset  ogsaa  stod  og  ventede,  bragede  Tykningen 
og  skiltes  ad  næsten  lige  under  ham,  og  den  mystiske 
Tyr  skred  frem  med  højt  løftet  Hoved. 

Den  kom  som  Svar  paa,  hvad  den  troede  var  dens 
Mages  Kalden,  men  da  den  saa  Bjørnen,  gik  dens  Ra- 
seri over  alle  Grænser.  Uden  Tvivl  sluttede  den,  at 
Bjørnen  havde  drevet  dens  Mage  bort,  og  med  et  hæst 
Brøl  tordnede  den  ned  paa  den  ubudne  Fremmede. 

Bjørnen  var  ikke  i  Humør  til  at  give  Plads.  Dens 
smaa  Øjne  blev  pludselig  glødende  af  hævngerrig  Raseri, 
idet  den  vendte  sig  rundt  og  halvt  krybende  paa  Bagbe- 
nene samlede  sig  op  for  at  møde  det  voldsomme  Angreb. 
I  denne  Stilling  var  hele  dens  uhyre  Styrke  i  fuldstændig 
Ligevægt,  parat  til  Brug  i  enhver  Retning.  Hvis  Elsdyret 
havde  angrebet  en  Rival  af  sin  egen  Art,  vilde  den  have 
stormet  løs  med  Takkerne  fældede,  men  imod  alle  andre 
Fjender  var  dens  mægtige  Hove,  der  var  saa  skarpe 
som  Flint,  de  Vaaben,  den  stolede  paa.  Da  den  naaede 
sin  skummelt  ventende  Modstander,  rejste  den  sig  paa 
Bagbenene  optaarnet  som  en  sort  Klippe,  der  var  i  Færd 
med  at  falde  og  knuse,  hvad  der  end  maatte  være  i 
Vejen  for  den.  Som  Rambukke  slog  dens  Forhove  ned, 
den  ene  tæt  efter  den  anden. 

Bjørnen  snoede  sig  tilside  saa  let  som  en  Ilder  og  und- 
gik, men  kun  med  en  Haandsbredde  det  ødelæggende  Slag. 
Idet  den  drejede,  anbragte  den  med  sin  bevæbnede  For- 
lab et  frygteligt  svingende  Slag  paa  sin  Angribers  Skulder. 

Det  var  et  ordentlig  Dask.  En  almindelig  Elgtyr  vilde 
være  faldet  til  Jorden  med  splintret  Skulderblad.  Men 
denne  store  Tyr  vaklede  blot  og  stod  et  Øjeblik  forbavset 
stille.  Saa  slængte  den  sig  rundt  og  sprang  paa  Bjørnen 
med  et  Slags  hæst  Skrig  og  Øjnene  lynende  i  reneste 
Galskab.  Den  hverken  rejste  sig  for  at  slaa,  eller  sæn- 
kede Takkerne  for  at  stange,  men  syntes  besluttet  paa 
som  en  gal  Hest  at  flaa  sin  Fjende  med  Tænderne.  Ved 
Synet  af  et  saa  uimodstaaeligt  Raseri  greb  Crimmins 
uvilkaarlig  fastere  om  Grenen  og  mumlede:  „Det  er  in- 
gen Elg!  Det  er  en  Men  før  han  kunde  fuldende 

sin  Bemærkning,  standsede  han  i  Forbavselse.  Ude  af 
Stand  til  med  al  sin  Styrke  og  Vægt  at  modstaa  Stødet  af 
dette  direkte  og  utrolig  hurtige  Angreb,  blev  Bjørnen 
rullet  over  Ende  ned  af  Breddens  svage  Skraaning.  I 
samme  Øjeblik  faldt  Elgen,  som  var  blind  af  Raseri  og 
ikke  kunde  standse,  over  en  Træstamme,  der  laa  skjult 
i  Buskene,  og  trimlede  paa  Hovedet  rundt. 

Kuet  til  det  yderste  ved  sit  Nederlags  overvældende 
Fuldstændighed,  kom  Bjørnen  atter  paa  Benene  før  Sejr- 
herren og  jog  som  en  skræmt  Rotte  afsted  efter  et  Til- 
flugtssted. Den  sprang  efter  det  nærmeste  Træ,  og  det 
nærmeste  Træ  var  til  Crimmins'  Forfærdelse  Crimmins' 
eget.  Den  overraskede  Fører  svang  sig  hastigt  op  til  en 
højere  Gren,  der  strakte  sig  helt  ud  over  Vandet. 

Før  de.n  store  Tyr  kunde  komme  paa  Benene,  havde 
Flygtningen  faaet  et  godt  Forspring,  men  hvor  fortvivlet 
hurtig  den  end  var,  saa  var  Skæbnen,  som  tordnede 
bag  den,  dog  hurtigere  og  fangede  den,  netop  som  den 
var  ved  at  klatre  op  i  Træet.  De  uforsonlige  Takker 
pløjede  uden  Barmhjertighed  dens  Bagdel,  til  den  hvinede 
af  Skræk  og  Smerte,  dens  krampagtige  Klatren  løftede 
den  i  næste  Sekund  udenfor  Straffens  Rækkevidde,  men 

øjeblikkelig  rejste  den  store  Tyr  sig  paa  Bagbenene  og 
slog  den  atter  og  atter  med  sine  frygtelige  Hove,  der  næ- 
sten knuste  Offerets  lemlæstede  Bagben.  Bjørnen  skraa- 
lede  paany,  men  beholdt  sit  fortvivlede  Tag,  og  trak  sig 
endelig,  ynkeligt  klynkende,  op  i  en  sikker  Højde,  mens 
Sejrherren  rasede  underneden. 

I  samme  Nu  fik  Bjørnen  Øje  paa  Crimmins,  som  stir- 
rede stift  paa  den.  For  det  skrækslagne  Dyr  var  det  en 
ny  Fare,  der  truede  den.  Med  et  forskrækket  Blik  krav- 
lede den  ud  paa  en  anden  Gren  saa  langt  denne  kunde 
bære,  og  der  klamrede  den  sig  fast,  forslaaet  og  skælvende 
som  et  straffet  Barn,  og  saa  fra  Elgen  til  Manden,  som 
om  den  frygtede,  at  de  begge  to  tilsammen  vilde  springe 
løs  paa  den. 

Men  Crimmins'  Medfølelse  var  nu  udelukkende  hos 
hans  Medfange,  den  ulykkelige  Bjørn,  og  han  saa 
ned  paa  den  overmodige  Tyran  med  et  oprigtigt  Ønske 
om  at  ydmyge  dens  Stolthed  med  en  Riffelkugle.  Men 
dertil  var  han  en  altfor  fornuftig  Fører.  Han  nøjedes 
med  at  klatre  en  lille  Smule  lavere,  indtil  han  henledte 
Kæmpens  Opmærksomhed  paa  sig,  og  lod  saa  en  halv 
Haandfuld  tør  og  pulveriseret  Tobak  falde  lige  i  dens 
røde,  snøftende  Næsebor. 

Det  blev  gjort  med  en  smuk  Akkuratesse,  netop  som 
Kæmpen  trak  Vejret.  Den  fik  fuld  Gavn  af  den  skarpe 
Dosis,  og  den  Slags  ubetydelige  Genstande  som  Bjørn  og 
Menneske  blev  øjeblikkelig  glemt  i  det  Anfald,  der  greb 
den.  Det  var  som  om  dens  brølende  Nysen  vilde  søn- 
derrive dens  mægtige  Krop. 

Den  stod  næsten  paa  Hovedet  og  begravede  sin  Snude 
i  de  vaade  nedfaldne  Blade  mens  den  anstrengte  sig  for 
at  faa  Pulveret,  der  var  ved  at  tage  Vejret  fra  den,  ud  af 
sine  Næsebor.  Crimmins  lo,  saa  han  var  ved  at  falde  ned 

af  Træet,  og  Bjørnen  glemte  at  klynke,  mens  den  i 
skrækslagen  Forvirring  stirrede  ned.  Omsider  stak  Elgen 
Mulen  i  Vejret  og  begyndte  at  gaa  blindt  baglænds  over 
Sten  og  Buske.  Pladask  faldt  den  ned  i  fire-fem  Fod  is- 
koldt Vand.  Chock'et  syntes  at  give  den  en  Ide.  Den 
dukkede  Hovedet  under  og  begyndte  at  vælte  sig  og 
snøfte  og  lave  et  saa  vidunderligt  Halløj,  at  alle  Søens 
Bredder  gav  Genlyd  deraf.  Endelig  sprang  den  op  igen 
og  strøg  ind  gennem  Skoven,  som  om  en  Million  Hvep- 
se var  om  Ørene  paa  den. 

Udmattet  af  Latter  klatrede  Crimmins  ned  fra  sit  Til- 
flugtssted, viftede  et  elskværdigt  Farvel  til  den  forstene- 
de Bjørn  og  genoptog  Vejen  til  Nipisiguit. 


II 

I  de  næste  to  Aar  vedblev  Rygtet  om  den  store  Elg 
at  vokse,  tilsat  forskellige  Vidunderligheder  og  Overdri- 
velser, indtil  det  næsten  antog  Omfanget  af  en  Myte, 
Sportsmænd  kom  fra  hele  Verden  i  Haab  om  at  ned- 
lægge disse  eksempelløse  Takker.  De  skød  Elsdyr,  Cari- 
bou-Hjorte,  Dyr  og  Bjørne  og  rejste  bort  kun  skuffede 
i  en  Henseende.  Men  tilsidst  begyndte  de  at  sværge  paa, 
at  Kæmpen  var  en  simpel  Opdigteise  af  New- Brunswick 
Førerne  med  det  Formaal  at  lokke  Jægerne.  Førerne  be- 
gyndte derfor  at  tænke  over,  om  det  ikke  var  paa  Tiden 
at  komme  frem  med  Beviserne.  Selv  Onkel  Adam  var 
naaet  til  det  Syn  paa  Tingene,  da  der  pludselig  kom 
Ordre  fra  Kronland-Departementet  i  Fredericton,  at  den 
navnkundige  Elg  ikke  maatte  falde  for  nogen  Riffel.  Der 
var  bleven  udstedt  en  særlig  Tilladelse  til  dens  Tilfange- 
tagelse og  Udførelse  af  Landet,  saa  den  kunde  blive  en 

Pryd  for  en  berømt  zoologisk  Have,  og  en  levende  Kund- 
gørelse om,  hvad  New-Brunswick  Skovene  var  i  Stand 
til  at  frembringe. 

Den  Tanke  at  fange  Saugamauks  Hersker  levende 
syntes  at  more  Førerne  og  i  Særdeleshed  Crimmins,  men 
Onkel  Adam,  hvis  kolossale  Bygning  og  kæmpemæssige 
Styrke  gjorde  ham  særlig  medfølende  med  den  store  Elg- 
tyr, erklærede  at  dette  kunde  og  skulde  blive  gjort,  for 
han  vilde  gøre  det.  Efter  dette  forsvandt  Tvivlen,  selv 
af  Charley  Crimmins'  Smil,  og  han  gav  den  almindelige 
Mening  Ord,  da  han  sagde: 

—  Onkel  Adam  er  ikke  den  Mand,  som  gaber  over 
mere  end  han  kan  orke! 

Men  Onkel  Adam  havde  ingen  Hast.  Han  havde  en 
saadan  Respekt  for  sin  Modstander,  at  han  ikke  vilde 
tabe  et  eneste  Point  i  den  tilstundende  Kamp.  Han  ven- 
tede til  Parringstiden  og  Jagtsæsonen  forlængst  var  forbi, 
og  den  store  Tyrs  Stolthed  og  Heftighed  var  noget  køl- 
net. Han  ventede  endog  med  den  afgørende  Dag  til  hen- 
imod  Midvinter,  da  de  kæmpemæssige  Takker  løsnedes 
ved  Rødderne  og  faldt  af  ved  Berøringen  med  den  før- 
ste lette  Gren,  de  stødte  imod.  Den  kloge  gamle  Skov- 
mand vidste,  at  Kongen  til  den  Tid  vilde  være  mindst 
overmodig.  Saa  vilde  ogsaa  den  nordlige  Sne  ligge  dyb 
og  hindrende  paa  alle  Oplands-Skrænterne,  hvor  Elsdy- 
rene holdt  af  at  græsse. 

Henimod  Midten  af  Februar  kom  der  Besked  til  On- 
kel Adam,  at  Kongen  havde  „hegnet  op",  som  det  kal- 
des, paa  den  sydlige  Skrænt  af  Old  Saugamauk,  med 
tre  Køer  og  deres  Kalve  fra  det  foregaaende  Foraar 
under  sin  Beskyttelse.  Dette  betød,  at  den,  naar  Sneen 
var  blevet  for  dyb  til  at  tillade  den  lille  Hjord  at  strejfe 
om  efter  Forgodtbefindende,  havde  valgt  en  beskyttet 

Plads,  hvor  Birkene,  Poplerne  og  dens  Yndlingsføde, 
Kirsebærtræerne,  var  til  Stede  i  Overflod,  og  der  havde 
tiltrampet  en  Labyrinth  af  dybe  Stier,  som  førte  til  alle 
de  udsøgte  Fodersteder  —  det  hele  omringet  af  gammel 
Fyrreskov,  saa  tæt,  at  den  kunde  give  Ly  for  de  stær- 
keste Storme.  Det  var  det  Budskab,  den  kloge  gamle 
Skovmand  havde  ventet  paa.  Med  tre  af  sine  Folk,  et 
Par  Heste,  en  Tømmerslæde,  Økser  og  et  ubegrænset 
Forraad  af  Reb,  tog  han  af  Sted  for  at  fange  Kongen. 

Det  var  en  stille,  klar  Morgen,  saa  kold,  at  de  store 
Træer  knagede  gennemtrængende  under  den  stærke 
Frosts  Tag.  Mændene  tog  afsted  paa  Snesko  og  efterlod 
Forspandet  skjult  i  en  Tykning  ved  Udkanten  af  en  Tøm- 
mervej en  tre— fire  hundrede  Alen  fra  „Elsdyrgaarden." 
Solen  glitrede  skarpt  paa  de  lange,  hvide  Alleer,  som 
paa  Lykke  og  Fromme  førte  i  alle  mulige  Retninger 
gennem  Skoven.  Sneen,  der  i  Maaneder  uforstyrret  hav- 
de samlet  sig,  var  ophobet  i  mærkelige  Former  over 
skjulte  Buske,  Stubbe  og  Klipper.  Sneskoenes  Fodtrin 
gav  en  hemmeligt  klagende  Lyd,  naar  de  rytmisk  brød 
den  sprøde  Overflade. 

Den  store  Elg,  som  laa  med  Resten  af  Hjorden  i  de- 
res dunkle  Skjul,  fangede  fjernt  fra  gennem  Stilheden 
den  varslende  Lyd.  Den  kom  paa  Benene,  mens  Hjor- 
den ængstelig  iagttog  den  og  afventede  dens  Kendelse 
om,  hvorvidt  den  mærkelige  Lyd  betød  Fare  eller  ikke. 

Af  letforstaaelige  Grunde  kendte  den  mægtige  Tyr 
kun  lidet  til  Mennesket,  og  det  lidet  var  ikke  af  en  Na- 
tur, som  indgød  nogen  større  Respekt.  Ikke  desmindre 
blev  den  paa  denne  Aarstid,  da  dens  Blod  var  kølnet 
og  dens  høje  Pande  berøvet  sin  Prydelse  og  sit  Forsvar, 
grebet  af  en  uforklarlig  Ængstelse.  Trods  alt  følte  den 
ubestemt,  at  der  var  en  ukendt  Trusel  ved  Mennesket, 

Og  dens  Øren  fortalte  den,  at  der  nærmede  sig  adskil- 
lige. For  nogle  Maaneder  siden  vilde  den  have  stampet 
med  sine  uhyre  Klove,  flænget  i  Buskene  med  sine 
uhyre  Takker  og  stormet  frem  for  at  revse  de  Indtræn- 
gende. Men  nu  snuste  den  mod  den  skarpe  Luft,  snøf- 
tede uroligt,  lod  de  store  Øren  falde  og  førte  et  hurtigt, 
men  værdigt  Tilbagetog  ned  ad  en  af  Labyrintens  brede 
Gange. 

Det  var  netop,  hvad  Onkel  Adam  havde  beregnet. 
Hans  Hensigt  var  at  tvinge  Hjorden  ud  af  Labyrinten, 
hvor  den  kunde  bevæge  sig  hurtigt,  og  drive  den  tum- 
lende gennem  den  dybe,  bløde  Sne,  som  vilde  udmatte 
den,  før  den  var  kommen  en  halv  Mil  bort.  Han  spred- 
te sine  Mænd,  saa  de  beherskede  alle  de  Stier,  ad  hvil- 
ke Flygtningene  kunde  vende  tilbage,  og  forfulgte  saa 
Flokken  i  Løb.  Og  han  ledsagede  Forfølgelsen  med  en 
Staahej  af  Raab  og  Skrig  og  Latter,  som  skulde  ryste 
hans  Modstanders  Hjerte  med  Frygt  for  det  Ukendte. 
Onkel  Adam,  der  var  vis  i  al  Skovkyndighed,  vidste,  at 
den  menneskelige  Latter  for  de  vilde  Dyr  er  en  af  de 
rædselsfuldeste  Lyde,  fordi  den  synes  saa  ørkesløs  og 
uforklarlig. 

Paa  andre  Tider  vilde  den  store  Tyr  blot  være  bleven 
rasende  ved  denne  brølende  Støj  og  have  taget  sin 
Hævn,  men  nu  trak  den  sig  tilbage  til  det  fjerneste 
Hjørne  af  sin  Labyrint.  Fra  dette  Sted  udgik  der  kun  to 
Veje  og  ad  dem  begge  kom  Larmen  nærmere  ind  paa 
den.  Over  Kanten  af  Sneen,  som  gik  den  næsten  til 
Brystet,  og  som  var  dyb  nok  til  at  skjule  Kalvene,  og  i 
Virkeligheden  haabløs  dyb  at  vove  sig  igennem  for  andre 
end  den  selv,  sendte  den  et  længselsfuldt  Blik  mod  Ceder- 
sumpenes Skjul  i  Dalen,  hvor  den  troede,  den  kunde 
spotte  alle  Forfølgerne.   Saa  kom  dens  Mod,  men  uden 

dens  Foraars- Kampiver,  tilbage  til  den.  Hjorden  var 
dens  Bekymring.  Den  samlede  Køerne  og  Kalvene  mel- 
lem sig  og  Sneen  og  vendte  sig  for  at  møde  sine  Forføl- 
gere, som  løbende  og  raabende  kom  frem  mellem  Træ- 
erne. 

Da  Onkel  Adam  saa,  at  Kongen  var  i  Færd  med  at 
hævde  sin  kongelige  Anseelse  og  kæmpe  hellere  end  at 
lade  sig  drive  ud  i  den  dybe  Sne,  førte  han  Fremryk- 
ningen mere  forsigtig,  indtil  hans  Styrke  var  i  omtrent 
tredive  Skridts  Afstand  fra  den  sammenstimlede  Hjord. 
Her  standsede  han,  da  Hjordens  Fører  begyndte  at 
stampe  ildevarslende  med  sine  store,  klaprende  Klove 
og  det  rødtskinnende  Glimt  i  dens  Øjne  viste,  at  den 
kunde  angribe  hvert  Øjeblik. 

Den  angreb  imidlertid  ikke,  fordi  dens  Opmærksom- 
hed blev  afledt  af  Mændenes  mærkelige  Optræden,  idet 
de  standsede  deres  Raab  og  begyndte  at  hugge  Træerne 
ned.  Det  forbavsede  den  at  se  de  glimtende  Økser  hug- 
ge vildt  i  de  store  Træstammer  og  sende  de  hvide 
Spaaner  flyvende  bort.  Hele  Hjorden  iagttog  dem  med 
store  Øjne,  nysgerrige  og  ængstelige,  indtil  pludselig  et 
Træ  væltede  om,  strøg  over  den  haarde,  blaa  Himmel 
og  faldt  med  et  bragende  Spektakel  tværs  over  den  ene 
af  Stierne.  Køerne  og  Kalvene  sprang  vildt  ud  i  Sneen, 
men  Kongen  holdt  Stand  og  gryntede  vredt,  skønt  dens 
Øjne  var  opspærrede  af  Forbavselse. 

Et  Øjeblik  efter  faldt  endnu  et  svært  grenet  og  tungt 
Træ  tværs  over  den  anden  Sti.  To  til  fulgte  efter,  og 
Hjorden  var  afskaaret  fra  Tilbagetog.  Med  sine  lange 
Skridt  og  sin  kolossale  Styrke  kunde  den  kæmpemæssige 
Tyr  naturligvis  have  sprængt  sig  Vej  over  Barrieren. 
Men  de  andre  maatte,  for  at  naa  „Gaarden"s  sikre  La- 
byrint, gøre  en  Omvej  gennem  den  dybe  Sne. 

Skønt  Herskeren  nu  var  sat  godt  op  i  et  Hjørne, 
brød  Onkel  Adam  sin  Hjerne  med,  hvad  han  derefter 
skulde  gøre.  1  Ventetiden  fældede  han  nogle  flere  Træer 
og  lod  det  sidste  falde  saa  nær,  at  Hjorden  var  nødt  til 
at  trække  sig  tilbage  for  at  undgaa  at  blive  ramt  af  den 
faldende  Top.  Dette  var  omsider  for  meget  for  Kongen, 
som  aldrig  før  havde  kendt,  hvad  det  var  at  blive  trængt 
tilbage.  Mens  dens  Følge  sprang  bort  i  Rædsel  og  blev 
hjælpeløst  begravet,  før  det  var  naaet  en  halv  Snes  Alen 
bort,  skraalede  den  af  Raseri  og  sprang  ind  paa  sine 
Plageaander.  Skønt  Sneen  naaede  dem  til  Brystet,  var 
Kæmpens  Styrke  og  Hurtighed  saa  stor,  at  Skovmæn- 
dene fuldstændig  overraskedes  og  Onkel  Adam,  som  var 
længst  fremme,  næsten  blev  fanget.  Til  Trods  for  sin 
Tyngde  fik  han  vendt  og  sprang  bort  med  en  vild  Kats 
Adræthed,  men  hvis  hans  Snesko  havde  hindret  ham 
blot  et  halvt  Sekund,  vilde  han  være  bleven  slaaet  ned 
og  traadt  til  Gele  i  enTaage  af  Sne.  Da  de  andre  Skov- 
mænd saa  den  overhængende  Fare,  han  var  i,  tog  de 
til  Riflerne,  men  skønt  Onkel  Adam  for  Øjeblikket  hav- 
de yderst  travlt,  opdagede  han  dem  med  et  Sideblik, 
mens  han  løb,  og  beordrede  dem  til  ikke  at  skyde. 
Han  vidste,  hvad  han  var  i  Færd  med,  og  følte  sig 
ganske  sikker  paa  sig  selv,  skønt  Fjenden  snøftede  lige 
i  Hælene  paa  ham. 

Omtrent  tredive— fyrretyve  Alen  var  Tyren  i  Stand  til 
at  holde  sin  næsten  utrolige  Fart.  Saa  begyndte  Sneens 
ubønhørlige  Modstand  at  gøre  sig  gældende  selv  paa 
saadanne  Muskler,  som  dens,  og  dens  Fart  sagtnede. 
Men  dens  Raseri  viste  intet  Tegn  paa  Afkøling.  Da  On- 
kel Adam  var  meget  imødekommende,  sagtnede  han  sin 
egen  Fart  tilsvarende,  for  at  Forfølgeren  ikke  skulde 
tabe  Modet.   Og  Jagten  gik  videre.    Men  den  gik  lang- 

sommere  og  langsommere,  indtil  den  omsider  standsede 
med  Onkel  Adam  stadig  omtrent  seks  Fod  foran  den 
store  Elg,  der  endnu  var  blind  af  Galskab,  men  altfor 
udmattet  til  at  gaa  et  Skridt  videre.  Da  lo  Onkel  Adam 
hjerteligt  og  raabte  paa  Rebene.  Der  var  selvfølgelig  no- 
gen Sparken  og  rasende  Pusten  og  vild  Snøften,  men 
Skovmændene  var  kyndige  og  taalmodige,  og  Old  Sauga- 
mauks  Konge  blev  overvundet.  Lidt  efter  laa  den  paa 
Siden  sammenbundet  saa  sikkert  og  hjælpeløst  som  et 
Indianerbarn  i  dets  Bærevugge  af  Birkebark.  Der  var 
intet  andet  tilbage  af  dens  Kongeværdighed  end  en  trod- 
sig kongelig  Snøften,  som  dens  Erobrere  ikke  ofrede 
det  ringeste  Gensvar.  Bundet  paa  den  store  Tømmer- 
slæde og  trukket  af  de  taalmodige  Heste,  som  den  for- 
agtede, blev  den  ført  ind  til  Nybygden. 


III 

Efter  denne  Vanære  var  Kongen  i  nogle  Dage  ydmyg 
af  Fortvivlelsens  mørke  Følesløshed.  Livet  blev  for  den 
en  Række  af  bedøvende  Chock  og  brølende  Forandring. 
Den  blev  sat  ind  i  mærkelige  Kassefængsler,  som  straks 
begyndte  at  styrte  rasende  gennem  Verden  med  en 
tordnende  Lyd.  Gennem  Revnerne  i  Kassen  kunde  den 
se  Træer  og  Marker  og  Bjerge  fare  forbi  i  vanvittig 
Flugt.  Den  blev  taget  ud  af  Kassen,  og  mumlende 
Mængder  stirrede  paa  den,  indtil  den  sorte  Manke  langs 
dens  Hals  begyndte  at  rejse  sig  i  noget  af  dens  gamle 
Vrede.  Saa  drev  en  eller  anden  Mængden  bort,  og  den 
sank  tilbage  i  sin  Sløvhed.  Den  vidste  ikke,  hvad  den 
hadede  mest,  de  brølende  Kasser,  de  flygtende  Landska- 
ber eller  de  gabende  Mængder.  Omsider  kom  den  til  en 

Vildmarkens  Adel.  9 

larmende  Plads,  hvor  der  ikke  var  Trær,  men  hvad 
der  for  den  lignede  uhyre  høje,  nøgne  Klipper,  røde, 
grønne,  gule  og  brune,  fulde  af  Huller,  hvorfra  Menne- 
sker sværmede  ud.  Disse  frygtelige  Klipper  løb  i  ende- 
løse Rækker,  og  gennem  dem  kom  den  tilsidt  til  en  stor 
Mark  med  tynde,  spredte  Træer.  Der  var  ingen  Ensom- 
hed i  den,  intet  dybt,  mørkt,  skygget  Granskjul  at  lægge 
sig  ned  i;  men  der  var  grønt  og  der  var  rummeligt,  og 
der  var  mer  eller  mindre  roligt.  Da  den  saa  blev  slup- 
pet løs  i  den,  var  den  næsten  glad.  Den  løftede  Hove- 
det, og  et  Glimt  af  det  gamle  Overmod  vendte  tilbage  i 
dens  Øjne.  Gennem  de  udspilede  Næsebor  drak  den 
den  friske  Luft,  indtil  dens  store  Lunger  gennemrisledes 
med  næsten  glemt  Liv. 

Mændene,  som  havde  bragt  den  til  Parken,  —  denne 
triste  Hede,  som  den  vilde  have  kaldt  den,  om  den 
havde  haft  Evne  til  at  tænke  i  den  menneskelige  Tales 
Udtryk,  denne  Plads,  der  var  mere  passende  for  en  nøj- 
som Caribou- Hjort  end  for  en  Dybskovs  Omstrejfer  som 
den  selv  —  disse  Mænd  stod  og  iagttog  den  nysgerrigt, 
efter  at  de  havde  løst  den  af  dens  Baand.  I  nogle  faa 
Minutter  glemte  den,  hvad  der  angik  dem.  Saa  faldt  dens 
Øjne  paa  dem,  og  langsomt  svulmede  Vreden  i  dens 
Aarer,  mens  den  betragtede  dem.  Langsomt  begyndte 
den  at  genindtage  sin  Kongeværdighed.  Dens  Øjne  un- 
dergik en  mærkelig  Forandring,  og  en  voldsom  og  frygt- 
løs Ild  flammede  dybt  inde  i  dem.  Dens  Manke  begyndte 
at  rejse  sig. 

—  Det  er  paa  Tide  for  os  at  komme  ud  herfra.  Den 
Tyr  begynder  at  komme  i  Tanker  om,  at  den  har  et 
gammelt  Regnskab  at  gøre  op!  bemærkede  Direktøren 
koldblodigt  til  Overvogteren  og  hans  Assistenter,  hvor- 
paa  de  alle  med  en  ligegyldig  Mine  gik  baglænds  hen- 

imod  den  store  Port,  som  stod  aaben  for  at  modtage 
dem.  Netop  som  de  naaede  Porten,  strømmede  den  gam- 
le Ild  og  Vrede  tilbage  i  den  Forvistes  Aarer,  men  syv- 
fold hedere  paa  Grund  af  de  Skændsler,  den  havde  gen- 
nemgaaet.  Med  et  hæst  skrigende  Brøl,  som  man  aldrig 
havde  hørt  Mage  til  paa  disse  beskyttede  Enemærker, 
sprang  den  løs  paa  sine  Fangevogtere.  Men  de  slap  væ- 
vert gennem  Leddet  og  lod  de  svære  Stænger  falde  i 
deres  Leje. 

Det  var  i  sidste  Øjeblik.  I  næste  Sekund  kastede 
Kongen  sig  med  hele  sin  Vægt  mod  Indhegningen.  Det 
svære  Jærnværk  og  Felterne  paa  begge  Sider  af  Stolper- 
ne klirrede,  knagede,  ja  gav  endogsaa  en  Brøkdel  af  en 
Tomme  efter  for  Stødet.  Men  i  Tilbageslaget  kastede  det 
Angriberen  voldsomt  tilbage.  Forvildet  stirrede  den  paa 
Forhindringen,  der  var  saa  spinkel  af  Udseende,  men 
dog  stærk  nok  til  at  hindre  den  i  dens  Hævn.  Forstyrret 
og  pint  af  Smerte  trak  den  sig  hovmodigt  tilbage  for  at 
udforske  sit  nye  Domæne.  Direktøren  saa  efter  den  og 
nikkede  med  inderlig  Tilfredshed  i 

—  De  Fyre  deroppe  i  New  Brunswick  har  ikke  løjet, 
sagde  han. 

—  Den  er  sikkert  et  Kronvidne!  samtykkede  Over- 
vogteren hjerteligt.  Naar  dens  nye  Takker  gror  ud,  tæn- 
ker jeg  vi  bliver  nødt  til  at  udvide  Parken. 

Den  store  Forviste  fandt  sin  nye  Residens  interessant 
at  undersøge  og  begyndte  at  glemme  sin  Forbitrelse. 

Der  var  intet  lønligt  Skjul,  alle  Træerne  var  bladløse 
paa  denne  Aarstid,  og  der  var  ingen  tæt  Fyrre-  eller 
Grantykning,  den  kunde  trække  sig  tilbage  i,  og  hvorfra 
den  uset  kunde  se  ud  paa  det  fremmede  Landskab.  Men 
der  var  ganske  vist  svære  Kampesten,  bag  hvilke  den 
kunde  ligge  i  Skjul,  og  i  Hullerne  var  der  Isflager  og 

en  Smule  tynd  Sne,  hvis  kølige  Berøring  hjalp  den  til 
at  føle  sig  en  Smule  hjemme.  I  det  fjerne  fik  den  Øje 
paa  en  Strækning  af  de  høje,  firkantede  Klipper,  hvori 
Menneskene  boede,  og  da  den  hadede  dem  inderligt, 
vendte  den  om  og  skyndte  sig  i  den  modsatte  Retning 
over  en  lille  Højde  og  tværs  over  en  lille  Dal,  indtil  den 
pludselig  mellem  Træerne  naaede  hen  til  en  mærkelig 
Forhindring  af  noget  masket  Stof,  ligesom  et  kæmpemæs- 
sigt Spindelvæv.  Gennem  Maskerne  kunde  den  tydelig 
se  Landet  paa  den  anden  Side,  og  det  saa  ud  til  at  være 
netop  det  Land,  den  ønskede,  mere  skovbevokset  og  ind- 
bydende end  det,  den  var  kommet  igennem. 

Mistænksom  stødte  den  til  den  flettede  Forhindring, 
som  til  dens  Overraskelse  dog  ikke  gav  efter.  Den 
stirrede  harmfuld  paa  Hegnet.  Hvor  urimeligt,  at  en 
saa  skrøbelig  Tingest  vovede  at  forbyde  den  at  passere! 

Endnu  stejlere  kastede  den  sig  paany  imod  det,  men 
blev  ligesaa  stejh  nægtet  Adgang.  Det  hede  Blod  gik 
den  til  Hovedet  og  den  røg  paa  med  al  sin  Kraft.  Det 
uigennemtrængelige  men  elastiske  Net  gav  en  Smule 
efter  og  sprang  saa  tilbage  med  en  Voldsomhed,  som 
kastede  den  fuldstændig  omkuld.  Den  tumlede  om  med 
et  højt  Brøl  og  blev  et  Øjeblik  modløst  liggende,  kom 
saa  paa  Benene  og  stirrede  raadvild  paa  sin  ubegribelige 
Modstander.  Den  modtog  saa  mange  mærkelige  Lek- 
tioner, at  det  var  vanskeligt  straks  at  opfatte  dem  alle. 

Den  følgende  Morgen,  mens  den  var  ved  at  holde 
Maaltid  paa  en  Bunke  Pil-  og  Poppelkviste,  som  den 
elskede,  og  som  ligesom  ved  Hekseri  var  kommen  til- 
syne tæt  ved  den  mystiske  Barriere,  saa  den  omtrent 
et  hundrede  Alen  borte  nogle  Mænd  aabne  en  Del  af 
Barrieren.  Den  glemte  at  harmes  over  denne  Indtrængen 
paa  dens  Omraade  og  iagttog  dem  nysgerrigt.  Straks 


132 


HEDEPARKENS  MONARK 


efter  fulgte  en  lille  Hjord  af  dens  egen  Slægt,  der  øjen- 
synlig var  ganske  ligegyldig  overfor  Mændene,  efter  dem 
ind  i  Indhegningen.  Den  var  ikke  overrasket  over  deres 
Komme,  for  dens  Næse  havde  allerede  fortalt  den,  at 
der  maatte  være  Elsdyr  i  Nærheden.  Men  den  var 
overrasket  over  at  se  dem  paa  venskabelig  Fod  med 
Mennesker. 

I  Hjorden  var  der  adskillige  Køer  med  nogle  klod- 
sede Kalve;  og  med  lange  Pasgangsskridt  løb  Kongen 
fornøjet  hen  for  at  møde  dem  og  tage  dem  under  sin 
naadige  Beskyttelse.  Men  straks  efter  fik  den  Øje  paa 
to  unge,  smukke  Tyre,  som  i  en  mere  værdig  Gangart 
fulgte  efter  Hjorden.  Kongen  standsede,  sænkede  sin 
mægtige  Forpart,  lagde  Ørene  tilbage  som  en  gal  Hingst 
og  fremgryntede  en  hæs  Advarsel.  Det  stive,  sorte 
Haar  langs  dens  Hals  rejste  sig  langsomt  og  stod  lige  i 
Vejret. 

De  to  unge  Tyre  stirrede  i  enfoldig  Forbavselse  paa 
denne  ærefrygtindgydende  Fremtoning.  Da  det  ikke  var 
i  Kamptiden,  var  de  ikke  skinsyge  og  følte  intet  andet 
end  en  kølig  Ligegyldighed  for  den  Fremmede.  Men 
som  den  kom  løbende  ned  ad  Marken,  var  dens  Hold- 
ning saa  truende,  dens  Skikkelse  saa  frygtelig,  at  de 
kunde  indse,  der  var  Uroligheder  i  Gære.  Det  var  mod 
alle  Traditioner,  at  de  skulde  tage  det  Besvær  at  kæmpe 
midt  om  Vinteren,  naar  de  ingen  Takker  havde.  Blodet 
løb  trægt  i  Aarene.  Ikkedesmindre  kunde  de  ikke  taale 
en  saadan  Forhaanelse,  da  de  var  i  deres  egen  Borg. 

Deres  Øjne  begyndte  at  gløde  i  Vrede,  og  med  nik- 
kende Hoveder  gik  de  frem  for  at  møde  den  uforskam- 
mede Fremmede.  Vogterne  trak  sig  overraskede  sam- 
men ved  Gærdet,  mens  en  af  dem  i  Huj  og  Hast  løb 
henimod  en  lille  Bygning,  der  stod  lidt  borte  mellem 

Træerne.  Da  Kongen  strøg  ned  imod  Hjorden,  større 
og  mørkere  end  nogen  Tyr,  de  før  havde  set,  trykkede 
Køerne  tilside  og  stod  stille  og  stirrede.  De  var  vel- 
fodrede og  for  Tiden  ligegyldige  for  alt  andet  i  deres 
beskyttede  Verden.  Men  en  Kamp  er  dog  en  Kamp,  og 
skulde  der  finde  en  Sted,  var  de  parat  til  at  være  Til- 
skuere. 

Desværre  for  Ejendomsretten,  naar  den  kommer  paa 
tværs  af  Magtens  Ret!  De  to  unge  Tyre  hørte  hjemme 
her,  de  var  i  deres  Ret,  og  deres  Mod  fejlede  ikke  noget. 
Men  da  den  sorte  Hvirvelvind  fra  OLd  Saugamauks 
Fæstning  faldt  over  dem,  saa  det  ud  til,  at  de  slet  ikke 
havde  nogen  Ret  mere. 

Side  om  Side  vendte  de  sig  mod  den  fremstormende 
Skæbne.  I  Sammenstødsøjeblikket  stejlede  de  og  slog 
vildt  med  deres  skarpe  Hove.  Men  den  mægtige  Frem- 
mede ulejligede  sig  ikke  med  saadanne  Detailler.  Den 
lod  sig  blot  falde  ind  paa  dem,  som  en  blind  men  ra- 
sende Kraft,  uimodstaaelig  som  et  faldende  Bjerg  og 
næsten  ligesaa  ulyksalig.  Som  et  Par  Kalve  gik  de  begge 
to  overende  og  rullede  langt  bort,  bedøvede  og  spræl- 
lende. 

Denne  Sejrs  Fuldstændighed,  der  over  al  Kritik  godt- 
gjorde dens  Førsterang,  burde  have  tilfredsstillet  Kongen, 
særlig  da  det  ikke  var  i  Parringstiden  og  der  ikke  kunde 
være  noget  Medbejlerspørgsmaal.  Men  dens  Hjerte  var 
bristefærdigt  af  Krænkelse,  og  dens  rasende  Hævntørst 
maatte  slukkes. 

Da  de  overvundne  Tyre  forsøgte  at  komme  paa  Be- 
nene, sprang  den  paa  den  nærmeste  og  traadte  den  ubarm- 
hjertigt ned  igen.  Imens  flygtede  den  anden  for  Livet, 
slaaet  af  skamløs  Rædsel.  Den  Forviste  forlod  da  sit 
Offer  og  tordnede  forfølgende  efter,  besluttet  paa  at  til- 

intetgøre  dem  begge.  Det  var  frygteligt  at  se  den  sorte 
Kæmpe  med  oprejst  Manke,  svulmende  Hals,  aabent  Gab 
og  Øjnene  glødende  af  uforsonligt  Raseri,  styrte  efter 
Flygtningen  i  sit  vældige  Trav. 

Men  netop  som  den  kun  var  et  Skridt  fra  Flygtningen, 
hændte  der  noget  mærkelig!  En  flyvende  Løkke  lagde 
sig  om  Forfølgerens  Hoved,  løb  læt  sammen,  slængte 
dens  Hals  til  Side  og  kastede  den  til  Jorden  med  en 
Voldsomhed,  som  fuldstændig  tog  Vejret  fra  den.  Mens 
dens  uhyre  Lunger  sukkede  og  gispede  efter  den  nød- 
vendige Luft,  fløj  andre  Løkker  op  om  dens  Ben,  og  før 
den  kunde  gøre  den  ringeste  Modstand,  var  den  endnu 
en  Gang  bundet  sammen  ligesom  af  Onkel  Adam  midt  i 
Saugamauks  Sne. 

I  denne  forsmædelige  Stilling,  med  Hjertet  bristefær- 
digt af  Skam  og  Afmagt,  blev  den  efterladt,  mens  dens 
to  slagne  Ofre  blev  lassoet  og  førte  bort.  Da  det  var 
tydeligt,  at  Kongen  ikke  vilde  taale  dem  i  sit  Konge- 
dømme, selv  som  lydige  Undersaatter,  blev  de  ført  bort 
til  et  mere  beskedent  Domæne,  thi  det  bedste  var  for- 
beholdt Kongen,  hvad  enten  den  fortjente  det  eller  ikke. 

Den  lænkede  Kæmpe  følte  sig  ikke  meget  majestætisk, 
som  den  laa  der  væltet  om  paa  Siden  og  stønnede.  Kø- 
erne kom  hen  og  gloede  paa  den  med  en  Slags  stilfær- 
dig Foragt,  indtil  dens  rasende  Snøften  og  den  ukuede 
Vildskab,  der  flammede  i  dens  Øjne,  fik  dem  til  ængste- 
ligt at  trække  sig  tilbage.  Saa  kom  Mændene,  der  havde 
kastet  den  omkuld,  tilbage.  De  slæbte  den  uden  Om- 
stændigheder hen  til  Leddet,  løste  dens  Baand  og  skyndte 
sig  forsigtigt  udenfor  Indhegningen,  før  den  kunde  komme 
paa  Fode.  Med  et  Brøl  hvivlede  den  rundt  og  mødte 
dem  med  et  saadant  Had  i  sine  Øjne,  at  de  troede  den 
endnu  en  Gang  vilde  kaste  sig  mod  Gitteret.    Men  den 

havde  faaet  sin  Lektion.  I  nogle  Øjeblikke  blev  den 
skælvende  staaende.  Saa  rystede  den  sig  voldsomt,  vendte 
om  og  spankede  afsted  henimod  Hjorden,  som  om  den 
endelig  anerkendte  en  Magt,  der  selv  for  den  var  for 
overvældende  at  udfordre. 

Samme  Aften  henimod  Solnedgang  blev  det  koldere. 
Skyerne  samlede  sig  tungt,  i  Luften  føltes  den  kommende 
Sne,  og  en  Storm,  der  rejste  sig  stødvis  begyndte  at  kom- 
me fra  Nord.  Da  den  ikke  saa  noget  Skjul  efter  sin  Smag 
førte  Kongen  sin  lille  Hjord  op  paa  Toppen  af  en  nøgen 
Højde,  hvor  den  kunde  se  sig  omkring  og  vælge  et  Læ. 
Men  Nordenstormen,  der  pirrede  dens  Næsebor,  gik 
den  til  Hjertet^  saa  den  glemte,  hvad  den  var  kommen 
for.  Den  stirrede  ud  gennem  det  fremmede  Tusmørke 
over  Mørkets  ukendte,  væltende  Masser,  indtil  den  tro- 
ede at  se  OJd  Saugamauks  nøgne  Top  løfte  sig  op  over 
Skovene,  indtil  den  troede  at  høre  Stormen  brøle  i 
Grantoppene,  og  de  visne  Grene  slaa  knagende  mod 
hinanden. 

I  nogen  Tid  trængte  Køerne  sig  tæt  sammen  om  dens 
massive  Flanker,  som  om  de  ventede  noget  nyt  af  dens 
uhyre  Styrke.  Men  eftersom  Stormen  steg,  kom  de  i 
Tanker  om  det  Ly,  Menneskene  havde  skaffet  dem,  og 
den  rigelige  Æde,  det  indeholdt.  En  efter  en  vendte  de 
og  marcherede  langsomt  ned  ad  Skraaningen  forbi  de 
utydelige  Trær  henimod  det  Hjørne,  hvor  de  vidste  der 
stod  et  Led  aabent,  og  derpaa  en  Dør  ind  til  et  varmt- 
lugtende  Skur. 

Kongen,  som  var  fortabt  i  sine  Drømme,  mærkede 
ikke  deres  Bortgang.  Men  da  den  pludselig  følte  sig  al- 
ene, studsede  den  og  saa  sig  om.  Den  sidste  Kalv  for- 
svandt netop  i  Hælene  paa  sin  Moder  gennem  det 
blæsende  Mørke.    Den  tøvede,  begyndte  at  følge  efter, 

men  standsede  saa  pludselig.  Lad  dem  gaa!  De  vilde 
sandsynligvis  vende  tilbage. 

Den  gik  atter  op  til  sin  Plads  paa  Højden.  Dér  stod 
den  med  højt  hævet  Hoved  og  inddrak  Kulden  gennem 
Næseborene,  mens  Vinternatten  tætnede  omkring  den; 
og  Stormen  fra  dens  eget  Nord  fusede  og  brølede  høj- 
tideligt i  dens  Ansigt. 


DEN  GRAA  HØVDING 


I 


HVORFOR  han  var  saa  meget  større  og  kraftigere  og 
mere  uforsonlig  vild  end  de  andre  Medlemmer  af 
den  graa  Spøgelseskare,  der  pludselig  var  kommen  til 
Syne  nordfra  for  at  beherske  deres  ensomme  og  spredte 
Rydninger,  vidste  Nybyggerne  i  Nedre  Quah-Davic  Da- 
\en  ikke.  De  iblandt  dem,  som  var  af  fransk  Nedstam- 
ning  og  fulde  af  den  gamle  Acadiske*)  Overtro,  forkla- 
rede det  simpelthen  ved  at  sige,  at  han  var  en  „loup- 
garou"  eller  Varulv  og  slog  sig  til  Ro  med  Umuligheden 
af  at  kæmpe  mod  et  Væsen  af  en  saa  overnaturlig  Ond- 
skab og  Magt.  Men  deres  engelsktalende  Kammerater, 
som  ikke  havde  saadanne  Traditioner  at  falde  tilbage 
paa,  var  mystificerede  og  vrede.  Den  almindelige  graa 
eller  „blakkede"  Ulv  østfra  kendte  de,  skønt  den  var  saa 
sjælden  syd  for  Labrador,  at  faa  af  dem  nogensinde 
havde  set  en.  De  lod  dem  allesammen  ligegyldigt  gaa 
under  Betegnelsen  „Utøj". 

Men  denne  uforklarlige  graa  Røver  var  større  end  to 
af  den  Slags  Ulve,  og  han  var  voldsommere  og  mere 
frygtesløs  end  ti  tilsammen.  Skønt  den  Flok,  han  førte, 
ikke  talte  mere  end  et  halvt  Dusin  Stykker,  gjorde  han 


*)  Acadia  var  de  franske  Indvandreres  oprindelige  Navn  for  Canada. 

den  respekteret  og  frygtet  gennem  hele  den  vilde  Quah- 
Davic-Dal.  For  at  gøre  Sagen  endnu  værre,  var  denne 
langflankede,  langkæbede  Marodør  ikke  mindre  listig, 
end  han  var  voldsom.  Naar  Nybyggerne,  for  at  hævne 
sig  for  de  Faar,  Svin  og  Køer,  hans  Slæng  havde  slagtet, 
tog  ud  for  at  jage  ham  med  Bøsser  og  Hunde,  syntes 
det  som  var  der  overhovedet  ingen  Ulv  i  Landet.  Ikke 
destomindre  var  det  næsten  sikkert,  at  der  enten  den  samme 
Nat  eller  den  næste  vilde  forsvinde  en  eller  flere  af  de 
Hunde,  som  havde  været  mest  ivrige  ijagten.  Med  Hen- 
syn til  Fælder  og  giftigt  Kød  viste  det  sig  ligesaa  for- 
gæves. Det  blev  ganske  vist  altid  besøgt  af  Flokken  paa 
et  eller  andet  uventet  eller  ubestemmeligt  Tidspunkt, 
men  blev  altid  behandlet  med  en  foragtelig  Haan,  der 
udentvivl  ogsaa  var  alt,  hvad  saa'Qanne  klodsede  Frem- 
gangsmaader  fortjente.  Imidlertid  vedblev  Røverierne,  og 
Børnene  holdtes  nær  ved  Husene  om  Aftenen,  mens 
gamle,  skarpøjede  Skovmænd  bevæbnede  og  aarvaagne 
gik  langs  de  ensomme  Veje.  De  franske  Habitants*) 
korsede  sig,  Angelsachserne  bandede  deres  Uheld,  og 
ingen  opklarede  Mysteriet. 

Men  som  den  unge  Skolemester  ved  Burnt  Brook 
Korsvejene,  Arthur  Kane,  efter  alt  begyndte  at  formode, 
var  Løsningen  ganske  simpel.  En  heldig  Guldgraver,  som 
var  vendt  tilbage  fra  Klondyke,  havde  medbragt  ikke 
alene  Guld  og  Appetit,  men  ogsaa  en  slunken,  uforson- 
lig, utæmmelig  Hvalp  af  de  Ulve,  der  jager  gennem  de 
nordlige  Skovstrøg.  Hvalpen  havde  gnavet  sig  Vej  til 
Friheden.  Den  havde  fundet,  bekæmpet,  overvundet  og 
til  Slut  taget  Ledelsen  over  en  lille  Flok  af  sine  mindre, 


*)  „Habitants"  er  Navnet  paa  Canadas  oprindelige  franske  Ny- 
byggere, og  Navnet  bibeholdes  endnu  for  deres  Efterkommere. 

østlige  Slægtninge.  Og  den  trivedes  og  voksede  til  den 
Styrke  og  Størrelse,  som  var  dens  rette  Arv. 

„Den  graa  Qah-Davic  Høvding",  som  Arthur  Kane 
havde  døbt  den,  var  ingen  Varulv,  ingen  udstødt  Men- 
neskesjæl incarneret  i  Form  af  en  Ulv,  men  simpelthen 
en  stor  Alaska  Skovulv.  Men  det  var,  naar  alt  kommer 
til  alt,  mere  end  nok.  En  Ulv,  som  med  et  eneste  Snap 
af  sine  Kæber  kan  knække  Ryggen  paa  en  fuldvoksen 
Collie  og  galloppere  af  med  Liget,  som  om  det  var  et 
Egern,  er  omtrent  lige  saa  lidt  ønskelig  til  Nabo  i  de 
natlige  Skove  som  en  hvilkensomhelst  „loup  garou".  der 
nogensinde  er  udklækket  i  en  Habitanfs  ophidsede 
Indbildning.  Op  og  ned  ad  hele  Quah-Davic  Dalen  var 
de  mørke  Granskove  fulde  af  Vildt  Elsdyr;  Raadyr, 
Harer  og  utallige  vilde  Fugle  —  med  omstrejfende  Hjor- 
de af  Caribou- Hjorte  paa  den  udstrakte  Hede  hinsides 
Højdedraget.  Ikke  destomindre  vilde  den  store  graa  Ulv 
ikke  spare  Nybyggernes  Ejendom.  Dens  Bande  jagede 
Nybygdernes  Udkanter  med  en  unødvendig  Haardnakket- 
hed  som  syntes  at  indeholde  en  Udfordring,  en  direkte 
og  uforskammet  Trods.  Og  Harmfølelsen  i  hele  Dalen 
var  netop  ved  at  krystallisere  sig  i  et  planlagt  Hævnfelt- 
tog, der  ikke  vilde  have  levnet  selv  en  saa  dreven  Stra- 
teg som  den  graa  Høvding  andet  Valg  end  at  flygte  eller 
falde  —  da  der  hændte  noget,  som  ganske  forandrede 
den  almindelige  Følelses  Retning.  Folk  blev  saa  uenige 
derom,  at  al  ordnet  Handling  blev  umulig,  og  det  blev 
overladt  enhver  at  gøre  op  med  den  undvigende  Mod 
stander  paa  sin  egen  Maade. 

Hvad  der  hændte  var  følgende: 

I  en  Hytte  omtrent  tre  Mil  fra  nærmeste  Nabo  boede  . 
Enken  Baisley  alene  med  sin  Søn  Paddy,  en  Knægt  paa 
cirka  ti  Aar,  men  lille  af  sin  Alder.    En  Midvinternat 

blev  hun  voldsomt  syg,  og  Paddy,  som  ikke  regnede 
med  Midnats  Ensomhedens  Rædsler,  løb  vildt  afsted  for 
at  hente  Hjælp.  Maanen  var  høj  og  fuld,  og  den  livløse 
Bagskovs  Vej  var  som  en  snever,  klar,  hvid  Traad  mel- 
lem Granskovens  tavse,  sorte  Masser.  Som  han  senere 
erindrede,  fangede  hans  Øre  nu  og  da  Lyden  af  lette 
Fodtrin,  der  fulgte  ham  i  Mørket  paa  den  anden  Side 
Vejen.  Men  hans  kække  lille  Hjerte  var  altfor  opfyldt 
af  ængstelig  Sorg  over  Moderen  til  at  rumme  nogen 
Frygt  for  ham  selv.  Det  var  først  Naboernes  bestyrtede 
Forbavselse  over,  at  han  var  naaet  frem  i  Sikkerhed, 
som  aabnede  hans  Øjne  for  den  frygtelige  Fare,  han  var 
undsluppen.  Villige  Hjælpere  skyndte  sig  tilbage  med 
ham  til  Moderens  Sygeleje.  Og  paa  Vejen  havde  en  af 
dem,  en  dreven  Jæger  som  mere  end  en  Gang  forgæves 
havde  udtømt  sin  Skovkyndighed  imod  den  graa  Høv- 
ding, den  Nysgerrighed  at  gaa  lidt  til  Siden  for  Vejen 
for  at  undersøge  Sneen  under  de  tætte  Graner  Maaske 
var  det  en  Indbildning,  som  vildledte  ham,  da  han  tro- 
ede at  fange  et  Glimt  af  vilde  Øjne,  grønne  Flamme- 
punkter som  blegnede  bort  i  de  sorte  Dybder.  Men  der 
kunde  ikke  være  Tvivl  om  de  friske  Spor,  han  fandt  i 
Sneen.  Der  var  de  ~  Fodsporene  af  Banden,  ligesom 
Sporene  af  et  tilsvarende  Antal  store  Hunde  —  og  iblandt 
dem  det  mægtige  Spor  af  den  store,  langskridtende  Fø- 
rer. Hele  Vejen,  næsten  fra  hans  Dørtærskel,  havde 
disse  uheldsvangre  Fodtrin  løbet  parallelt  med  det  ha- 
stende Barns.  Tæt  ved  Randen  af  Mørket  løb  de  —  tæt, 
indenfor  en  Afstand  af  et  eneste  hurtigt  Spring,  —  men 
aldrig  nærmere. 

Hvorfor  havde  den  store,  graa  Ulv,  som  gik  imod 
Elgtyren  og  slog  den  ned,  og  for  hvis  Hyl  de  største 
Hunde  i  Nybygden  stak  i  Rend  som  piskede  Køtere, 

hvorfor  havde  den  og  dens  snigende  Bande  sparet  dette 
lette  Bytte?  Det  var  uforklarligt,  skønt  mange  havde 
Teorier,  der  var  gode  nok  at  spottegrine  over,  for  dem 
som  ingen  havde. 

Naturligvis  havde  Habitanterne  faaet  ai  deres  Overtro 
bekræftet,  og  med  en  vis  Respekt  og  raffineret  Rædsel 
tilføjede  de:  Her  var  en  „loupgarou*"  som  var  saa  listig, 
at  den  endogsaa  ved  Lejlighed  skaanede!  Der  maatte 
for  enhver  Pris  stiftes  Fred  med  den.  Naar  dens  Moti- 
ver var  saa  uforklarlige,  vilde  de  ikke  mere  jage  den. 
Lad  den  tage  et  Par  Faar  eller  en  Tyr  engang  imellem, 
og  huske  paa,  at  de  idetmindste  ikke  ulejligede  den ! 
Hvad  de  engelske  Nybyggere  angik,  svaledes  deres  fjendt- 
lige  Følelser,  indtil  de  naaede  det  Punkt,  hvor  de  ikke 
længere  kunde  samle  nogen  koncentreret  Bitterhed. 

Det  var  ihvertfald  kun  en  stor  Skurk  af  en  Ulv,  som 
var  ængstelig  for  at  røre  en  hvid  Mands  Barn,  og  det 
var  i  Sandhed  ikke  noget  for  en  Flok  voksne  Mænd  at 
forene  sig  om.  Nogle  af  Kvinderne  kom  til  det  Resultat, 
at  en  vis  Finfølelse  havde  behersket  Ulvene  i  deres 
mærkelige  Skaansomhed,  medens  andre  for  Alvor  troede, 
at  Banden  var  særlig  hidskikket  af  Forsynet  for  at  be- 
skytte Barnet  paa  dets  hellige  Ærinde  igennem  Skoven. 
Men  hvordan  de  end  saa  paa  det,  var  alle  enige  om  at 
forhaane  den  unge  Skolelærers  uinteresserede  Formod- 
ning om  at  Ulvene  maaske  tilfældigvis  i  det  Øjeblik 
ikke  havde  været  sultne. 

Tilfældet  vilde  imidlertid,  at  selv  Kanes  meget  ratio- 
nelle Forklaring  var  langt  fra  Sandheden.  Sandheden 
var,  at  den  store  Ulv  havde  lært  noget  i  den  Tid  den 
som  Fange  var  i  Hænderne  paa  en  myndig  Mand.  I 
dens  overordentlige  Skarpsindighed  var  den  taagede, 
men   derfor   ikke   mindre   virkningsfulde,  Forestilling 

Vildmarkens  Adel.  10 

trængt  ind,  at  Menneskets  Hævn  vilde  være  uimodstaae- 
lig  og  uundgaaelig,  hvis  den  engang  blev  udfordret. 
Denne  Forestilling  havde  den  paatvunget  Banden,  og 
det  var  tilstrækkeligt.  For  naturligvis  var  det  aabenbart 
selv  for  den  mest  elementære  Intelligens  blandt  de  ja- 
gende og  kæmpende  vilde  Dyr,  at  den  sikreste  Vej  til 
at  rejse  Menneskets  Hævn,  vilde  være  at  angribe  Men- 
neskets Unge.  Den  Intelligens,  som  laa  bag  den  graa 
Høvdings  bredtbuede  Pande,  var  stærk  nok  til  mere 
indviklede  og  mindre  indlysende  Slutninger  end  denne. 

Blandt  alle  Quah-Davic  Dalens  spredte  Indbyggere 
var  der  ingen,  som  ofrede  den  vidunderlige  graa  Ulv 
nær  saa  megen  Opmærksomhed  som  den  unge  Skole- 
lærer. Hans  Liv  ved  Burnt  Brook  Korsvejene  og  hans 
Arbejde  ved  den  lille  Burnt  Brook  Skole  var  hverken 
saa  fordringsfuldt  eller  saa  begejstrende,  at  han  ikke 
havde  Tid  til  sin  Raadighed.  Den  Maade  han  foretrak 
at  tilbringe  denne  Tid  paa,  var  ved  Jagt  og  Studium  af 
de  vilde  Dyr  Han  var  en  god  Skytte  baade  med  Bøsse 
og  Kamera  og  betjente  sig  af  det  ene  eller  det  andet 
Vaaben,  eftersom  han  var  i  Humør  til.  Naar  Tilværelsen 
eller  hans  Middag  gik  ham  imod,  eller  naar  han  befandt 
sig  i  haabløs  Længsel  efter  Hovedstadsadspredelserne  i 
den  lille  Universitetsby,  hvor  han  var  bleven  uddannet, 
valgte  han  Riflen.  Og  saa  vidtspændende,  saa  mystiske 
er  de  Baand,  som  sammenknytter  alle  Skabninger,  at 
det  syntes  at  bringe  Ligevægt  og  lette  hans  Sind  vidun- 
derligt blot  at  dræbe  et  eller  andet,  selv  om  det  kun 
var  en  Kanin  eller  en  VæseL 
Men  til  andre  Tider  foretrak  han  Kameraet 
Naturligvis  var  Kane  mere  interesseret  i  den  mystiske 
graa  Ulv  end  i  alle  Quah-Davic  Dalens  andre  Vagabon- 
der tilsammen.    Han  var  ganske  urimelig  glad,  da  Pla- 

nerne  om  et  ordnet  Felttog  mod  Marodøren  saa  pludse- 
lig faldt  igennem. 

At  et  saa  mærkeligt  Dyrs  Løbebane  skulde  afskæres 
af  en  vred  Nybyggers  Kugle  som  Hævn  for  et  Par  al- 
mindelige Svin  eller  Faar,  var  noget,  han  ikke  med 
Sindsro  kunde  tænke  paa.  At  splitte  Flokken  vilde 
være  at  røve  Quah-Davics  Ødemarker  for  deres  halve 
Romantik.  Han  besluttede  at  ofre  sig  for  Studiet  af  den 
store  Ulvs  Personlighed  og  Karakteristik,  og  saa  vidt 
det  var  muligt  uden  at  gøre  ham  selv  upopulær,  at 
krydse  saadanne  Anslag,  som  maatte  blive  lagt  til  Dyrets 
Tilintetgørelse. 

Da  han  imidlertid  var  paa  det  Rene  med,  at  hans 
venlige  Interesse  næppe  vilde  blive  gengældt,  valgte  Ka- 
ne hellere  Riflen  end  Kameraet  som  Vaaben  i  disse  bi- 
dende, blaahvide  Nætter,  naar  han  gik  ud  for  at  faa  Be- 
sked paa  den  graa  Ulvs  Veje.  Hans  Riffel  var  en  vel- 
prøvet Repeter- Winchester,  og  han  bar  en  let,  kortskaftet 
Økse  i  Bæltet  ved  Siden  af  den  reglementerede  Kniv., 
saa  han  havde  ingen  alvorlige  Bekymringer,  naar  han 
traadte  den  knirkende,  maanebelyste  Sne  under  sine 
Sneskos  Fletværk  af  Elghud.  Da  han  ikke  var  altfor 
dumdristig,  holdt  han  sig  til  de  aabne  Engstrækninger 
eller  Flodsengen,  eller  til  den  sneklædte  Sø,  hellere  end 
i  Skovens  tætte  Skygger. 

Men  nu  da  han  var  saa  forventningsfuld,  syntes  Ulve- 
flokken at  have  Beskæftigelse  alle  mulige  andre  Steder. 
I  mange  Nætter  hørtes  ikke  et  Hyl  og  fandtes  ikke  et 
friskt  Spor  i  Miles  Omkreds  af  Burnt  Brook  Kors- 
vejene. 

1  Erkendelse  af  at  Tiden  er  lang  for  den  som  venter, 
medtog  Kane  derfor  Fiskesnøre  og  Madding  og  begav 
sig  op  ad  den  udstrakte  hvide  Flodseng  til  den  dybe  Sø 

mellem  Bjergene,  hvorfra  dens  grundede  Strøm  tager  sit 
Udspring  ind  mod  Quah-Davic. 

For  Selskabs  Skyld,  og  da  han  denne  Gang  ikke  var 
paa  Ulvejagt,  tog  han  ogsaa  med  sig  en  Nabos  Hund, 
som  altid  løb  efter  ham  —  en  unyttig  gul  Klods  af  en 
Køter,  som  dog  var  venlig  og  stille.  Da  han  i  Hast  hav 
de  bygget  et  Ly  af  Fyrregrene  et  Stykke  ude  fra  Bred- 
den i  det  flydende  Maanelys,  huggede  han  Hul  paa  Isen 
og  gav  sig  til  at  fiske  efter  den  store  Sø- Ørred,  som  lever 
i  disse  dybe  Vande.  Han  havde  Held.  Og  optaget  af  den 
nye  Fornøjelse  havde  han  snart  ganske  glemt  den  graa  Ulv. 

Det  var  sent,  thi  Kane  havde  sovet  i  de  første  Natte- 
timer for  at  afvente  Maanens  Opgang,  før  han  startede 
sin  Ekspedition.  Luften,  som  stak  med  en  blikstille  Kul- 
de, var  spøgelseagtig  hvid  i  Lyset  af  den  aftagende  Halv- 
maane.  Pludselig,  uden  en  Lyd,  krøb  Hunden  tæt  ind 
mellem  Kanes  Ben.  Kane  følte,  at  den  rystede.  Han  saa 
skarpt  op,  og  hans  Øjne  faldt  paa  en  høj,  graa  Skikkelse, 
der  sad  oprejst  paa  Spidsen  af  en  nøgen  Fjeldpynt  ikke 
hundrede  Alen  borte  og  stirrede,  ikke  paa  ham,  men 
paa  Maanen. 

Mod  sin  Vilje  blegnede  Kane,  og  han  følte  en  Kryben 
under  Haaret.  Dens  Tilsynekomst  var  saa  pludselig,  og 
fremfor  alt  bragte  den  koldblodige  Ligegyldighed  for 
hans  Nærværelse  ham  ud  af  Fatning.  Desuden  gjorde 
Ulven  Indtryk  af  at  være  af  en  unaturlig  og  urimelig 
Størrelse,  som  den  sad  der  i  dette  Halvlys  med  sin  lange 
Snude  strakt  op  imod  Maanen,  noget  hævet  over  den 
Flade,  hvorpaa  Kane  stod.  Kane  havde  aldrig  hørt  om 
nogen  Ulv,  som  opførte  sig  paa  denne  koldblodige,  selv- 
bevidste og  hovmodige  Maade,  og  hans  Tanker  vendte 
haardnakket  tilbage  til  hans  Venner  Habitanternes 
forslidte  Overtro.    Men  naar  alt  kom  til  alt,  var  det 

Han  saa  skarpt  op,  og  hans  Øjne 
faldt  paa  en  høj,  graa  Skikkelse,  der 
sad  oprejst  paa  Spidsen  af  en  nøgen 
Fjeldpynt.  (Pag.  us). 

denne  Ulv  og  ikke  en  almindelig  Kratulv,  han  var 
saa  ivrig  efter  at  studere,  og  det  uventede  var  netop, 
hvad  han  havde  mest  Grund  til  at  vente.  Nu  opnaaede 
han,  hvad  han  kom  for. 

Kane  vidste,  at  naar  man  vilde  studere  vilde  Dyr, 
maatte  man  forholde  sig  rolig  og  ikke  gøre  Støj.  Han 
stivnede  derfor  i  øjeblikkelig  Urørlighed  og  fortrød  at 
han  havde  bragt  Hunden  med  sig.  Men  han  havde  ikke 
nødig  at  beklage  sig  over  Hunden,  for  det  intelligente 
Dyr  viste  intet  Ønske  om  at  tiltrække  sig  den  graa  Høv- 
dings Opmærksomhed.  Den  krøb  sammen  mellem  Kanes 
Ben  og  var  ubevægelig  paa  nær  dens  Skælven. 

I  nogle  Minutter  rørte  ingen  sig  —  intet  rørte  sig  i 
hele  den  frosne  Verden.  Men  saa  følte  Kane,  at  Kulden 
paa  Grund  af  Ubevægeligheden  begyndte  at  krybe  op  i 
ham,  og  han  var  nødt  til  at  løfte  sine  tyktbehandskede 
Hænder,  for  at  gnide  sine  Øren.  Han  gjorde  det  forsigtigt, 
men  Forsigtigheden  var  overflødig.  Den  store  Ulv  havde 
øjensynlig  intet  imod,  at  han  bevægede  sig  saa  meget  han 
lystede.  Ganske  vist  flammede  en  enkeh  Gang  disse 
grønne,  stikkende  Øjne  hen  over  ham,  men  det  var  til- 
fældigt, medens  de  tog  et  hurtigt  Rundskue  over  Søens 
Bredder  og  den  sorte  Bræmme  af  Fyrreskoven.  Og  at 
dømme  efter  den  Interesse,  deres  Ejer  værdigede  ham, 
kunde  Kane  ligesaa  gærne  have  været  en  Enebærbusk. 

Da  han  imidlertid  godt  vidste,  at  denne  udspekulerede 
Ligegyldighed  kun  kunde  være  hyklet,  var  Kane  taal- 
modig,  opsat  paa  at  se,  hvad  der  vilde  blive  af  Legen, 
men  han  kunde  dog  ikke  undgaa  at  føle,  hvorledes  An- 
strengelsen begyndte  at  blive  følelig.  Hvor  var  Resten  af 
Flokken?  Af  og  til  spejdede  han  søgende  over  Skulderen 
mod  de  altskjulende  Fyrreskove. 

Endelig,  som  om  den  betragtede  sig  som  fuldstændig 

alene,  aabnede  den  store  Ulv  sit  Gab,  lagde  Hovedet  til- 
bage og  begyndte  at  hyle  sin  frygtelige,  skingrende  Sere- 
nade til  Maanen.  Saa  snart  den  tav,  kom  langt  borte  fra 
ængstelig  Gøen  og  Hylen  af  Hunde,  som  hadede  den  og 
som  skælvede  i  de  spredte  Rydninger.  Men  intet  Ulvehyl 
gav  Svar.  Efter  de  Livstegn  den  gav,  kunde  Flokken  lige 
saa  godt  være  forsvundet  fra  Jorden.  Og  Kane  undrede 
sig  over,  hvilken  streng  Befaling  fra  deres  Fører  der 
kunde  holde  dem  tavse,  naar  alle  deres  urgamle  Instinkter 
bød  dem  at  svare. 

Som  om  den  var  vel  tilfreds  med  sin  Musik,  vedblev 
den  store  Ulv  saa  haardnakket  at  bønfalde  Maanen,  at 
Kane  tilsidst  tabte  Taalmodigheden.  Han  ønskede  mere 
Variation  i  Programmet. 

—  Lad  mig  se,  om  jeg  ikke  kan  bringe  dig  en  Smule 
ud  af  din  smukke  Komposition,  min  Ven!  mumlede  han, 
løftede  sin  Riffel  og  sendte  en  Kugle  fløjtende  hen  over 
Ulvens  Hoved. 

Den  spidsede  flygtigt  Øren  og  saa  sig  skødesløst  om, 
som  om  den  vilde  sige:  „Hvad  var  det?",  hvorpaa  den 
koldblodigt  fortsatte  sin  Serenade. 

Ærgerlig  over  en  saa  pralende  Nonchalance,  sendte 
Kane  en  anden  Kugle  ind  i  Sneen  nogle  faa  Tommer 
foran  Ulven.  Dette  viste  sig  mere  virkningsfuldt.  Det 
store  Dyr  saa  ned  paa  det  Sted,  hvor  Kuglen  havde  ramt, 
snuste  nysgerrigt  til  det,  kom  op  paa  alle  fire,  vendte  sig 
og  stirrede  vedholdende  paa  Kane  i  omtrent  et  halvt 
Minut.  Kane  forberedte  sig  paa  et  Anfald,  men  det  kom 
ikke.  Den  graa  Høvding  drejede  sig  skødesløst,  vendte 
Ryggen  mod  Forstyrreren  og  travede  langsomt  bort  uden 
€n  eneste  Gang  at  se  sig  tilbage.  Den  tog  ikke  direkte 
til  Skjulet,  men  holdt  sig  i  fuldt  Sigte  og  let  Skudhold 
paa  flere  hundrede  Alen.    Saa  forsvandt  den  i  Fyrre- 

skovens  mørke  Skygge.  Hvorpaa  den  gule  Køter  krøb 
ud  fra  Skjulet  bag  Kane  og  dansede  omkring  i  Sneen 
foran  ham  med  alle  Tegn  paa  Beundring  og  Lettelse. 

Men  Kane  var  for  skuffet  til  at  føle  nogensomhelst 
Befrielse.  Det  var  ikke  i  Overensstemmelse  med  Bø- 
gerne, at  nogen  Ulv,  stor  eller  lille,  opførte  sig  paa  denne 
storsnudede  Maade.  Idet  han  saa  bagud  langs  den  hvide 
Flodseng,  ad  hvilken  han  skulde  vende  tilbage,  saa  han, 
at  Maanens  Dalen  snart  vilde  indhylle  den  i  tæt  Skygge. 
Dette  var  ikke  netop  efter  hans  Ønske.  Da  han  ikke 
brød  sig  mere  om  at  fiske,  samlede  han  sit  frosne  Bytte 
op,  spændte  Tasken,  hvori  han  bar  det,  fast  over  Skul- 
deren, saa  at  begge  Hænder  var  fri,  og  begav  sig  saa  paa 
Hjemvejen  i  det  lange,  rolige,  men  dog  hurtige  Løb,  som 
er  ejendommeligt  for  en  erfaren  Sneskoløber.  Og  den 
gule  Hund,  hvis  Tillid  til  sin  Ledsagers  Kækhed  nu  var 
uldstændig  genoprettet,  travede  ugenert  fremad  tre-fire 
Skridt  i  Forvejen. 

Skyggen  af  Skoven  laa  allerede  halvt  ud  over  Flod- 
sengen, men  ned  ad  Midten  af  den  lyse  Stribe,  som 
endnu  var  fem-seks  Skridt  bred,  svajede  Kane  støt  frem- 
ad. Mens  han  løb,  holdt  han  skarpt  Øje  med  den  be- 
skyggede Del  af  Stien.  Han  havde  maaske  løbet  en 
Milsvej,  da  han  paa  en  Gang  følte  en  Kriblen  i  Haarrød- 
derne,  der  syntes  at  sige  ham,  at  han  blev  iagttaget  fra 
Mørket.  Selv  om  han  stirrede,  kunde  han  dog  ikke 
fange  Skyggen  af  noget,  der  bevægede  sig,  og  hans  lyt- 
tende Øren  kunde  heller  ikke  høre  den  svageste  Lyd 
af  forfølgende  Fødder.  Desuden  stolede  han  paa,  at 
Hundens  skarpere  Sanser  og  finere  Instinkter  vilde  varsle 
ham  enhver  stjaalen  Nærmelse;  og  Hunden  var  øjen- 
synlig rolig. 

Han  begyndte  netop  at  bande  over,  at  han  lod  sine 

Nerver  saadan  paavirke,  da  der  pludselig  ud  fra  de  sorte 
Grene  lige  foran,  skød  et  langt  spøgelseagtigt  Legeme  og 
faldt  over  Hunden.  Der  lød  et  eneste  Rædselshyl,  og 
Hunden  og  den  frygtelige  Skabning  forsvandt  sammen 
tilbage  i  Mørket. 

Det  skete  med  en  saadan  Hurtighed,  at  de  var  borte, 
før  Kane  kunde  faa  sin  Riffel  i  Stilling.  Forskrækket  og 
rasende  fyrede  han  paa  Maa  og  Faa  tre  Gange  ind  i 
Skjulet.  Saa  tog  han  sig  sammen,  idet  han  kom  i  Tanker 
om,  at  der  var  et  begrænset  Antal  Patroner  i  Magasinet. 
Han  overbeviste  sig  om,  at  Øksen  og  Kniven  begge  sad 
løst  i  Bæltet  til  øjeblikkelig  Handling,  og  standsede  saa 
og  fyldte  sin  Winchester,  hvorpaa  han  skyndte  sig  frem- 
ad saa  hurtigt  han  kunde  uden  at  røbe  Hastværk. 

Medens  han  løb  blev  det  ham  hurtigt  klart,  at  Ulvene 

—  ikke  alene  den  graa  Høvding,  men  ogsaa  hele  Flokken 

—  holdt  Skridt  med  ham  gennem  det  lydløse  Mørke  bag 
Kanten  af  Fyrretræerne.  Men  ikke  en  Antydning  af  deres 
uhyggelige  Ledsagelse  kunde  han  se  eller  høre.  Han 
følte  det  ene  og  alene  ved  Hudens  Krympen  og  ved  den 
ejendommelige  Rejsning  af  Haarene  i  Nakken.  Fra  Øje- 
blik til  Øjeblik  ventede  han  det  hurtige  Angreb  og  Kam- 
pen for  Livet.  Men  han  var  forberedt.  Det  var  ikke 
Frygt,  som  bragte  hans  Nerver  til  at  dirre,  men  Situati- 
onens anspændte,  rystende  Ophidselse.  Han  følte  det, 
som  om  hans  Riffel  vilde  begynde  at  tale  næsten  af  sig 
selv,  usvigelig  i  Angrebets  første  Øjeblik,  endnu  før  Mod- 
standeren kom  til  Syne.  Men  gennem  hele  den  lang- 
sommelige Vej  disse  sidste  tre  Mil,  gav  hans  skjulte  Mod- 
standere intet  Tegn,  undtagen  en  Gang  da  en  vissen 
Gren,  som  var  skjult  under  Sneen,  knækkede  med  et 
Brag.  Riflen  var  ved  hans  Skulder,  syntes  han,  næsten 
før  Lyden  naaede  hans  Øre,  men  der  viste  sig  intet. 

Og  endelig,  han  syntes  der  var  gaaet  Timer,  kom  han 
ud  paa  de  aabne  Marker,  hvorfra  man  kunde  overse 
Burnt  Brook  Nybygden.  Han  løb  endnu  et  lille  Stykke 
fremad,  men  Anspændelsen  havde  været  stor,  og  han  lod 
sig  pludselig  dumpe  ned  paa  en  belejlig  Træstub  og  brast 
i  en  skraldende  Latter,  som  maa  have  forbavset  Ulvene 
overmaade. 

Skønt  Kane  var  klar  over,  at  den  graa  Høvdings  ufor- 
klarlige Overbærenhed  havde  frelst  ham  fra  en  Kamp, 
der  trods  al  hans  Selvsikkerhed  troligt  nok  kunde  have 
gaaet  ham  imod,  blev  hans  Interesse  for  det  mystiske 
Dyr  herefter  absolut  fjendtlig.  Han  var  bitter  paa  Grund 
af  Hunden.  Han  følte,  at  den  store  Ulv  havde  lagt  Van. 
ære  paa  ham,  og  i  nogle  Dage  var  han  ikke  længere  den 
upartiske  naturhistoriske  Studerende,  men  den  ivrige, 
primitive  Jæger  med  Blodet  kogende  af  Mordlyst.  Den 
Stemning  gik  dog  over,  eller  rettere,  den  undergik  en 
Forandring.  Han  indrømmede  at  den  graa  Høvding  vir- 
kelig var  for  sjældent  et  Dyr  til  blot  at  blive  udryddet, 
men  samtidig  alt  for  farlig  til  at  forblive  i  Frihed. 

Og  nu  samlede  han  al  den  Kraft  og  Omtanke,  han  fik 
tilovers  fra  sin  daglige  Gerning  ved  Korsvejene,  om  den 
Opgave  at  fange  den  store  Ulv  levende.  Han  vilde  gøre 
hele  Quah  Davich  Dalen  en  Tjeneste.  Og  han  vilde  have 
den  Fornøjelse  at  skænke  den  pragtfulde  Fange  til  sin 
Universitetsby,  der  paa  den  Tid  var  stærkt  interesseret  i 
den  beskedne  Begyndelse  til  en  Zoologisk  Have,  som 
Indbyggerne  anstrængte  sig  for  at  faa  aabnet.  Det  greb 
hans  Fantasi  at  forestille  sig  et  Bur  i  den  lille  Park  med 
et  Blikskilt,  som  bar  Inskriptionen: 

Canis  Occidentalis  Østlige  Nord  Amerika 

Skænket  af  hr.  Arthur  Kane 

Efter  nogle  Ugers  ufortrøden  Opsætning  af  Fælder, 
følte  Kane  sig  imidlertid  nødsaget  til  at  indrømme,  at 
hans  beskedne  Ønske  syntes  fjernt  fra  Opfyldelse.  En- 
hver Art  af  Fælde,  som  han  kunde  tænke  sig  vilde  være 
i  Stand  til  at  fange  Dyret  levende,  prøvede  han  paa  alle 
mulige  Maader.  Og  efter  at  han  havde  gennemløbet  hele 
den  lumske  Skala,  havde  han  bestemt  sig  for  taalmodig 
at  gennemløbe  den  paany.  Selvfølgelig  var  Resultatet 
givet,  thi  intet  Dyr,  selv  ikke  et  som  den  graa  Høvding, 
kan  i  Længden  hamle  op  med  en  Mand,  der  har  taget 
en  alvorlig  Beslutning.  Men  da  Triumfen  omsider  straa- 
lede  for  Kanes  forbavsede  Øjne,  var  den  indirekte.  Me- 
dens den  store  Ulv  undgik  og  samtidig  afdækkede  og 
gjorde  Grin  med  Kanes  Fælder,  stak  den  Foden  i  en 
anden,  en  stærk  Bjørnefælde  —  uden  Lokkemad,  som  en 
listig  gammel  Fanger  havde  skjult  i  Nærheden.  Fælden 
var  gjort  fast  til  et  Træ  med  en  svær  Kæde,  og  hvor- 
meget  den  graa  Høvding  end  rasede,  rev  og  sled,  fandt 
den  sig  fanget.  I  sit  ensomme  Raseri  vilde  den  sandsyn- 
ligvis have  bidt  den  fangne  Fod  af  for  at  komme  fri.  Men 
før  den  naaede  saa  vidt,  ankom  Kane  og  optog  fuldstæn- 
dig dens  Opmærksomhed. 

Kanes  Skuffelse,  da  han  fandt  den  prægtige  Fangst  i  en 
anden  Fælde  end  sin  egen,  var  kun  øjeblikkelig.  Han 
vidste,  at  hans  heldige  Rival  gerne  vilde  afstaa  fra  sin 
Fordring  for  et  passende  Vederlag.  Men  han  var  i  For- 
legenhed med,  hvad  han  skulde  gøre  i  det  nuværende 
kritiske  Øjeblik.  Han  vilde  gaa  hjem  efter  Hjælp,  efter 
Reb,  Remme  og  en  Mundkurv,  som  han  havde  anskaffet 
sig,  men  han  var  bange  for  at  Fangeren  i  hans  Fraværelse 
skulde  komme  og  skyde  Ulven  for  at  faa  Pelsen  og  Skud- 
præmien. 

I  sin  Usikkerhed  ventede  han  og  haabede,  at  Fangeren 

snart  maatte  komme,  og  for  at  øve  sig  til  det  alvorlige 
Arbejde,  der  vilde  komme  senere,  samt  for  at  lede  Fan- 
gens Tanker  en  Smule  fra  dens  pinefulde  Stilling,  be- 
gyndte Kane  at  lasso  den  med  en  Rulle  svært  Tov,  han 
havde  hos  sig.  — 

Hans  Anstrengelser  i  den  Retning  var  ikke  absolut 
vellykkede,  men  det  Raseri  de  vakte  i  den  store  Ulvs 
Bryst,  døvede  udentvivl  den  bidende  Smerte  i  dens  Fod. 
Et  frygteligt  Spring  efter  dens  Fjende,  der  resulterede  i 
en  forsmædelig  Kolbøtte,  da  Lænken  standsede  den  midt 
i  Luften,  overbeviste  det  skarpsindige  Dyr  om  det  for- 
gæves i  en  saadan  Taktik.  Mens  den  krøb  tilbage  stir- 
rede den  i  Tavshed  paa  sin  Modstander  med  Øjne,  hvis 
Hadefuldhed  ligesom  ætsede.  Men  lige  saa  ofte  den 
løbende  Løkke  paa  Enden  af  Rebet  hurtigt  kom  snur- 
rende efter  dens  Hoved,  lige  saa  ofte  blev  den  sønder- 
skaaret  som  med  en  Kniv  af  dens  lange  Tænder.  Da 
Kane  var  blevet  træt  af  denne  Adspredelse,  var  Rebet 
saa  fuldt  af  Knuder,  at  ingen  Løkke  længer  kunde  løbe 
paa  det. 

Men  paa  det  Tidspunkt  kom  den  gamle  Fanger  med  et 
Blink  af  Overmod  i  sine  snu,  frostbidte,  blaaØjne,  slent- 
rende paa  sine  Snesko.  '  I 

—  Jeg  tænker  vi  nu  skal  vise  det  Kryb,  hvorledes  den 
ikke  er  nogen  „loup-garou",  bemærkede  han  og  svingede 
skødesløst  sin  Økse. 

Men  Kane  lagde  sig  hastigt  imellem. 

—  Lad  endelig  være  at  slaa  den  ihjel,  Dave !  bad  han. 
Jeg  skal  absolut  bruge  den.  Hvor  meget  vil  du  have  for 
den? 

—  Som  den  staar  der?  spurgte  den  gamle  Fanger  med 
en  klukkende  Latter,  jeg  ønsker  nemlig  ikke  at  levere 
Varen  ved  Døren,  skal  jeg  sige  dig! 

—  Nej,  lo  Kane,  akkurat  som  den  staar  her  paa 
Pletten. 

—  Well,  da  det  er  dig,  vil  jeg  ikke  have  mere  end  hvad 
jeg  kan  faa  for  Pelsen,  foruden  Præmien  paa  Snuden, 
svarede  Fangeren, 

—  All  right,  sagde  Kane,  du  vil  nok  vente  lidt  her  og 
holde  den  i  Aande,  saa  den  ikke  gnaver  Poten  af.  Jeg 
løber  tilbage  til  Korsvejene  og  henter  noget  Reb  og  andre 
Ting,  som  jeg  tænker  vil  være  nødvendig. 

Da  han  kom  tilbage  med  Reb,  Remme,  en  stor  Mastiff- 
Mundkurv  og  en  Slæde,  fandt  han  Dave  i  særdeles  ondt 
Lune  staaende  og  skælde  ud  paa  det  vagtsomme,  tavse, 
sammenkrøbne  Dyr.  Under  sine  Forsøg  paa  at  faa  Tiden 
til  at  gaa  med  at  holde  det  uforstyrrelige  og  uhyggeligt 
rolige  Dyr  i  Bevægelse,  var  han  netop  kommen  indenfor 
Rækkevidden  af  den  graa  Høvdings  Spring.  Saa  lynsnart 
var  Springet,  at  den  behændige  Skovmand  netop  var  hur- 
tig nok  til  at  undgaa  det  —  delvis.  Daves  eget  Skind 
var  undsluppet,  men  hans  svære  home-spun  Jakke  havde 
faaet  hele  Ryggen  revet  ud. 

Men  trods  al  dens  umaadelige  Styrke,  Mod  og  List  var 
Spillet  nu  ude  for  den  graa  Høvding.  Naturens  Skæbne- 
gudinder havde  fældet  Dom  over  den.  Den  kunde  ikke 
parere  to  flyvende  Løkker  paa  én  Gang.  Og  snart  vaag- 
nede  den,  efter  at  være  kverket  bevidstløs  nogle  Øjeblikke, 
og  fandt  sig  selv  bundet,  saa  den  ikke  kunde  røre  et  Lem, 
og  dens  mægtige  Kæber  indespærrede  i  et  mærkeligt  Bur 
af  Remme  og  Staal.  Den  var  bundet  paa  en  Slæde  og 
blev  hurtig  trukket  gennem  Skoven  — den  frie  Skov,  den 
saa  længe  havde  følt  sig  som  Hersker  over  i  Hælene 
paa  sine  to  Overvindere.  Dens  eneste  stakkels  Trøst 
var  at  den  frygtelige  knusende  Tingest  var  taget  af  dens 


157 


DEN    GRAA  HØVDING 


blødende  Pote,  som  imidlertid  længtes  grusomt  efter  dens 
Tunges  smertedulmende  Slikken. 

II 

I  de  anstrengende  og  farlige  Uger,  medens  Kane  var 
Vogter  for  sin  frygtelige  Fange,  formindskedes  hans  Re- 
spekt for  det  uhyggelige  Dyrs  Utæmmelighed  ingenlunde, 
men  han  nærede  ikke  Skygge  af  Tvivl  om  den  Fremtid, 
han  havde  bestemt  for  sit  Offer.  Han  følte,  at  han  ved 
at  sende  den  enestaaende  Ulv  til  Haven,  hvor  der  vilde 
blive  sørget  godt  for  den,  og  hvor  den  samtidig  kunde 
tjene  til  Belæring,  var  baade  retfærdig  og  god.  Og  det 
var  med  en  Følelse  af  ublandet  Glæde,  at  han  fra  det 
zoologiske  Selskab  modtog  en  formel  Takskrivelse  for 
hans  værdifulde  og  i  visse  Henseender  enestaaende  Gave. 

Omtrent  halvandet  Aar  efter  havde  Kane  Lejlighed  til 
at  aflægge  Universitetsbyen  en  Visit.  Saa  snart  det  var 
ham  muligt,  skyndte  han  sig  til  den  lille  Have,  som 
allerede  havde  haft  saa  stor  en  Succes,  at  den  populært 
kaldtes  „The  Zoo".  Der  var  et  Par  Indhegninger  med 
Hjorte  af  forskellige  nordamerikanske  Arter,  thi  Selskabet 
havde  bestemt  sig  til  at  optage  de  vilde  Dyr  af  hjemlig 
Oprindelse  som  et  Speciale.  Der  var  Elsdyr,  Caribou- 
Hjorte,  nogle  Bjørne,  Vaskebjørne,  Ræve,  Pindsvin,  to 
pragtfulde  Pumaer,  en  noget  pjusket  og  tandløs  Tiger, 
og  den  graa  Høvding,  der  var  alene  i  sit  Bur. 

Et  sikkert  Instinkt  førte  Kane  direkte  til  dette  Bur, 
som  var  forbundet  med  de  to  Pumaers  store  Dobbelt- 
bur. Da  han  nærmede  sig,  fik  han  Øje  paa  en  stor,  graa 
Skikkelse,  der  vandrede,  vandrede,  vandrede  frem  og 
tilbage  bag  Gitteret  med  en  Slags  afmaalt  Hvileløshed, 
som  fortalte  om  den  uendelige  Ensformighed. 

Da  Kane  naaede  hen  foran  Buret,  saa  han,  at  den 
graa  Ulvs  Øjne  ikke  lagde  Mærke  til  noget  omkring 
den,  men  var  slørede  af  et  eller  andet  fjernt  Syn.  Da 
han  iagttog  Udtrykket  i  dem  og  tænkte  paa  hvad  de 
maatte  mindes  og  længes  efter,  fik  han  en  ond  Samvit- 
tighed. Han  mærkede  det  første  Selvbebrejdelsens  Stik, 
fordi  han  havde  dømt  til  forsmædelig  Forvisning  og  Fan- 
genskab dette  prægtige  Dyr,  som  idetmindste  havde  for- 
tjent at  dø  i  Frihed.  Medens  han  grublede  herover,  stand- 
sede den  graa  Høvding  pludselig,  og  dens  tynde  Næse- 
bor udvidede  sig.  Maaske  klæbede  der  endnu  ved  Ka- 
nes Klæder  en  eller  anden  Lugt  fra  Fyrreskovene,  en 
eller  anden  pirrende  Duft  af  Ceder  Sumpene.  Den 
vendte  sig  og  saa  Kane  lige  i  Øjnene. 

Der  var  i  dette  dybe  Blik  en  Genkendelse,  som  ikke 
var  til  at  tage  fejl  af  Der  var  ogsaa  for  Kanes  følsomme 
Indbildning  et  utæmmeligt  Had  og  en  usigelig  men  frygt- 
løs Fortvivlelse.  1  sine  egne  Tanker  dømte  han  sig  selv 
for  sin  grove  og  ubarmhjertige  Misforstaaelse  af  sin  vil- 
de Frænde,  som  han  paastod  at  kende  saa  godt,  og  da 
han  saa  op,  fik  han  Øje  paa  det  malede  Skilt,  der  glo- 
ede imod  ham,  netop  som  han  havde  tænkt  sig  det  — 

Canis  Occidentalis 
ØSTLIGE  Nordamerika 
Skænket  af  Hr.  Arthur  Kane 

Synet  pinte  ham.  Han  fik  en  idiotisk  Indskydelse  til  at 
rive  det  ned  og  ydmyge  sig  med  en  Bøn  om  Tilgivelse 
for  det  tavse  Dyr  bag  Gitteret.  Men  da  han  igen  saa 
efter,  havde  den  graa  Høvding  vendt  sig  bort  og  med 
den  fjerne,  drømmende  Synskhed  i  sine  Øjne  var  den 

atter  begyndt  at  vandre,  vandre,  vandre  frem  og  tilbage. 
Kane  overvældedes  af  den  utaalelige  Træthed  deri,  som 
om  det  havde  varet  ved  saaledes,  lige  siden  han  havde 
udtalt  Dommen  over  sin  overvundne  Modstander,  og 
som  om  det  vilde  blive  ved  saaledes  i  al  Evighed.  For- 
gæves anstrengte  han  sig  for  paany  at  vække  den  fang- 
nes Opmærksomhed  ved  venlige  Ord,  ved  en  skarp, 
pludselig  Fløjten  og  ved  Efterligning  af  Dyrestemmer, 
Uglens  Tuden,  Lommens  Skrig  og  Hjortenes  Kalden,  der 
samlede  alle  Stedets  Drenge  beundrende  omkring  ham. 
Men  ikke  en  eneste  Gang,  end  ikke  for  en  Brøkdel  af 
et  Sekund,  vendte  den  graa  Høvding  sine  Øjne  imod 
ham.  Hvorpaa  Kane,  vred  og  fuld  af  Selvbebrejdelser, 
drejede  sig  rundt  og  gik  hjem  fulgt  af  Smaadrengenes 
Bifald. 

Senere  gik  Kane  næsten  daglig  ud  til  denne  lille  Have, 
men  aldrig  siden  lykkedes  det  ham  at  vække  det  sva- 
geste Spor  af  Opmærksomhed  hos  den  gamle  Høvding. 
Og  altid  slog  denne  utrættelige  Vandring  ham  med  den 
bitreste  Selvbebrejdelse.  Halvt  ubevidst  gjorde  han  det 
til  en  Slags  Bod  at  gaa  hen  og  iagttage  sit  Offer,  indtil 
han  omsider  hengav  sig  til  en  sentimental,  fjantet  Ide 
om  at  prøve  paa  at  løskøbe  Fangen.  Da  han  var  klar 
over,  at  ethvert  Forsøg  i  den  Retning  vilde  gøre  ham 
komplet  umulig,  og  at  et  saa  farligt  og  kraftigt  Dyr  ikke 
kunde  sættes  i  Frihed  hvorsomhelst,  trøstede  han  sig 
med,  at  han  ingensinde  mere  vilde  tage  noget  friheds- 
elskende,  utæmmelig  vildt  Dyr  til  Fange.  Han  vilde 
dræbe  dem  og  dermed  være  færdig,  eller  ogsaa  lade 
dem  gaa. 

En  Morgen  da  Kane  troede,  at  han  kunde  bryde  den 
evige  haabløse  Vandrings  Fortryllelse  ved  at  iagttage  den 
graa  Høvding,  under  Maaltidet,  gik  han  meget  tidligt  ud 

til  Haven  før  nogen  af  de  sædvanlige  Gæster  var  an- 
komne. Men  Dyrene  var  allerede  bleven  fodrede,  Burene 
var  ved  at  blive  gjort  rene.  Han  gratulerede  sig  selv  til 
sin  belejlige  Ankomst,  for  dette  vilde  give  ham  en  ny 
Indsigt  i  Dyrenes  Omgang  med  deres  Vogtere. 

Tilfældigvis  var  Overvogteren  en  Mand,  der  fra  en  af 
Landets  store  zoologiske  Haver  havde  et  aarelangt 
Kendskab  til  vilde  Dyr.  Den  lange  Vane  havde  imidler- 
tid bibragt  ham  den  allerfarligste  Egenskab,  Ringeagten, 
Og  han  havde  mistet  sin  Stilling  ved  den  for  en  Dyre- 
passer mest  utilgivelige  Fejl,  nemlig  Drukkenskab.  Paa 
Grund  heraf  havde  den  lille  zoologiske  Haves  uerfarne 
Styrelse  været  i  Stand  til  at  erholde  hans  Tjeneste  for 
en  forholdsvis  moderat  Løn  og  troede  sig  i  den  lykke- 
lige Besiddelse  af  en  Skat. 

Denne  Morgen  var  Biddell  aldeles  ude  af  sig  selv. 
Han  var  ifærd  med  at  gøre  de  to  Pumaers  Bur  rent  og 
gjorde  samtidig  fortvivlede  Forsøg  paa  at  holde  Hovedet 
klart  og  undgaa  at  røbe  sin  Tilstand.  De  to  store  Katte 
syntes  ikke  at  lægge  Mærke  til  noget  særligt  i  hans 
Væsen  og  adlød  ham  trevent  som  sædvanligt.  Men 
Kane  bemærkede,  at  den  store  Ulv,  skønt  den,  som  den 
plejede,  vandrede  frem  og  tilbage,  havde  Øjnene  hen- 
vendt paa  Manden  i  det  tilstødende  Bur,  istedetfor  paa 
sine  hemmelige  Syner.  Biddell  havde  drevet  de  to 
Pumaer  tilbage  gennem  den  Dør,  der  førte  fra  det  aabne 
Bur  ind  til  det  Rum,  der  tjente  dem  til  Hule,  og  havde 
lukket  Døren  efter  dem.  Efter  at  være  færdig  med  sit 
Arbejde  der,  aabnede  han  den  svære  Dør  mellem  deres 
og  den  graa  Høvdings  Bur  og  gik  igennem  og  efterlod 
Døren  paa  Klem. 

Biddell  var  selvfølgelig  bevæbnet  med  en  sværgrenet 
Fork,  men  han  bar  den  skødesløst  da  han  begyndte  at 

Vildmarkens  Adel.  11 

arbejde,  som  om  han  for  længe  siden  havde  lært  den 
melankolske  Ulv  at  holde  sig  paa  Afstand.  Men  idag 
opførte  Ulven  sig  forunderligt. 

Den  trak  sig  som  sædvanlig  tilbage  i  Tavshed,  men 
den  stirrede  stift  paa  Manden,  med  et  Blik  som  syntes 
Kane  at  røbe  alt  andet  end  netop  Frygt.  De  stive 
Børster  rejste  sig  langsomt  langs  Manken  og  de  massive 
Skuldre.  Kane  kunde  ikke  lade  være  at  glæde  sig  over, 
at  han  ikke  var  i  Vogterens  Sted.  Men  da  det  maatte 
antages,  at  Biddell  kendte  sit  Arbejde,  var  han  sikker 
paa,  at  alt  var  i  Orden. 

Da  Biddell  kom  derhen,  hvor  Ulven  stod,  gjorde  den 
modstræbende  Plads  og  gik  baglænds  tilbage  stirrende 
med  denne  mørke  Vedholdenhed,  som  gjorde  et  saa 
stærkt  Indtryk  paa  Kane.  Han  tænkte,  om  Biddell 
lagde  Mærke  til  det,  og  var  lige  ved  at  sige  noget  til 
ham  derom  gennem  Gitteret,  da  han  tilfældigvis  saa  til 
Siden  til  Pumaernes  Bur.  I  sin  taagede  Bevidstheds- 
tilstand havde  Biddell  glemt  at  lukke  en  indvendig  Dør, 
som  forbandt  de  to  bageste  Rum.  Pumaerne  var  roligt 
gaaet  igennem  og  kom  igen  til  Syne  i  deres  eget  Bur 
gennem  den  anden  Indgang.  Da  de  havde  faaet  Øje 
paa  den  aabentstaaende  Dør  ind  til  Ulvens  Bur,  var  de 
krøbet  op  til  den,  og  nu  havde  den  forreste  med  sin 
store,  lydløse  Pote  sagte  skubbet  den  helt  op. 

Kane  gav  et  uartikuleret  Advarselsraab.  Det  var 
unødvendigt  at  bruge  Ord  for  at  oversætte  Advarslen 
for  Vogteren,  som  blev  ganske  ædru,  da  han  kastede  et 
Blik  om  sig  og  saa,  hvad  der  var  hændt.  Med  en  skarp 
Kommando  sprang  han  til  for  at  drive  Pumaerne  tilbage 
og  lukke  Døren.  Men  den  ene  var  allerede  kommen 
igennem,  og  den  anden  spærrede  Vejen. 

I   dette   højspændte   Øjeblik,    mens   Kane  hurtigt 

spejdede  rundt  for  at  se,  om  der  var  nogen  Hjælp  ved 
Haanden,  satte  den  graa  Høvding  med  et  Spring  tværs 
gennem  Buret.  Det  skete  saa  lynsnart,  at  Kane  ikke 
tydeligt  saa,  om  Manden  eller  den  indtrængende  Puma 
var  Maalet  for  det  rasende  Spring.  Men  i  næste  Sekund 
var  Manden  nede  med  Ansigtet  mod  Gulvet,  og  den 
tavse  Ulv  og  den  hylende  Puma  knyttede  i  et  Dødsens 
Tag  ovenpaa  ham. 

Skrækslagen  og  skrigende  efter  Hjælp  rev  Kane  i 
Stængerne,  men  da  Døren  var  lukket,  var  det  umuligt 
at  komme  ind.  Han  saa,  at  Ulven  havde  sikret  sig  Bid 
i  Pumaens  Strube,  men  at  den  store  Kats  Klør  gjorde 
deres  dødelige  Arbejde.  Saa  sprang  den  anden  Puma 
med  et  Skrig  ned  paa  den  graa  Høvdings  Ryg  og  rev 
den  med  sig. 

I  dette  Øjeblik  rullede  Biddell  ud  under  den  rasende, 
kæmpende  Hob  og  kom  paa  Benene,  blødende  men  til- 
syneladende uskadt.  Med  sin  Greb  og  sine  svært- 
støvlede  Fødder  kastede  han  sig  voldsomt  mod  de 
kæmpende  og  forsøgte  at  skille  dem  ad.  Kane  syntes 
det  varede  en  Evighed,  før  det  lykkedes  ham  at  tvinge 
den  anden  Puma  bort  og  drive  den  gennem  Døren, 
som  han  lukkede.   Saa  vendte  han  tilbage  til  Kampen. 

Men  nu  var  der  ikke  meget  mere  at  gøre,  thi  Kampen 
var  forbi.  Skønt  ingen  Ulv  anses  for  at  være  en  jævn- 
byrdig Modstander  for  en  Puma,  kunde  den  graa  Høv- 
ding med  sin  enorme  Styrke  og  skarpsindige  Snuhed 
maaske  have  holdt  Stand  mod  sin  første  Modstander 
alene.  Men  mod  to  var  den  magtesløs.  Pumaen,  som 
var  ilde  tilredt,  krøb  nu  snerrende  sammen  ovenpaa 
dens  livløse  Legeme.  Biddell  tvang  Sejrherren  bort  og 
drev  den  op  i  et  Hjørne,  hvor  den  laa  og  slog  sig 
krampagtigt  langs  Siderne  med  sin  tunge  Hale. 

ii» 

Nu  var  Vogteren  ædru  nok.  Et  langt  Blik  paa  den 
store  Ulvs  Legeme  overbeviste  ham  om,  at  alt  var  forbi 
Han  vendte  sig  om  og  saa  Kanes  hvide  Ansigt  presset 
mod  Gitteret.  Med  en  kort  Latter  rystede  han  sig  for 
at  overbevise  om,  at  han  var  ganske  frisk  og  skubbede 
saa  med  Foden  blidt  til  den  graa  Høvdings  Lig.  Men 
der  var  dog  Respekt  og  ikke  Foragt  i  hans  Bevægelse: 
—  Jeg  vilde  give  tusind  Dollars  til,  at  det  ikke  var 
sket,  Hr.  Kane,  sagde  han  i  en  oprigtigt  angrende  Tone- 
fald. Det  var  et  herligt  Dyr,  og  vi  vil  aldrig  nogensinde 
faa  en  anden  Ulv,  der  kan  maale  sig  med  den. 

Kane  var  lige  ved  at  bemærke,  at  det  ikke  vilde  være 
sket  uden  visse  Omstændigheder,  som  det  næppe  var 
nødvendigt  for  ham  at  komme  nærmere  ind  paa.  Men 
saa  kom  han  i  Tanker  om,  at  han  var  glad  over,  at  det 
var  sket,  glad  over  at  den  lange,  uendelig  lange  Vandring 
var  forbi,  glad  over  at  hans  Selvbebrejdelses  Byrde  var 
taget  bort.   Saa  sagde  han  noget  ganske  andet. 

—  Well,  Biddell,  han  er  fri!  Og  maaske  var  det, 
naar  alt  kommer  til  alt,  netop  det  han  var  ude  efter. 

Saa  vendte  han  sig  og  gik  hurtig  bort,  mere  tilfreds  i 
sit  Sind  end  han  længe  havde  følt  sig. 


NAARJAGTEN  GAAR  IND 


OM  Dagen  var  det  endnu  høj  Sommer  i  Skovene 
med  søvndyssende  Varme  ved  Middagstid  og  In- 
sekters Summen  under  det  tætte  Løv.  Men  for  indviede 
Sanser  var  der  en  Forandring.  En  Anelse  i  Skovlugten 
fortalte,  at  Efteraaret  var  ankommet.  En  flygtig,  men 
vedholdende  Sprødhed  i  Luften  varslede  om  den  kom- 
mende Frost;  og  af  og  til  efterfulgtes  Varmen  af  en  for- 
bigaaende  Kuldegysning.  Her  og  der  var  Birkenes  blege 
Grønne  svagt  gulnet.  Her  og  der  hængte  en  Ahorn  imel- 
lem sit  rige  Løv  en  Gren  ud,  der  for  tidlig  havde  skiftet 
Farve,  glødende  som  et  Banner  af  en  luftig  Rødme. 
Langs  med  Udkanterne  af  de  smaa,  vilde  Enge,  som 
indfattede  de  svagt  rislende  Bække,  begyndte  Astersens 
første  fine  Blomster  at  vise  sig,  ligesom  et  Slør  af  hen- 
vejret Røg.  I  aabne  Pletter  paa  Bjergsiderne  brændte 
Guldrisen  orangegult,  og  Brandgræsset  spredte  sin  violet- 
røde Flom.  Et  eller  andet  Sted  i  Toppen  af  en  høj  Pop- 
pel, der  kronede  en  skinnende  hvid  Aas,  klimprede  en 
Cikade  ustandselig  paa  sin  skingrende  Streng.  Mystisk, 
umærkeligt,  uden  en  Lyd  og  uden  et  Varsel,  var  Foran- 
dringen kommen. 

Næppe  længere  siden  end  i  Gaar  havde  de  vilde  Dyr 
været  troskyldige  og  tillidsfulde  og  vist  sig  overalt.  Ager- 
høns-Kuldene  var  hvirvlet  støjende  op  i  fuldt  Sigte  af 
den  forbipasserende  Skovmand  og  bøjede  Halsen  for  at 

iagttage  ham  fra  de  nære  Grene.  I  hver  eneste  grundet 
Sø  og  roligt  glidende  Flodløb  holdt  de  vilde  Ænder 
frejdigt  deres  Maaltid  og  tillod  Kano  og  Jolle  at  komme 
indenfor  Skudvidde.  I  de  vilde  Enges  høje  Græs,  eller 
mellem  det  lange  bølgende  Stargræs  langs  Søbredden, 
havde  Kronhjortene  trampende  og  plaskende  aabenlyst 
græsset  i  det  fulde  Dagslys  og  løftet  de  store  klare  Øjne 
med  frygtløs  Nysgerrighed,  naar  en  Baad  eller  Kano 
tilfældig  kom  forbi.  Denne  Vaabenstilstands  Sikkerhed 
som  Menneskene  kaldte  Fredningstiden,  havde  hvilet 
sødt  over  Skoven. 

Da  havde  pludselig,  mens  Solopgangen  rødmede  paa 
Taagerne,  et  Bøsseskud  sendt  Ekkoet  støjende  tværs 
over  de  stille  Søers  Vande,  og  en  Flok  Ænder,  der  flag- 
rede op  og  flygtede  med  ængstelige  Raab,  havde  efterladt 
en  af  deres  Kammerater,  ubevægelig  henstrakt  som  en 
Hob  blodbestænkte  lyse  Fjer  mellem  det  nedtraadte 
Stargræs.  Senere  paa  Morgenen  bragede  en  Riffel  skarpt 
paa  Fjeldsiden,  og  en  lille  Røgsky  blæste  tværs  over 
Fyrrekrattets  mørke  Udkant.  Vaabenstilstanden  var  forbi. 

Sommeren  igennem  havde  Mændene  strængt  holdt 
Vaabenstilstanden  og  Jægerens  voldsomme  Instinkt,  der 
tøjledes  saavel  af  Loven  som  af  Fremsynet,  havde  slum- 
ret. Men  nu  var  de  unge  Kuld  fuldfjerede  og  vingestær- 
ke og  i  Stand  til  at  tage  Vare  paa  sig  selv.  De  unge 
Ænder  var  fuldvoksne  og  behøvede  ikke  længere  deres 
Mors  Form.ynderskab  og  Belæring.  De  unge  Hjorte 
havde  lært  at  klare  sig  og  fandt  til  deres  Forundring  og 
Vrede,  at  deres  Mødre  Dag  for  Dag  blev  mere  ligegyl- 
dige overfor  dem  og  mere  tilbøjelige  til  at  forsvinde  for 
at  søge  nye  Interesser.  Den  Tid  var  kommen,  da  Ur- 
skovens Unge  ikke  længere  behøvede  Beskyttelse.  Saa 
løftedes  Lovens  Haand. 

Øjeblikkelig  flammede  Jagtfeberen  op  i  Mændenes 
Hjerter,  og  med  ivrige  Øjne  gik  de  ud  for  at  dræbe. 
Hvor  de  i  Gaar  havde  spaseret  aabenlyst  og  næppe 
ænset  de  vilde  Dyr  omkring  dem,  krøb  de  nu  stjaalent 
frem,  fulgte  Sporene  eller  laa  paa  Lur  og  ventede,  at  en 
umistænksom  Flok  skulde  flyve  forbi.  Og  naar  de  fandt, 
at  Vildtet,  som  i  Gaar  var  saa  rigeligt  og  uvagtsomt,  i 
Dag  næsten  ganske  var  forsvundet,  blev  de  harmfulde 
og  ønskede,  at  de  havde  foregrebet  Sæsonen  et  Par 
Timer. 

Selvfølgelig  var  Fredningstidens  Slutning  ikke  den 
samme  for  alle  de  vilde  Dyr,  der  havde  nydt  godt  af 
dens  Beskyttelse  gennem  Foraar  og  Sommer.  Visse  Arter 
var  i  Henhold  til  Lovens  Bestemmelser  sikre  endnu 
nogle  Uger  længere.  Men  det  syntes  de  ikke  at  forstaa. 
Saa  vidt  de  kunde  se  var  Freden  brudt  for  alle,  naar 
den  var  brudt  for  en,  og  de  ængstedes  allesammen.  Paa 
en  eller  anden  uforklarlig  Maade,  maaske  ved  den  al- 
mindelige Frygts  Smitsomhed,  gik  Budskabet  rundt,  at 
nu  var  det  Tid  at  holde  sig  skjult  og  være  listig.  Derfor 
saa  det  for  Mændene  ud,  som  om  Skoven  pludselig  var 
bleven  tom. 

Ned  ad  en  græsgroet,  daarlig  Skovsti,  der  førte  fra 
Nybygden  til  en  af  de  vilde  Enge  ved  Floden,  kom  en 
ung  Mand  i  homespun  med  en  lang  gammeldags  For- 
lader-Haglbøsse. To  Dage  forinden  havde  han  set  en 
smuk  Hjort,  hvis  nyudviklede  Takker  skinnede  gennem 
den  laadne  Fløjls-Overhud,  græsse  i  Udkanten  af  Engen. 
Den  unge  Skovmand  havde  sin  Bøsse  ladet  med  Dyre- 
hagl. Han  ønskede  baade  Dyresteg  og  et  Gevir,  og  da 
han  kendte  Dyrenes  Tilbøjelighed  for  visse  Yndlings- 
Græsgange,  havde  han  Haab  om  at  finde  Hjorten  et 
eller  andet  Sted  i  Nærheden  af,  hvor  han  sidst  havde  set 

den.  Med  bøjelige  Mokkasiner  af  indsmurt  Oksehud 
paa  Fødderne  bevægede  Jægeren  sig  lydløst  og  hurtigt 
som  en  Panter,  mens  hans  skarpe,  lyseblaa  Øjne  stirrede 
fra  den  ene  til  den  anden  Side  gennem  den  skyggefulde 
Underskov.  Ikke  tre  Skridt  fra  Stien  stod,  ubevægelig 
som  en  Sten  og  usynlig  mellem  det  spraglede  Græs 
og  Kvistene,  en  listig  gammel  Agerkok  med  oprejst 
Hoved  og  stive  Øjne  og  iagttog  den  farlige  fremmede 
gaa  forbi. 

Da  den  unge  Jæger  nærmede  sig  Lysningen,  holdt  han 
sig  forsigtigt  skjult  bag  det  frynsede  Løv  og  saa  ud  paa 
den  lille  Eng.  Da  der  intet  Dyr  var  i  Sigte,  gik  han 
tværs  over  Græsset  til  Vandkanten  og  undersøgte  den 
mudrede  Bred  efter  Fodspor.  Dem  fandt  han  straks  i 
Overflod  mellem  Græsset.  De  fleste  af  Mærkerne  var 
gamle,  men  andre  var  saa  friske,  at  han  vidste,  Hjorten 
maatte  have  været  der  for  ikke  ti  Minutter  siden.  I  nogle 
af  de  dybe  Klovspor  piplede  Vandet  endnu,  mens  Star- 
græssets nedtraadte  Straa  langsomt  forsøgte  at  rejse  sig 
fra  andre. 

Ved  disse  Tegn  gik  der  et  tilfreds  Smil  over  den  unge 
Skovmands  Ansigt.  Han  var  stolt  over  sin  Sporsans,  og 
det  urgamle  Jægerovermod  dirrede  igennem  ham.  I  et 
hurtigt  men  let  Løb  fulgte  han  det  tydelige  Spor  tilbage 
gennem  Græsset  imod  Skovene.  Det  gik  ind  i  Skovene 
ikke  ti  Skridt  fra  det  Sted,  hvor  Jægeren  selv  var  kom- 
men  ind,  løb  en  halv  Snes  Alen  parallelt  med  den 
gamle  Skovsti  og  gjorde  saa  en  tydelig  Standsning  midt  i 
en  tæt  Gravtykning.  Fra  Tykningen  gik  det  med  store 
Spring  videre  i  vinkelret  Retning  paa  Stien.  Der  var 
ikke  den  mindste  Vind,  som  kunde  føre  Lugten  med  sig, 
og  Jægeren  forstod,  at  det  Offer,  han  havde  udset  sig, 
maatte  have  iagttaget  ham  fra  Tykningen,  og  at  det  nu  gjaldt 

List  mod  List.  Han  spændte  Bæltet  ind  til  en  længere  Jagt 
og  bed  trodsigt  Tænderne  sammen,  idet  han  genoptog 
Sporet. 

Hjorten,  der  var  klog  af  Erfaring  og  ved  Ekkoet  af 
det  første  Bøsseskud  var  underrettet  om,  at  Freden  var 
forbi,  havde  ganske  rigtigt  skarpsindig  iagttaget  Jægeren. 
Da  den  havde  overbevist  sig  om,  at  det  var  dens  Spor, 
Jægeren  fulgte,  var  den  løbet  videre  i  fuld  Fart,  læng- 
selsfuld efter  at  komme  saa  langt  bort  som  muligt  fra  et 
saa  farligt  Naboskab.  I  Begyndelsen  voksede  dens 
Frygt  med  Flugten,  saa  at  dens  store,  milde  Øjne  stirrede 
vildt  og  dens  Næsebor  udvidede  sig,  mens  den  sprængte 
over  alle  Forhindringer.  Men  lidt  efter  lidt  blev  den 
beroliget  ved  Følelsen  af  sine  sejrrige  Kræfter  og  For- 
staaelsen  af,  hvor  langt  dens  Hurtighed  overgik  dens 
Forfølgers,  Den  besluttede  da.  at  hvile  og  finde  ud  af, 
hvad  dens  Fjende  var  i  Færd  med.  Saa  gik  den  et 
halvt  hundrede  Alen  tilbage  parallelt  med  sit  eget  Spor 
og  lagde  sig  ned  i  en  Tykning,  for  at  se  Fjenden  gaa 
forbi. 

Det  varede  utrolig  kort  Tid,  inden  han  passerede  i 
dette  lange,  støtte  Trav,  som  paa  en  forbløffende  Maade 
sluger  Afstandene.  Saa  snart  han  var  vel  forbi,  sprang 
Hjorten  op  og  var  atter  afsted  i  fuld  Fart  med  skræk- 
slagent bankende  Hjerte. 

Denne  Gang  løb  den  imidlertid  ikke  i  lige  Retning, 
men  gjorde  istedetfor  en  stor,  svingende  Bue,  der  gik  i 
Retning  tilbage  mod  Floden  og  Søerne.  Ligesom  før, 
kun  noget  tidligere,  aftog  dens  Ængstelse,  samtidig  med 
at  dens  Nysgerrighed  kom  tilbage.  Den  gentog  sin 
forrige  Manøvre  og  gik  et  lille  Stykke  tilbage  langs 
med  sit  eget  Spor,  hvorpaa  den  lagde  sig  ned  for  at 
afvente  sin  Fjendes  Forbipassering. 

Da  Jægeren  kom  til  den  første  pludselige  Drejning  af 
Sporet  forstod  han,  at  det  var  en  listig  og  erfaren  Hjort, 
han  havde  med  at  gøre.  Han  smilte  selvbevidst,  sikker 
paa  sin  egen  Dygtighed,  og  løb  i  fuld  Fart  til  det  Sted, 
hvor  Dyret  havde  ligget  for  at  se  ham  komme  forbi. 
Derfra  fulgte  han  Sporet  netop  saa  langt,  at  han  kunde 
faa  fat  paa  dets  Runding.  Saa  forlod  han  det  og  løb  li- 
stigt frem  i  en  lige  Line,  som  han  beregnede  vilde  danne 
Korden  til  hans  Byttes  Cirkelbue.  Hans  Plan  var  at 
skære  Sporet  og  genoptage  det  omtrent  trekvart  Mil  læn- 
gere fremme.  I  ni  af  ti  Tilfælde  vilde  hans  Beregning 
være  faldet  ud  efter  Ønske,  men  i  dette  Tilfælde  havde 
han  ikke  taget  Hensyn  til  denne  Hjorts  særegne  Person- 
lighed. Mens  han  troede  sit  Bytte  endnu  langt  bort,  løb 
han  forbi  en  Klynge  løvrige  indianske  Pæretræer  og 
tætte  Smaagraner.  Et  halvt  Minut  efter  hørte  han  en 
Bragen  i  Underskoven  bag  sig,  og  da  han  vendte  sig, 
fik  han  netop  set  et  drillende  Glimt  af  en  brun  Bagdel, 
der  forsvandt  mellem  det  Grønne.  Endnu  en  Gang  var 
han  bleven  narret. 

Denne  Gang  var  den  kloge  Hjort  tydeligvis  mere  for- 
skrækket end  før.  Dens  Fjendes  Tilsynekomst  paa  det 
uventede  Sted,  saa  hurtigt  og  ikke  paa  Sporet,  slog  den 
med  Skræk.  Dette  var  øjensynlig  ikke  nogen  almindelig 
Fjende,  der  kunde  undgaas  med  velkendte  Kneb.  Dens 
Nysgerrighed  og  Selvtillid  forsvandt  fuldstændig. 

Hjorten  tog  den  lige  Retning  mod  Floden,  der  nu  var 
omtrent  en  halv  Mil  borte.  Da  den  naaede  derhen,  drej- 
ede den  ned  langs  Bredden  og  løb  i  det  grundede  Vand 
for  at  skjule  Sporlugten  og  fulgte  saaledes  den  samme 
Taktik,  som  den  vilde  have  anvendt,  dersom  Forfølgeren 
havde  været  en  Ulv  eller  en  Hund.  Et  hundrede  Alen 
længere  fremme  gik  den  rundt  om  en  skarp  Bøjning  af 

Hjorten  tog  den  lige  Retning  mod 
Floden,  der  nu  var  omtrent  en  halv 
Mil  borte.  Da  den  naaede  derhen 
drejede  den  langs  Bredden.  {Pag.  172.) 

Strømmen,  og  her  begav  den  sig  ud  paa  det  dybe  Vand, 
svømmede  hurtigt  over  til  den  modsatte  Bred  og  for- 
svandt i  de  tætte  Skove. 

Et  Par  Minutter  efter  kom  Manden  ud  til  Flodbredden 
Den  Retning,  hans  Bytte  havde  taget,  viste  sig  tydeligt 
af  Vandstænkene  paa  Stenene,  og  han  smilede  barsk 
over  de  Forsigtighedsregler,  Dyret  havde  taget  for  at 
skjule  sin  Sporlugt.  Men  da  han  naaede  det  Sted,  hvor 
Hjorten  var  gaaet  ud  paa  dybt  Vand,  blegnede  Smilet. 
Han  standsede,  og  mens  han  lænet  til  Bøssen,  stirrede 
tværs  over  Floden,  kom  der  et  skuffet  Udtryk  i  hans 
Ansigt.  Da  han  efter  nogle  Øjeblikke  indsaa,  at  han 
havde  tabt  Spillet,  trak  han  sin  Ladning  af  Dyrehagl  ud, 
ladede  paany  sin  Bøsse  med  Hønsehagl  og  skjulte  sig  i 
et  ungt  Pilekrat  ved  Flodbredden  i  Haab  om,  at  en  Flok 
Stokænder  eller  Krikænder  snart  maatte  komme  forbi. 

